Greek Legal Document

Category: 195

Content:
70. ΝΟΜΟΣ υπ’ αριθ.1481  της 1/8 Οκτ.1984 (ΦΕΚ Α΄152) (Διόρθ. Σφαλμ.στο ΦΕΚ Α΄154/10 Οκτ.1984)  Οργανισμός Υπουργείου Δημόσιας Τάξης.  ΜΕΡΟΣ ΠΡΩΤΟ ΑΠΟΣΤΟΛΗ- ΔΙΑΡΘΡΩΣΗ-ΦΥΣΗ- ΛΕΙΤΟΥΡΓΙΑ ΥΠΗΡΕΣΙΩΝ ΤΜΗΜΑ Α΄ Γενικά Άρθρ.1.- 7.- (Καταργήθηκαν από το άρθρ. 30 του Νομ. 2800/28-28 Φεβρ.2000, ΦΕΚ Α΄49, κατωτ. αριθ. 163). ΤΜΗΜΑ Γ΄ Περιφερειακές υπηρεσίες Αστυνομικές διευθύνσεις Άρθρ.8.-1.Σε κάθε νομό λειτουργεί μια αστυνομική διεύθυνση, που έχει ως αποστολή να ασκεί μέσα στα όρια του νομού το σύνολο των αστυνομικών αρμοδιοτήτων, δηλαδή τη γενική αστυνόμευση, την τροχαία, τη δημόσια ασφάλεια, την κρατική ασφάλεια και την πολιτική κινητοποίηση, όπως προσδιορίζονται στα άρθρ.4,5 και 6. Ειδικά στο νομό Αιτωλοακαρνανίας μπορεί να λειτουργούν δύο αστυνομικές διευθύνσεις. 2.Η αστυνομική διεύθυνση περιλαμβάνει υπηρεσίες, τμήματα και γραφεία που καθορίζονται με τον εσωτερικό κανονισμό. Όλες οι υπηρεσίες, τα τμήματα και γραφεία που λειτουργούν στην έδρα της αστυνομικής διεύθυνσης αποτελούν μια ενιαία υπηρεσία με την αστυνομική διεύθυνση, διοικητής της οποίας είναι ο αστυνομικός διευθυντής του νομού. 3.Το έργο των αστυνομικών διευθύνσεων συντονίζεται και ελέγχεται από εννέα περιφερειακούς επιθεωρητές. Η έδρα και η τοπική αρμοδιότητά τους καθορίζονται από τον εσωτερικό κανονισμό. (Μετά τη σελ. 16,48(α) Σελ. 16,481 Τεύχος 1332 Σελ. 5 Υπουργείο Δημόσιας Τάξης (Οργανικές Διατάξεις) 4.Α.α.67-70  4.Ειδικά στους νομούς Αττικής και Θεσσαλονίκης ιδρύονται και λειτουργούν από μία γενική αστυνομική διεύθυνση. Κάθε γενική αστυνομική διεύθυνση περιλαμβάνει διευθύνσεις τάξης, ασφάλειας, τροχαίας, διοικητικής υποστήριξης και αστυνομικά τμήματα τάξης, ασφάλειας, τροχαίας και αγορανομίας. 5.Ο αριθμός και η τοπική αρμοδιότητα όλων των αστυνομικών υπηρεσιών καθορίζονται από τον πίνακα χωρογραφικής κατανομής των υπηρεσιών του Υπουργείου Δημόσιας Τάξης. Κοινοτικοί φύλακες Άρθρ.9.-«1.Οι κοινοτικοί φύλακες ανήκουν στη δύναμη της Διεύθυνσης Εσωτερικών των Νομαρχιών. 2.Με απόφαση του οικείου νομάρχη τους ανατίθενται είτε καθήκοντα που ορίζονται στο Ν.Δ. 3030/1954(ΦΕΚ Α΄244), όπως ισχύει, είτε έργα εξυπηρέτησης των οργανισμών τοπικής αυτοδιοίκησης ή άλλων ν.π.δ.δ., ή άλλων δημόσιων υπηρεσιών. Με απόφαση του Υπουργού Εσωτερικών και Δημόσιας Τάξης καθορίζεται ο τρόπος άσκησης των καθηκόντων αυτών και κάθε άλλη αναγκαία λεπτομέρεια». Το άρθρ.9 αντικαταστάθηκε ως άνω από το άρθρ.3 του Νόμ.1590/21-23 Απρ.1986 (ΦΕΚ Α΄49) (κατωτ. αριθ.75). Νομαρχιακή αστυνομική επιτροπή Άρθρ.10.- (Καταργήθηκε, όπως αντικαταστάθηκε από την παρ. 1 άρθρ. 57 Νομ. 2218/1994,ΦΕΚ Α΄90, τομ. 3 σελ. 52,623, και από την περ. ε΄της παρ.35 αρθρ. 13 Ν. 2307/8-15 Ιουν. 1995 ,ΦΕΚ Α΄113, Τομ 3 σελ.52,639, από το άρθρ. 30 Νομ. 2800/29-29 Φεβρ. 2000 ,ΦΕΚ Α΄41, κατωτ. αριθ.163). Οργάνωση και λειτουργία υπηρεσιών Με το Π.Δ.82/16-19 Μαρτ. 1993 (ΦΕΚ Α΄36) ορίστηκε, ότι, για την έκδοση των κανονιστικών δ/των και αποφάσεων του παρόντος άρθρου, που ρυθμίζουν θέματα, που αφορούν την οργανωτική δομή και λειτουργία των Υπηρεσιών της Ελληνικής Αστυνομίας και το αστυνομικό προσωπικό, δεν απαιτείται η κατά το άρθρ. 19 παρ. 2 του Νομ. 1735/87, Τομ. 1 σελ. 116,900 σύμπραξη του Υπ. Προεδρ. Της Κυβέρνησης. Άρθρ.11.-«1.Με π. δ/τα εκδιδόμενα ύστερα από πρόταση του Υπουργού Εσωτερικών και Δημόσιας Τάξης μπορεί, και κατά τροποποίηση των ισχυουσών διατάξεων, α)να ρυθμίζονται θέματα σχετικά με την οργάνωση, τη λειτουργία, την έδρα,  Σελ. 16,482 Τεύχος 1332 Σελ. 6 τις αρμοδιότητες και την αντιστοιχία των υπηρεσιών της Γενικής Γραμματείας Δημόσιας Τάξης, β)να αναδιαρθρώνονται, να συγχωνεύονται η να καταργούνται υφιστάμενες υπηρεσίες και  να συνιστώνται νέες γ)να αυξάνονται ή να μειώνονται οι οργανικές θέσεις όλων των κατηγοριών προσωπικού της πιο πάνω Γενικής Γραμματείας ή να συνιστώνται νέες κατηγορίες και θέσεις, δ)να συνιστώνται θέσεις και ενδιάμεσοι βαθμοί στην υφιστάμενη βαθμολογική κλίμακα του αστυνομικού προσωπικού και να ρυθμίζονται τα θέματα άσκησης αρμοδιότητας, αντιστοιχίας, ιεραρχίας, χρόνου υπηρεσίας και μισθού προς τους στρατιωτικούς του στρατού ξηράς, προσόντων, διαδικασίας επιλογής, τοποθετήσεων, μεταθέσεων, κρίσεων, προαγωγών, ορίου ηλικίας για προαγωγές, αποστρατείες, ανάκλησης ανώτατων αξιωματικών στην ενεργό υπηρεσία και κάθε άλλο συναφές προς τους βαθμούς αυτούς θέμα, ε)να καταργούνται θέσεις και ενδιάμεσοι βαθμοί στην υφιστάμενη βαθμολογική κλίμακα του αστυνομικού προσωπικού και να ρυθμίζεται κάθε συναφές προς την κατάργηση θέμα, στ)να ρυθμίζονται θέματα άσκησης αρμοδιότητας, αντιστοιχίας ιεραρχίας και μισθου προς τους στρατιωτικούς του στρατού ξηράς, προσόντων, διαδικασίας επιλογής, τοποθετήσεων, εντοπιότητας, μεταθέσεων, κρίσεων, προαγωγών, ορίου ηλικίας, αποστρατείας και κάθε άλλο θέμα σχετικό με την υπηρεσιακή κατάσταση του αστυνομικού προσωπικού, ζ)να ιδρύονται νέες, να καταργούνται  4.Α.α.70 Υπουργείο Δημόσιας Τάξης (Οργανικές Διατάξεις)  ή να αναδιαρθρώνονται υφιστάμενες σχολές εκπαίδευσης και μετεκπαίδευσης του προσωπικού, να καθορίζονται τα σχετικά με τη λειτουργία τους, τα προσόντα και τη διαδικασία επιλογής των εκπαιδευτών και των εκπαιδευομένων θέματα, τα θέματα της κάλυψης των σχετικών δαπανών και αποζημιώσεων και κάθε άλλη αναγκαία λεπτομέρεια, η)να μεταβάλλονται τα τυπικά ή ουσιαστικά προσόντα για την πρόσληψη αστυνομικού προσωπικού ή την εισαγωγή του σε αστυνομικές σχολές, θ)να ρυθμίζονται θέματα σχετικά με τη διαδικασία και τις προϋποθέσεις τοποθετήσεων, μεταθέσεων, αποσπάσεων, αδειών, αποζημιώσεων του αστυνομικού προσωπικού ή να ρυθμίζονται θέματα συγκρότησης, σύνθεση και λειτουργίας των συμβουλίων κρίσεων, προαγωγών, των πειθαρχικών συμβουλίων και των άλλων συλλογικών διοικητικών οργάνων κεντρικών και περιφερειακών της Γενικής Γραμματείας Δημόσιας Τάξης. Για τις περιπτώσεις που κρίνεται αναγκαία η συμμετοχή ως μελών στα συλλογικά όργανα της Γενικής Γραμματείας Δημόσιας Τάξης και εκπροσώπων άλλων δημόσιων υπηρεσιών, δικαστικών και στρατιωτικών αρχών ή δημόσιων οργανισμών και Ο.Τ.Α. τα σχετικά π.δ/τα προτείνονται και από τον συναρμόδιο υπουργό. Στις περιπτώσεις που με τα π.δ/τα της παρ.1 ρυθμίζονται θέματα που σχετίζονται με το Υπουργείο Εθνικής Άμυνας, προτείνονται και από τον Υπουργό Εθνικής Άμυνας ως συναρμόδιο. 2.Με αποφάσεις του Υπουργού Εσωτερικών και Δημόσιας Τάξης ρυθμίζονται θέματα εσωτερικής διάρθρωσης και λειτουργίας των υπηρεσιών της Γενικής Γραμματείας Δημόσιας Τάξης καθώς και κάθε ειδικότερο θέμα για την αστυνομική δύναμη, την άσκηση των αστυνομικών καθηκόντων και τη συντήρηση του υλικού των αστυνομικών υπηρεσιών. 3.Τα π.δ/τα του άρθρου αυτού μπορεί να κωδικοποιούνται με π.δ/γμα, που εκδίδεται ύστερα από πρόταση του Υπουργού Εσωτερικών και Δημόσιας Τάξης και απαρτίζουν τον εσωτερικό κανονισμό της Ελληνικής Αστυνομίας. 4.Με απόφαση του Υπουργού Εσωτερικών και Δημόσιας Τάξης ιδρύονται, καταργούνται και συγχωνεύονται υπηρεσίες κατώτερες του τμήματος. 5.Με απόφαση του Υπουργού Εσωτερικών και Δημόσιας Τάξης ιδρύονται, και λειτουργούν αστυνομικές υπηρεσίες για την αντιμετώπιση προσωρινών αναγκών τάξης και ασφάλειας, χωρίς αντίστοιχη αύξηση οργανικών θέσεων αστυνομικού προσωπικού, και καταργούνται με μοια απόφαση όταν εκλείψουν οι λόγοι ίδρυσής τους. Η προσωρινή λειτουργία των υπηρεσιών αυτών δεν μπορεί να υπερβεί το 1 έτος από την έναρξή της. 6.Με βάση τη διάρθρωση των αστυνομικών υπηρεσιών και τις πράξεις που εκδίδονται, σύμφωνα με το άρθρο αυτό καταρτίζεται ο πίνακας χωρογραφικής κατανομής των υπηρεσιών, ο οποίος κυρώνεται με απόφαση του Υπουργού Εσωτερικών και Δημόσιας Τάξης και δεν δημοσιεύεται στην Εφημερίδα της Κυβερνήσεως. 7.Αν με βάση τις πιο πάνω εξουσιοδοτικές διατάξεις συνιστώνται νέες οργανικές θέσεις ή ρυθμίζονται θέματα μισθού και αποζημιώσεων, το σχετικό π.δ/γμα προτείνεται και από τον Υπουργό Οικονομικών». Το άρθρ.11 αντικαταστάθηκε ως άνω από την παρ.1 του άρθρ.1 Νόμ.1590/21-23 Απρ.1986 (ΦΕΚ Α΄49) (κατωτ.αριθ.75).                                     (Αντί για τις σελ. 16,49(β) – 16,5022(α) Σελ.  16,49(γ) Τεύχος.1332 Σελ.7 Υπουργείο Δημόσιας Τάξης (Οργανικές Διατάξεις) 4.Α.α.70  4.Α.α.70 Υπουργείο Δημόσιας Τάξης (Οργανικές Διατάξεις)  ΤΜΗΜΑ Δ΄ Ειδικές Αρμοδιότητες Έκδοση προεδρικών διαταγμάτων και αστυνομικών διατάξεων και αδειών Άρθρ.12.-1.Με π.δ/τα, που εκδίδονται με πρόταση του Υπουργού Δημόσιας Τάξης, ρυθμίζονται θέματα που αφορούν: α.Τον έλεγχο της λειτουργίας δημόσιων κέντρων, κέντρων παιγνίων, δημόσιων θεαμάτων και καταστημάτων, των οποίων οι άδειες λειτουργίας εκδίδονται από τις αστυνομικές υπηρεσίες. «β.Τις προϋποθέσεις χορήγησης και ανάκλησης αστυνομικής άδειας για σύσταση, οργάνωση και λειτουργία ιδιωτικών επιχειρήσεων, εταιρειών και γραφείων παροχής πληροφοριών (ντεντέκτιβς) ή υπηρεσιών αστυνομικής φύσης καθώς και τα προσόντα και τις υποχρεώσεις του προσωπικού της». Το εδάφ.β΄ αντικαταστάθηκε ως άνω από την παρ.3 άρθρ.1 Νόμ.1590/21-23 Απρ.1986 (ΦΕΚ Α΄49) (κατωτ. αριθ.75). γ.Την προστασία των ηθών και των ανηλίκων. «2.Οι παραβάτες των διατάξεων των προεδρικών διαταγμάτων της παρ. 1 τιμωρούνται με φυλάκιση μέχρι 2 ετών και χρηματική ποινή, εάν η παράβαση δεν τιμωρείται βαρύτερα από άλλη διάταξη.» Η μέσα σε «   » παρ. 2 αντικαταστάθηκε ως άνω από την παρ. 4 του άρθρ. 5 του Νόμ. 2452/30-31 Δεκεμβ. 1996, (ΦΕΚ Α΄ 283),κατωτ. τομ. 4 Α σελ. 336,319. 3.Με αστυνομικές διατάξεις μπορεί να ρυθμίζονται τα ακόλουθα θέματα: α.Πρόληψη του εγκλήματος. β.Τήρηση της κοινής ησυχίας. γ.Προστασία των ανηλίκων. δ.Λήψη μέτρων τουριστικού ενδιαφέροντος. «ε΄.Τήρηση τάξης και κυκλοφορίας σε δημόσιες συναθροίσεις,εκδηλώσεις και γενικά σε κοινόχρηστους χώρους». «στ΄.Ειδικότερα θέματα και λεπτομέρειες για την εφαρμογή του παρόντος νόμου ή διατάξεων άλλων νόμων με τους οποίους ανατίθενται στην Ελληνική Αστυνομία καθήκοντα και αρμοδιότητες συναφείς με την αποστολή της,όταν η ρύθμισή τους δεν προβλέπεται ειδικότερα από τους νόμους αυτούς». Τα μέσα σε «» ε΄και στ΄εδάφια προστέθηκαν από την παρ.4 του άρθρ.Ι Νόμ.1590/21-23 Απρ.1986 (ΦΕΚ Α΄49)(κατωτ.αριθ.75). «ζ.Προϋποθέσεις και όροι ίδρυσης και λειτουργίας καταστημάτων εκμίσθωσης μοτοποδηλάτων και ποδηλάτων». Το εδάφ.ζ΄ προστέθηκε από το άρθρ.36 του Νόμ.2168/3-3 Σεπτ.1993 (ΦΕΚ Α΄147), κατωτ. τόμ.4Α σελ.344,201.Σύμφωνα δε με το άρθρ.44 του ιδίου Νόμ.2168/93, η ισχύς του νόμου αυτού αρχίζει μετά δύο μήνες από τη δημοσίευσή του στην Εφημερίδα της Κυβερνήσεως. 4.Οι αστυνομικές διατάξεις εκδίδονται από τους διευθυντές των αστυνομικών διευθύνσεων και ισχύουν για όλο το νομό ή για ορισμένο τμήμα του. Οι αστυνομικές διατάξεις εγκρίνονται από τον οικείο νομάρχη και δημοσιεύονται στην Εφημερίδα της Κυβερνήσεως.Αν διαφωνεί ο νομάρχης, η αστυνομική διάταξη υποβάλλεται στον Υπουργό Δημόσιας Τάξης, ο οποίος αποφασίζει οριστικά. 5.Ο Αρχηγός της Ελληνικής Αστυνομίας μπορεί να εκδίδει αστυνομικές διατάξεις για ένα από τα θέματα της παρ.3, που έχουν ισχύ για όλη την επικράτεια ή τμήμα της και εγκρίνονται από τον Υπουργό Δημόσιας Τάξης. 6.Οι παραβάτες των αστυνομικών διατάξεων τιμωρούνται με κράτηση ή πρόστιμο. 7.Σε όλες τις περιπτώσεις που χρειάζονται αστυνομικές άδειες, σύμφωνα με τις ισχύουσες διατάξεις, χορηγούνται και αφαιρούνται από τους προϊσταμένους αστυνομικών υπηρεσιών, όπως ορίζει ο εσωτερικός κανονισμός. 8.Οι άδειες για την άσκηση υπαίθριων επαγγελμάτων σε σταθερά σημεία κοινόχρηστων χώρων χορηγούνται από τους οργανισμούς τοπικής αυτοδιοίκησης ύστερα από γνώμη της αστυνομικής αρχής, η οποία βεβαιώνει ότι δεν διαταράσσεται η δημόσια τάξη ή ασφάλεια. Κατά των πράξεων που χορηγούν την άδεια ή απορρίπτουν το σχετικό αίτημα επιτρέπεται η άσκηση προσφυγής στην οικεία νομαρχιακή αστυνομική επιτροπή από οποιονδήποτε έχει έννομο συμφέρον μέσα σε προθεσμία τριάντα ημερών. Για το νομό Αττικής η προσφυγή ασκείται σε επιτροπή που απαρτίζεται από το νομάρχη Αττικής, το διευθυντή της διεύθυνσης τάξης της γενικής αστυνομικής διεύθυνσης Αττικής και τον πρόεδρο της τοπικής ένωσης δήμων και κοινοτήτων ή τους νόμιμους αναπληρωτές τους. Διαφορές που προκύπτουν από την άσκηση των παραπάνω επαγγελμάτων επιλύονται από την οικεία νομαρχιακή αστυνομική επιτροπή.  (Αντί για τη σελ.16,503(β) Σελ.  16,503(γ) Τεύχος 1332 Σελ. 9 Υπουργείο Δημόσιας Τάξης (Οργανικές Διατάξεις) 4.Α.α.70  9.Όλα τα καταστήματα και υποκαταστήματα τραπεζών, οι δημόσιες υπηρεσίες, οι υπηρεσίες νομικών προσώπων δημοσίου δικαίου και ιδιωτικού δικαίου του δημόσιου τομέα, που λόγω της φύσης των δραστηριοτήτων που ασκούν μπορούν να αποτελέσουν στόχο εγκληματικής ενέργειας, πρέπει να τηρούν ορισμένους όρους ασφάλειας. Οι όροι αυτοί καθορίζονται με απόφαση του Υπουργού Δημόσιας Τάξης και τη σχετική άδεια χορηγεί η οικεία αστυνομική διεύθυνση. 10.(Αντικαθίσταται το άρθρ.19 Νόμ.1339/83, κατωτ. σελ.24,767). Η άνω παρ.10 προστέθηκε από την παρ.5 του άρθρ.1 Νόμ.1590/21-23 Απρ.1986 (ΦΕΚ Α΄49) (κατωτ. αριθ.75). «11.α.Για τις παραβάσεις των όρων ασφαλείας που αναφέρονται στην 3015/32/1α/29-4-85 (Β-241) Απόφαση του Υπουργού Δημόσιας Τάξης ή κάθε άλλης που θα τροποποιεί ή θα συμπληρώνει αυτήν ως προς τα ληπτέα μέτρα ασφαλείας των καταστημάτων που αναφέρονται στην παρ.9 του παρόντος νόμου τιμωρούνται με πρόστιμο από 10- 80.000.000 δραχμ. που επιβάλλεται σε βάρος της περιουσίας της τράπεζας που ανήκει το κατάστημα στο οποίο διαπιστώθηκε η παράβαση των μέτρων ασφαλείας και με προσωρινή μέχρις έξι (6) μηνών αφαίρεση της άδειας λειτουργίας του παραπάνω καταστήματος ή με οριστική αφαίρεση της ίδιας άδειας σε περίπτωση υποτροπής. β.Οι παραπάνω κυρώσεις επιβάλλονται με αιτιολογημένη απόφαση του γενικού αστυνομικού διευθυντή, προκειμένου για τους νομούς Αττικής και Θεσσαλονίκης, και του αστυνομικού διευθυντή του νομού, στην περιφέρεια των οποίων ευρίσκεται το κατάστημα. γ.Κατά της αποφάσεως αυτής επιτρέπεται προσφυγή από το διοικητή της τράπεζας στην οποία ανήκει το κατάστημα, του οποίου αφαιρέθηκε η άδεια λειτουργίας και από τον Υπαρχηγό της Ελληνικής Αστυνομίας που προΐσταται του Κλάδου Αστυνομίας Ασφάλειας και Τάξης. Η παραπάνω προσφυγή κατατίθεται στη Διεύθυνση Γενικής Αστυνόμευσης του Υπουργείου Δημόσιας Τάξης, επί ποινή απαραδέκτου εντός προθεσμίας 20 ημερών, αρχομένης από της κοινοποιήσεως της προσβαλλομένης αποφάσεως.  Επί της προσφυγής αποφαίνεται ο Υπουργός Δημόσιας Τάξης εντός μηνός από της επομένης της καταθέσεως. Η άσκηση της προσφυγής αναστέλλει την εκτέλεση της προσβαλλομένης αποφάσεως.  Σελ.  16,504(γ) Τεύχος 1332 Σελ. 10 δ.Οι διοικητές των τραπεζών και οι διευθυντές των τραπεζικών καταστημάτων, που δεν τηρούν τους όρους ασφαλείας που έχουν καθοριστεί με την παραπάνω απόφαση ή με κάθε τροποποιητική ή συμπληρωματική αυτής, τιμωρούνται σύμφωνα με τις διατάξεις του άρθρ.458 του Ποινικού Κώδικα». Η παρ.11 προστέθηκε από το άρθρ.59 Νόμ.2145/28-28 Μαΐου 1993 (ΦΕΚ Α΄88), Τόμ.8 σελ.84,243. 4.Α.α.70 Υπουργείο Δημόσιας Τάξης (Οργανικές Διατάξεις)  Άσκηση καθηκόντων προανάκρισης και δημόσιου κατήγορου Άρθρ.13.-(Καταργήθηκε από το άρθρ. 30 Νομ. 2800/29-29 Φεβρ. 2000 ,ΦΕΚ Α΄41, κατωτ. αριθ. 163). Ενέργεια επί πταισματικών παραβάσεων Άρθρ.14.-Προκειμένου για πταισματικές παραβάσεις που βεβαιώνονται από τους υφισταμένους τους, οι διευθυντές ή διοικητές υπηρεσιών της Ελληνικής Αστυνομίας, μετά από προηγούμενη ακρόαση του παραβάτη, μπορούν να κάνουν δεκτές τις αντιρρήσεις του και να θέτουν την υπόθεση στο αρχείο, με πράξη που συντάσσουν επί του εγγράφου, με το οποίο έχει βεβαιωθεί η παράβαση. Φρούρηση κρατουμένων. Άρθρ.15.-1.Η εξωτερική φρούρηση των φυλακών και σωφρονιστικών καταστημάτων και η εκτέλεση από την Ελληνική Αστυνομία των λοιπών αποστολών, που διαλαμβάνονται στο Ν.Δ.1335/1973 (ΦΕΚ Α΄22), έχει προσωρινό χαρακτήρα και διαρκεί έως ότου τα έργα αυτά αναληφθούν από το Υπουργείο Δικαιοσύνης. Τα καθήκοντα της Χωροφυλακής που προβλέπονται από το Ν.Δ.1335/1973, αναλαμβάνονται από την Ελληνική Αστυνομία. Ο τρόπος ανάληψης των καθηκόντων αυτών και κάθε σχετικό θέμα ρυθμίζονται με κοινή απόφαση των Υπουργών Δικαιοσύνης και Δημόσιας Τάξης. 2.Σε περίπτωση εκτέλεσης θανατικής ποινής η Ελληνική Αστυνομία ευθύνεται μόνο για τη λήψη μέτρων τάξης και μεταγωγής των κρατουμένων στον τόπο της εκτέλεσης. Αστυνομικό προσωπικό σε καμιά περίπτωση δεν επιτρέπεται να χρησιμοποιείται ως όργανο εκτέλεσης θανατικής ποινής. Δημόσιοι υπόλογοι Άρθρ.16.-1.Όσοι από το προσωπικό του Υπουργείου εκτελούν με οποιοδήποτε τρόπο καθήκοντα εκκαθαριστή αποδοχών ή δαπανών ή διαχειριστή χρημάτων ή άλλων αξιών ή υλικού είναι δημόσιοι υπόλογοι και λογοδοτούν σύμφωνα με τις διατάξεις του νόμου για το δημόσιο λογιστικό, που διέπουν τους δημόσιους υπόλογους. 2.Τα ένσημα, χρήματα παρασκευής συσσιτίου τα είδη και υλικά των πρατηρίων και λεσχών και οι εισπράξεις τους θεωρούνται κατά τη διαχείρισή τους ότι ανήκουν στο Δημόσιο και όσοι τα διαχειρίζονται είναι δημόσιοι υπόλογοι. Στρατονομικά αποσπάσματα-Φρούραρχοι Άρθρ.17.-1.Στρατονομικά αποσπάσματα είναι δυνατό να συγκροτούνται κατά τη διάρκεια πολέμου από αστυνομικό προσωπικό της Ελληνικής Αστυνομίας, με απόφαση των Υπουργών Δημόσιας  Τάξης και Εθνικής Άμυνας. Με την απόφαση ορίζεται η σύνθεσή τους και η στρατιωτική μονάδα υπό την οποία υπάγονται. 2.Τα καθήκοντα των στρατονομικών αποσπασμάτων ανάγονται σε ζητήματα ασφάλειας, τάξης και άσκησης προανακριτικών έργων, σύμφωνα με όσα ειδικότερα ορίζονται στην απόφαση της προηγούμενης παραγράφου. 3.Οι αξιωματικοί των στρατονομικών αποσπασμάτων, που εκτελούν στρατονομική υπηρεσία, έχουν τη δικαστική εξουσία που προβλέπουν για την περίπτωση αυτή οι οικείες διατάξεις του Στρατιωτικού Ποινικού Κώδικα. 4.Σε πόλεις όπου δεν εδρεύει μόνιμα στρατιωτική μονάδα μπορεί να ανατίθενται καθήκοντα φρουράρχου σε αξιωματικό της Ελληνικής Αστυνομίας με κοινή απόφαση των Υπουργών Εθνικής Άμυνας και Δημόσιας Τάξης. ΤΜΗΜΑ Ε΄ Σχέση με τις δικαστικές και άλλες αρχές Άρθρ.18.-1.Το προσωπικό του Υπουργείου Δημόσιας Τάξης έχει υποχρέωση να εκτελεί τις δικαστικές αποφάσεις και να συμμορφώνεται στις σχετικές εντολές των αρμόδιων δικαστών. Οι σχέσεις του προσωπικού του Υπουργείου Δημόσιας Τάξης με τις δικαστικές αρχές, όταν ασκεί καθήκοντα ανακριτικού υπαλλήλου και δημόσιου κατήγορου, ρυθμίζονται από τον οργανισμό δικαστηρίων και τον κώδικα ποινικής δικονομίας. 2.Οι υπηρεσίες του Υπουργείου Δημόσιας Τάξης, εκτελούν μόνο τα έργα που σχετίζονται με την αποστολή του, όπως την καθορίζει ο νόμος και ο εσωτερικός κανονισμός. 3.Οι υπηρεσίες του Υπουργείου Δημόσιας Τάξης δεν επιδίδουν δικόγραφα αστικών υποθέσεων. Τα έγγραφα ποινικής διαδικασίας που αφορούν αστυνομικό ή πυροσβεστικό προσωπικό επιδίδονται με διαταγή του διευθυντή της αστυνομικής διεύθυνσης ή αντίστοιχης υπηρεσίας στη δύναμη της οποίας ανήκει ο κλητευόμενος. 4.Οι σχέσεις των υπηρεσιών του Υπουργείου Δημόσιας Τάξης με τις υπηρεσίες του Λιμενικού Σώματος ρυθμίζονται από το Ν.Δ.444/1970 (ΦΕΚ Α΄39). (Αντί για τη σελ.16,5041) Σελ.  16,5041(α) Τεύχος 1332 Σελ. 11 Υπουργείο Δημόσιας Τάξης (Οργανικές Διατάξεις) 4.Α.α.70  5.Με κοινή απόφαση των Υπουργών Δημόσιας Τάξης και Εμπορικής Ναυτιλίας καθορίζεται η διαδικασία άσκησης καθ’ ύλην αρμοδιοτήτων της Ελληνικής Αστυνομίας μέσα στα όρια της τοπικής αρμοδιότητας του Λιμενικού Σώματος. 6.Οι δημόσιες υπηρεσίες, οι οργανισμοί και οι επιχειρήσεις κοινής ωφέλειας, τα ν.π.δ.δ. και οι οργανισμοί τοπικής αυτοδιοίκησης παρέχουν στις υπηρεσίες του Υπουργείου Δημόσιας Τάξης κάθε πληροφορία για ζητήματα δημόσιας και κρατικής ασφάλειας. «7.Η Ελληνική Αστυνομία εκτελεί μόνο τα έργα που προβλέπονται από διατάξεις νόμων, προεδρικών δ/των ή υπουργικών αποφάσεων τα σχέδια των οποίων έχουν προσυπογραφεί από τον Υπουργό Δημόσιας Τάξης». Η παρ.7 αντικαταστάθηκε ως άνω από την παρ.1 του άρθρ.34 του Νόμ.2168/3-3 Σεπτ. 1993, (ΦΕΚ Α΄147), κατωτ. τόμ.4Α σελ.344,201. Επίσης με την παρ.2 του ιδίου άρθρου ορίστηκε ότι: «Έργα που ανατέθηκαν στην Ελληνική Αστυνομία έστω και προσωρινά με διατάξεις νόμων, προεδρικών δ/των, ή υπουργικών αποφάσεων τα σχέδια των οποίων δεν έχουν προσυπογραφεί από τον Υπουργό Δημόσιας Τάξης δεν εκτελούνται, εφόσον δεν διατηρηθούν σε ισχύ με κοινές αποφάσεις του Υπουργού Δημόσιας Τάξης και του κατά περίπτωση αρμόδιου υπουργού, οι οποίες εκδίδονται, εφάπαξ, εντός αποκλειστικής προθεσμίας ενός (1) έτους, από της δημοσιεύσεώς του παρόντος νόμου. Η ανωτέρω προθεσμία δύναται να παραταθεί μέχρι 3 μήνες, εφάπαξ, με απόφαση του Υπουργού Δημόσιας Τάξης».Σύμφωνα δε με το άρθρ.44 του ιδίου Νόμ.2168/93, η ισχύς του νόμου αυτού αρχίζει μετά 2 μήνες από τη δημοσίευσή του στην Εφημερίδα της Κυβερνήσεως. Σχετικά με τις προβλεπόμενες από την άνω παρ. 2 άρθρ. 34 Νόμ. 2168/1993 κοινές αποφάσεις του Υπ. Δημ. Τάξης και του κατά περίπτωση αρμοδίου Υπουργού εκδόθηκαν δεκατρεις (13) αποφάσεις, οι οποίες παρατίθενται κατωτέρω με αύξ. αριθμ. 139 α έως 139 ιγ. Επίσης βλέπε και παρ. 10 άρθρ. 20 Νομ. 2386/6-7 Μαρτ. 1996 (ΦΕΚ Α’ 43), Τομ. 24Α σελ. 194,04, με την οποία ορίστηκε ότι έργα αρμοδιότητας του ΥΠΕΧΩΔΕ, που έχουν ανατεθεί στην Ελληνική Αστυνομία δεν θα εκτελούνται εφ’ όσον δεν θα διατηρηθούν σε ισχύ με κοινή Υπουργική απόφαση που θα εκδοθεί μέχρι 31/3/1996. Σχετικά εκδόθηκε η με αριθ. 65220/1986/26-28 Μαρτ. 1996 (ΦΕΚ Α’ 203), απόφαση ΥΠΕΧΩΔΕ και Υπ. Δημ. Τάξης, κατωτ. αριθ. 144. Σελ.  16,5042(α) Τεύχος 1332 Σελ. 12 «8.Οι δυνάμεις της Ελληνικής Αστυνομίας μετέχουν ενεργά στην εξασφάλιση της Εθνικής Άμυνας, σε συνεργασία με τις Ένοπλες Δυνάμεις, σύμφωνα με τις διατάξεις της παρ.5 του άρθρ.10 του Νόμ.660/1977 (ΦΕΚ 218Α΄)». Η μέσα σε « » παρ.8 αντικαταστάθηκε ως άνω από το άρθρ.3 του Νόμ.2018/27 Φεβρ.1992 (ΦΕΚ Α΄33), κατωτ. αριθ.121. 9.Σε περίπτωση που η χώρα ή τμήμα της κηρύσσεται σε κατάσταση πολιορκίας, όπως ορίζει το Σύνταγμα, οι κατά τόπους αστυνομικές υπηρεσίες υπάγονται στους στρατιωτικούς διοικητές σύμφωνα με το νόμο για την κατάσταση πολιορκίας. 4.Α.α.70 Υπουργείο Δημόσιας Τάξης (Οργανικές Διατάξεις)  ΤΜΗΜΑ ΣΤ΄ Δαπάνες και μέσα λειτουργίας Οικονομική διαχείριση Άρθρ.19.-(Καταργήθηκε από το άρθρ. 30 Νομ. 2800/29-29 Φεβρ. 2000 ,ΦΕΚ Α΄41, κατωτ. αριθ. 163). Κατηγορίες δαπανών Άρθρ.20.-1.Στον προϋπολογισμό του Υπουργείου Δημόσιας Τάξης εγγράφονται κάθε χρόνο πιστώσεις για την αντιμετώπιση των αναγκών λειτουργίας των υπηρεσιών του. Ο προϋπολογισμός καλύπτει δαπάνες για: α.αγορά, μίσθωση, επισκευή και συντήρηση οπλισμού, μεταφορικών, τηλεπικοινωνιακών και ηλεκτρονικών μέσων, μηχανών, οργάνων, εργαλείων, ανταλλακτικών, εφοδίων και υλικών και προμήθεια και συντήρηση αστυνομικών σκύλων, β.συντήρηση και επισκευή των οικημάτων του Δημοσίου, στα οποία στεγάζονται υπηρεσίες του Υπουργείου και καταβολή μισθωμάτων για τα οικήματα που δεν ανήκουν στο Δημόσιο, γ.λειτουργία των σχολών του Υπουργείου Δημόσιας Τάξης και των παραρτημάτων τους για την εκπαίδευση ή μετεκπαίδευση ή επιμόρφωση του προσωπικού του Υπουργείου Δημόσιας Τάξης. Στις δαπάνες αυτές περιλαμβάνονται και η προμήθεια εποπτικών μέσων διδασκαλίας και συγγραμμάτων ή άλλων εκπαιδευτικών βοηθημάτων, η προμήθεια ιματισμού, λινοστολής και ειδών καθαριότητας των δόκιμων αστυφυλάκων, δόκιμων πυροσβεστών και κοινοτικών φυλάκων και η αποζημίωση των εκπαιδευομένων των μετεκπαιδευομένων, των διδασκόντων και αυτών που μετέχουν σε εξεταστικές επιτροπές γραπτών ή προφορικών δοκιμασιών ή εξετάσεων, δ.εκπαίδευση ή επιμόρφωση του προσωπικού στην αλλοδαπή ή στην ημεδαπή, εκτός των σχολών του Υπουργείου και των παραρτημάτων τους. Στις δαπάνες αυτές περιλαμβάνονται και οι δαπάνες εκπαίδευσης των μαθητών της στρατιωτικής σχολής σωμάτων, που προορίζονται για την Ελληνική Αστυνομία, ε.αποδοχές του προσωπικού γενικά, στ.πραγματοποίηση εκπαιδευτικών ταξιδίων στην αλλοδαπή ή εκτέλεση υπηρεσίας στην αλλοδαπή, ζ.τελετές, δεξιώσεις, συμμετοχή σε εκθέσεις και συνέδρια στην ημεδαπή ή την αλλοδαπή, αθλοθέτηση επάθλων ή βραβείων και πραγματοποίηση, εκδηλώσεων που αφορούν τις δημόσιες σχέσεις του Υπουργείου Δημόσιας Τάξης και των υπηρεσιών του, η.προμήθεια χάρτου για την εκτύπωση βιβλίων ή εντύπων κάθε μορφής, κανονισμών, κωδικοποιήσεων της νομοθεσίας, εγκυκλίων διαταγών της έκθεσης πεπραγμένων και του περιοδικού του Υπουργείου,   θ.λειτουργία των κάθε μορφής συνεργείων και του τυπογραφείου του Υπουργείου Δημόσιας Τάξης, ι.προμήθεια συγγραμμάτων και βιβλίων για τις βιβλιοθήκες του Υπουργείου και των υπηρεσιών του, ια.προμήθεια ειδών εξάρτυσης, αδιαβρόχων, αστυνομικών ράβδων και άλλων υλικών που είναι απαραίτητα στα αστυνομικά όργανα για την εκτέλεση της υπηρεσίας τους, ιβ.προμήθεια υφάσματος στολών, ραφή υφασμάτων και προμήθεια λοιπών ειδών ιματισμού, κλινοστρωμνής και υπόδησης, ιγ.προμήθεια πολιτικών ενδυμασιών, όπως και ειδών και μέσων προστασίας ή μεταμφίεσης, για τον εφοδιασμό του προσωπικού που υπηρετεί σε ειδικές υπηρεσίες, ιδ.θέρμανση και προμήθεια ειδών καθαριότητας και γραφικής ύλης, Για την αντιμετώπιση των αναγκών αυτών είναι δυνατό να παρέχεται μηνιαία κατ’ αποκοπή βοήθημα στις υπηρεσίες του Υπουργείου από τις πιστώσεις που έχουν εγγραφεί για το σκοπό αυτόν, το ύψος του οποίου καθορίζεται με απόφαση του Υπουργού Δημόσιας Τάξης, ιε.φόρτωση, μεταφορά και εκφόρτωση υλικού, ιστ.οδοιπορικά έξοδα και άλλες συναφείς αποζημιώσεις, ιη.αμοιβές που προκηρύσσονται για τη σύλληψη ή αποκάλυψη δραστών αξιόποινων πράξεων, ιθ.υγειονομική (νοσοκομειακή και εξωνοσοκομειακή) περίθαλψη του προσωπικού, κ.έξοδα κηδείας προσωπικού, «κα.Υποτροφίες για εκπαίδευση ή μετεκπαίδευση αλλοδαπών αξιωματούχων στην ημεδαπή ή σε χώρες-μέλη της Ευρωπαϊκής Κοινότητας». Η μέσα σε « » περίπτ. κα΄ προστέθηκε από το άρθρ.4 του Νόμ.2018/27Φεβρ.1992 (ΦΕΚ Α΄33), κατωτ. αριθ.121. «κα.Υποτροφίες για εκπαίδευση ή μετεκπαίδευση αλλοδαπών αξιωματούχων στην ημεδαπή ή σε χώρες-μέλη της Ευρωπαϊκής Κοινότητας». Η μέσα σε « » περίπτ. κα΄ προστέθηκε από το άρθρ.4 του Νόμ.2018/27-27 Φεβρ.1992 (ΦΕΚ Α΄33), κατωτ. αριθ.121. «κβ. Αμοιβές που καταβάλλονται σε αστυνομικούς, στρατιωτικούς, δημοσίους υπαλλήλους ή ιδιώτες για τη συγγραφή εκπαιδευτικών βιβλίων, εγχειριδίων και βοηθημάτων για τις ανάγκες εκπαίδευσης του προσωπικού του Υπουργείου Δημόσιας Τάξης». Η μέσα σε «  » περ. κβ προστέθηκε από το άρθρ. 12 Νόμ. 2622/23-25 Ιουν. 1998 (ΦΕΚ Α΄ 138), κατωτ. σελ. 16,81 (Αντί για τη σελ.16,505(α) Σελ.  16,505(β) Τεύχος 1332 Σελ. 13 Υπουργείο Δημόσιας Τάξης (Οργανικές Διατάξεις) 4.Α.α.70  2.Με απόφαση των Υπουργών Οικονομικών και Δημόσιας Τάξης είναι δυνατό να εγγράφονται στον προϋπολογισμό του Υπουργείου Δημόσιας Τάξης δαπάνες πέρα από εκείνες που διαλαμβάνονται στην παρ.1 του άρθρου αυτού, οι οποίες είναι αναγκαίες για τη λειτουργία των υπηρεσιών του. 3.Στον προϋπολογισμό δημόσιων επενδύσεων προβλέπονται οι πιστώσεις για την ανέγερση κτιρίων και τον εξοπλισμό υπηρεσιών του Υπουργείου. 4.Το Υπουργείο Δημόσιας Τάξης, μπορεί με δαπάνες του Δημοσίου να εγκαταστήσει δικό του δίκτυο ασύρματης ή ενσύρματης επικοινωνίας σε όλη τη χώρα ή τμήμα της, ύστερα από προηγούμενη έγκριση του Υπουργείου Συγκοινωνιών. «5 α.Στον προϋπολογισμό εξόδων του Υπουργείου Δημόσιας Τάξης εγγράφονται πιστώσεις για έξοδα κίνησης προσωπικού οι οποίες κατανέμονται και μεταφέρονται στους προϋπολογισμούς των οργανισμών αστικών συγκοινωνιών και των Κ.Τ.Ε.Λ. αστικών και υπεραστικών συγκοινωνιών, για την ελεύθερη κυκλοφορία του αστυνομικού και πυροσβεστικού προσωπικού και των αρχιφυλάκων και αγροφυλάκων Αγροφυλακής με τα αστικά και υπεραστικά λεωφορεία, κατά τις μετακινήσεις τους για εκτέλεση υπηρεσίας, εντός της περιοχής της υπηρεσίας τους, για τις οποίες δεν δικαιολογείται από τις  ισχύουσες διατάξεις το αντίτιμο εισιτηρίων σε βάρος του Δημοσίου. β.Το ύψος των παραπάνω πιστώσεων και η κατανομή τους στους επί μέρους φορείς συγκοινωνιών και οι λοιπές λεπτομέρειες εφαρμογής της παραπάνω διάταξης καθορίζονται με κοινή απόφαση των Υπουργών Οικονομικών, Μεταφορών και Επικοινωνιών και Δημόσιας Τάξης». Η μέσα σε « » παρ.5 προστέθηκε από το άρθρ.10 του Νόμ.2018/27-27 Φεβρ.1992 (ΦΕΚ Α΄33), κατωτ. αριθ.121. «6.Στον προϋπολογισμό του Υπουργείου Δημόσιας Τάξης εγγράφονται πιστώσεις για την κάλυψη των εξόδων του αστυνομικού και πυροσβεστικού προσωπικού, στα οποία υποβάλλεται προς υπεράσπισή του ενώπιον των δικαστηρίων για ενέργειές του κατά την εκτέλεση των καθηκόντων του στην πρόληψη και καταστολή του εγκλήματος. Οι προϋποθέσεις χορήγησης των παραπάνω εξόδων, καθώς και η δικαιολόγησή τους σε βάρος του Δημοσίου καθορίζονται με Π.Δ/γμα, που εκδίδεται με πρόταση του Υπουργού Δημόσιας Τάξης». Η μέσα σε « » παρ.6 προστέθηκε από το άρθρ.16 του Νόμ.2018/27-27 Φεβρ.1992 (ΦΕΚ Α΄33), κατωτ. αριθ.121. Σελ.  16,506(β) Τεύχος 1332 Σελ. 14 Εκδόθηκε το Π.Δ. 281/8-27 Ιουλ. 1993 (ΦΕΚ Α΄ 122), κατωτ. σελ. 24,9903. Με την παρ. 3 άρθρ. 3 Νόμ. 2575/28 Ιαν. – 4 Φεβρ. 1998 (ΦΕΚ Α΄ 23), τόμ. 20 σελ. 120,508, ορίστηκε ,ότι οι άνω διατάξεις της παρ. 6 και οι διατάξεις του Π.Δ. 281/1993 εφαρμόζονται αναλόγως και για το στρατιωτικό προσωπικό του Λιμενικού Σώματος. Λέσχες-πρατήρια Άρθρ.21.-1.Όπου οι υπηρεσιακές ανάγκες το επιβάλλουν, μπορεί με απόφαση του Αρχηγού της Ελληνικής Αστυνομίας να ιδρύονται λέσχες για το προσωπικό σε οικήματα που μισθώνονται από το Δημόσιο για το σκοπό αυτόν ή σε οικήματα στα οποία στεγάζονται υπηρεσίες του Υπουργείου. Η οργάνωση και η λειτουργία των λεσχών και κάθε άλλη σχετική λεπτομέρεια ρυθμίζονται με την απόφαση ίδρυσής τους. Οι δαπάνες προμήθειας των ειδών εξοπλισμού των λεσχών βαρύνουν το δημόσιο. «2.Οι λέσχες χρησιμοποιούνται για την κάλυψη υλικών, ψυχαγωγικών και πολιτιστικών αναγκών του προσωπικού και απαλλάσσονται από φόρους και κάθε είδους τέλη. Τα τυχόν προκύπτοντα οικονομικά πλεονάσματα διατίθενται με απόφαση του Υπουργού Εσωτερικών και Δημόσιας Τάξης για ενίσχυση της λειτουργίας των παιδικών κατασκηνώσεων και την ικανοποίηση πολιτιστικών και εκπαιδευτικών αναγκών του προσωπικού της Γενικής Γραμματείας Δημόσιας Τάξης». Η παρ.2 αντικαταστάθηκε ως άνω από την παρ.6 του άρθρ.1 Νόμ.1590/21-23 Απρ.1986 (ΦΕΚ Α 49) (κατωτ. αριθ.75). 3.Στις λέσχες είναι δυνατό να λειτουργεί και πρατήριο ειδών-τροφίμων που είναι απαραίτητα για τις ανάγκες του προσωπικού. 4.Α.α.70 Υπουργείο Δημόσιας Τάξης (Οργανικές Διατάξεις)  ΜΕΡΟΣ ΔΕΥΤΕΡΟ ΠΡΟΣΩΠΙΚΟ ΤΜΗΜΑ Α΄ Κατηγορίες- βαθμοί-θέσεις Κατηγορίες και κατανομή προσωπικού Άρθρα. 22-24.-(Καταργήθηκαν από το άρθρ. 30 Νομ. 2800/29-29 Φεβρ. 2000, ΦΕΚ Α΄41, κατωτ. αριθ. 163). Όριο ηλικίας κατά βαθμούς Άρθρ.25.-1.Το όριο ηλικίας μέχρι το οποίο το αστυνομικό προσωπικό επιτρέπεται να υπηρετεί είναι κατά βαθμούς το εξής: αντιστράτηγος-Αρχηγός                           62ο έτος αντιστράτηγος                                           61ο έτος υποστράτηγος                                           60ό έτος αστυνομικός διευθυντής                           58ο έτος αστυνομικός υποδιευθυντής                     58ο έτος αστυνόμος α΄                                            57ο έτος αστυνόμος β΄ και κατώτεροί του μέχρι και του αστυφύλακα                        55ο έτος 2.Το όριο ηλικίας μέχρι το οποίο μπορούν να υπηρετούν οι κοινοτικοί φύλακες είναι το 65ο έτος. 3.Προσωρινά και για όσο χρόνο θα εξακολουθούν να υπηρετούν στην Ελληνική Αστυνομία όσοι ενταχθούν σε αυτή από τη Χωροφυλακή και την Αστυνομία Πόλεων, το όριο ηλικίας για τους βαθμούς από αστυνόμο β΄ και κάτω καθορίζεται ως εξής: αστυνόμος β΄                                             55ο έτος υπαστυνόμος                                             54ο έτος ανθυπαστυνόμος                                       52ο έτος αρχιφύλακας                                             51ο έτος αστυφύλακας                                            51ο έτος Με τη δήλωση ένταξης στην Ελληνική Αστυνομία οι χωροφύλακες, αστυφύλακες, υπενωμοτάρχες, υπαρχιφύλακες, ενωμοτάρχες, αρχιφύλακες, ανθυπασπιστές και ανθυπαστυνόμοι μπορούν να ζητήσουν την υπαγωγή τους στη ρύθμιση της παρ.1 αυτού του άρθρου. «Η υπαγωγή τους ή όχι αποφασίζεται ύστερα από κρίση του συμβουλίου του άρθρ. 46 που συνεκτιμά και τις προϋποθέσεις της παρ.8 του άρθρ.48». Το τελευταίο μέσα σε « » εδάφιο αντικαταστάθηκε ως άνω από την παρ.3 άρθρ.2 της Π.Ν.Π. της 24/24 Απρ.1985 (ΦΕΚ Α΄71), (κατωτ. αριθ.73). Με το άρθρ.3 του  Π.Δ.380/3-11 Σεπτ.1991 (ΦΕΚ Α΄135) ορίστηκε ότι «όσοι από τους υπηρετούντες Ανθυπαστυνόμους, Αρχιφύλακες και Αστυφύλακες εντάχθηκαν στην Ελληνική Αστυνομία και με την δήλωση ένταξής τους δεν ζήτησαν την υπαγωγή τους στο προβλεπόμενο   από την παρ.1 του άρθρ.25 του Νόμ.1481/1984(Α-152) όριο ηλικίας δύνανται, εφόσον το επιθυμούν, να ζητήσουν εγγράφως την υπαγωγή τους στο ανώτερο όριο ηλικίας, εντός ανατρεπτικής προθεσμίας 50 ημερών από τη δημοσίευση του παρόντος». Με το άρθρο μόνο του Π.Δ. 371/30 Νοεμ./2 Δεκ.1992 (ΦΕΚ Α΄187) ορίστηκε ότι:«Όσοι από τους υπηρετούντες Ανθυπαστυνόμους, Αρχιφύλακες και Αστυφύλακες εντάχθηκαν στην Ελληνική Αστυνομία και με τη δήλωση ένταξής τους δεν ζήτησαν την υπαγωγή τους στο προβλεπόμενο από την παρ.1 του άρθρ.25 του Νόμ.1481/1984 (ΦΕΚ 152/Α΄) όριο ηλικίας δύνανται, εφόσον το επιθυμούν, να ζητήσουν εγγράφως την υπαγωγή τους στο ανωτέρω όριο ηλικίας, εντός ανατρεπτικής προθεσμίας 20 ημερών από τη δημοσίευση του παρόντος». Με το άρθρο 1 του Π.Δ. 406/17-20 Δεκ. 1994, (ΦΕΚ Α΄ 225) ορίστηκε ότι: «Όσοι από τους υπηρετούντες Ανθυπαστυνόμους, Αρχιφύλακες και Αστυφύλακες ειδικών καθηκόντων εντάχθηκαν στο αστυνομικό προσωπικό γενικών καθηκόντων της Ελληνικής Αστυνομίας σύμφωνα με τη διάταξη του άρθρ. 33 του Νόμ. 2168/1993 (Α΄- 147) και με τη δήλωση ένταξής τους στο αστυνομικό προσωπικό του Υπουργείου Δημόσιας Τάξης δεν είχαν ζητήσει την υπαγωγή τους στο προβλεπόμενο από την παρ. 1 του άρθρ. 25 του Νόμ. 1481/1984 (Α΄- 152) όριο ηλικίας, δύνανται, εφόσον το επιθυμούν, να ζητήσουν εγγράφως την υπαγωγή τους στο ανωτέρω όριο ηλικίας, εντός ανατρεπτικής προθεσμίας 10 ημερών από τη δημοσίευση του παρόντος. Με το άρθρ. 1 του Π.Δ. 241/23-29 Σεπτ. 1999 (ΦΕΚ Α΄ 200) ορίστηκε, ότι:«1.Όσοι από τους υπηρετούντες Ανθυπαστυνόμους, Αρχιφύλακες και Αστυφύλακες έχουν ενταχθεί στην Ελληνική Αστυνομία και με τη δήλωση ένταξής τους δεν ζήτησαν την υπαγωγή τους στο προβλεπόμενο από την παρ. 1 του άρθρ. 25 του νόμ. 1481/1984 (Α΄- 152) όριο ηλικίας δύνανται, εφόσον το επιθυμούν, να ζητήσουν εγγράφως με αίτησή τους που δεν ανακαλείται, την υπαγωγή τους στο ανωτέρω όριο ηλικίας το αργότερο μέχρι το τέλος του μηνός Μαΐου του έτους που συμπληρώνουν το προβλεπόμενο γι’ αυτούς όριο ηλικίας.2.Όσοι από τους ανωτέρω συμπληρώνουν το όριο ηλικίας την 31.12.1999 υποβάλλουν την σχετική αίτηση εντός ανατρεπτικής προθεσμίας ενός μηνός από τη δημοσίευση του παρόντος.» (Αντί για τις σελ. 16,507(θ)- 16,5082(β) Σελ. 16,507(ι) Τεύχος 1332 Σελ. 15 Υπουργείο Δημόσιας Τάξης (Οργανικές Διατάξεις) 4.Α.α.70  4.Το όριο ηλικίας του αστυνομικού προσωπικού των ειδικών καθηκόντων είναι κατά βαθμούς αυξημένο κατά δύο έτη από το όριο που ορίζεται στις παρ.1 και 3 του άρθρου αυτού. Όριο ηλικίας του υποστρατήγου υγειονομικού ορίζεται το 61ο έτος. Οι διατάξεις της παραγράφου αυτής παύουν να ισχύουν, όταν εξέλθουν από την Ελληνική Αστυνομία όσοι ενταχθούν σ’ αυτή από τη Χωροφυλακή και την Αστυνομία Πόλεων. 5.Το όριο ηλικίας των παρ.1-4 του άρθρου αυτού ισχύει για όλο το αστυνομικό προσωπικό, ανεξάρτητα από την ειδικότερη υπηρεσιακή κατάσταση στην οποία διατελεί. 6.΄Οπου απαιτείται προσδιορισμός της ηλικίας του προσωπικού του Υπουργείου Δημόσιας Τάξης ή των υποψηφίων για κατάταξη στην Ελληνική Αστυνομία, ο προσδιορισμός γίνεται με βάση τη χρονολογία γέννησης. Ειδικά για την έξοδο από την υπηρεσία λόγω ορίου ηλικίας ως χρονολογία γέννησης λαμβάνεται η 31η Δεκεμβρίου του έτους γέννησης. Πολιτικό προσωπικό και κοινοτικοί φύλακες Για τη σύσταση οργανικών θέσεων πολιτικού προσωπικού στο Σώμα της Ελληνικής Αστυνομίας & στο Πυροσβεστικό Σώμα με κατάργηση αντίστοιχων θέσεων του παρόντος άρθρ. 26 βλ. άρθρ. 21 & 27 αντίστοιχα Νομ. 2800/29-29 Φεβρ. 2000 (ΦΕΚ Α΄41), κατωτ. άριθ. 163. Άρθρ.26.-1.Το πολιτικό προσωπικό του Υπουργείου Δημόσιας Τάξης διακρίνεται σε μόνιμο προσωπικό και προσωπικό με σχέση εργασίας ιδιωτικού δικαίου. 2.Οι θέσεις του μόνιμου πολιτικού προσωπικού του Υπουργείου Δημόσιας Τάξης διαρθρώνονται κατά κλάδους και βαθμούς ως εξής: Κλάδος ΑΤ1 Διοικητικού: με βαθμό 3ο-2ο                                                     45 με βαθμό 5ο-4ο                                                   105 με βαθμό 8ο-6ο                                                   270 Κλάδος ΑΤ2 Ιατρικού: με βαθμό 6ο-2ο                                                       4  Σελ.  16,508(ι) Τεύχος 1332 Σελ. 16 Κλάδος ΑΤ3 Τεχνικού: με βαθμό 3ο-2ο                                                       1 με βαθμό 6ο-4ο                                                       3 Κλάδος ΑΡ1 Διοικητικού: με βαθμό 3ο-2ο                                                       2 με βαθμό 5ο-4ο                                                       6 με βαθμό 9ο-6ο                                                     18 Κλάδος ΑΡ2 Τεχνικού: με βαθμό 3ο-2ο                                                       1 με βαθμό 5ο-4ο                                                       2 με βαθμό 9ο-6ο                                                       5 4.Α.α.70 Υπουργείο Δημόσιας Τάξης (Οργανικές Διατάξεις)  Κλάδος ΜΕ1 Διοικητικού: με βαθμό 5ο-4ο                                                   310 με βαθμό 10ο-6ο                                               1241 Κλάδος ΜΕ2 Νοσηλευτικού: με βαθμό 5ο-4ο                                                       1 με βαθμό 10ο-6ο                                                     2 Κλάδος ΜΕ3 Χειριστών Μηχανών Η/Υ: με βαθμό 5ο-4ο                                                       6 με βαθμό 9ο-6ο                                                     26 Κλάδος ΜΕ4 Εμφανιστών Ακτινολογικών Μηχανημάτων: με βαθμό 10ο-4ο                                                     2 Κλάδος ΣΕ1 Κλητήρων: με βαθμό 12ο-7ο                                                   18 Με το άρθρ.1 του Π.Δ.537/5-6 Οκτ.1989 (ΦΕΚ Α΄224), κατωτ.αριθ.110, επήλθαν μεταβολάς στις οργανικές θέσεις της άνω παρ.2. 3.Οι θέσεις του προσωπικού με σχέση εργασίας ιδιωτικού δικαίου διακρίνονται ως εξής: α.8 θέσεις ειδικών συμβούλων και επιστημονικών συνεργατών, σύμφωνα με το Νόμ.1320/1983 (ΦΕΚ Α΄6). β.10 θέσεις ειδικών συνεργατών του κλάδου ασφάλειας με σύμβαση αορίστου χρόνου, σύμφωνα με το Ν.Π.Δ.3/1973 (ΦΕΚ Α΄294). γ.4 θέσεις επιστημόνων, που κατέχουν τουλάχιστον πτυχίο ανώτατης σχολής, ειδικών στην εσωτερική δομή ηλεκτρονικών υπολογιστών ή στα λειτουργικά προγράμματα ηλεκτρονικών υπολογιστών ή στα δίκτυα επικοινωνιών ηλεκτρονικών υπολογιστών ή στην επιχειρησιακή έρευνα με σύμβαση ενός έτους που μπορεί να ανανεώνεται. δ.Θέσεις βοηθητικού προσωπικού: δα.32 θέσεις ημερομισθίων εργατών με σύμβαση αορίστου χρόνου. δβ.100 θέσεις ημερομισθίων εργατοτεχνιτών με σύμβαση αορίστου χρόνου. δγ.207 θέσεις ημερομίσθιων τεχνιτών με σύμβαση αορίστου χρόνου. δδ.50 θέσεις οδηγών αυτοκινήτων με σύμβαση ορισμένου ή αορίστου χρόνου. ε.1043 θέσεις ωρομισθίων καθαριστριών. Με κοινή απόφαση των Υπουργών Οικονομικών και Δημόσιας Τάξης είναι δυνατό να αυξομειώνονται οι θέσεις καθαριστριών και να καθορίζεται ο χρόνος  απασχόλησής τους. Οι καθαρίστριες προσλαμβάνονται με απόφαση του προϊσταμένου της οικείας υπηρεσίας. Σε περίπτωση κωλύματος ή απουσίας που διαρκεί τουλάχιστον 5 ημέρες επιτρέπεται να προσλαμβάνονται αναπληρώτριές τους χωρίς καμιά διατύπωση. Κατά τα λοιπά εφαρμόζονται οι διατάξεις που διέπουν τις καθαρίστριες των λοιπών δημόσιων υπηρεσιών. 4.Με π.δ/τα, που εκδίδονται με πρόταση των Υπουργών Οικονομικών και Δημόσιας Τάξης, μπορούν να συνιστώνται θέσεις μαγείρων και βοηθών μαγείρων, τραπεζοκόμων και λοιπού βοηθητικού προσωπικού, με σύμβαση εργασίας ορισμένου ή αορίστου χρόνου, για να καλύπτουν τις ανάγκες λειτουργίας των μαγειρείων και εστιατορίων των σχολών του Υπουργείου και των παραρτημάτων τους, καθώς και τις ανάγκες λειτουργίας των υπηρεσιών που έχουν λέσχες ή παρασκευάζουν συσσίτιο. Με τα ίδια δ/τα είναι δυνατό να ιδρύονται και θέσεις κουρέων με σύμβαση εργασίας ορισμένου ή αορίστου χρόνου για την κάλυψη των αναγκών των λεσχών των σχολών και των παραρτημάτων τους. 5.Με π.δ/τα, που εκδίδονται με πρόταση του Υπουργού Δημόσιας Τάξης, μπορεί να συνιστώνται νέοι κλάδοί μόνιμου πολιτικού προσωπικού, να συγχωνεύονται ή να κατατέμνονται οι υπάρχοντες, να αναδιαρθρώνονται οι θέσεις του προσωπικού αυτού κατά κλάδους και βαθμούς και να καθορίζονται τα ειδικά τυπικά προσόντα που απαιτούνται για διορισμό στους εισαγωγικούς βαθμούς κάθε κλάδου. Με όμοια δ/τα κατανέμονται κατά ειδικότητα οι θέσεις του πολιτικού προσωπικού με σχέση ιδιωτικού δικαίου και καθορίζονται τα ειδικά τυπικά προσόντα που απαιτούνται για διορισμό στις θέσεις αυτές. 6.Με απόφαση του Υπουργού Δημόσιας Τάξης όλες οι θέσεις του πολιτικού προσωπικού κατανέμονται στις κεντρικές και περιφερειακές υπηρεσίες του Υπουργείου Δημόσιας Τάξης. 7.Για την άσκηση αρμοδιοτήτων που αφορούν το πολιτικό προσωπικό, σύμφωνα με τον υπαλληλικό κώδικα και τους λοιπούς συναφείς νόμους συνιστώνται τα ακόλουθα υπηρεσιακά συμβούλια: α.Πενταμελές υπηρεσιακό συμβούλιο για τους υπαλλήλους με βαθμό 5ο και άνω, που συγκροτείται από το Γενικό Γραμματέα ως πρόεδρο και μέλη το διευθυντή προσωπικού του κλάδου διοικητικής υποστήριξης, ένα νομικό σύμβουλο ή πάρεδρο διοίκησης και δύο υπαλλήλους του Υπουργείου Δημόσιας Τάξης με βαθμό 2ο ή 3ο, κι αν δεν υπάρχουν τέτοιοι με βαθμό 4ο ή 5ο. (Αντί για τη σελ.16,509(β) Σελ.  16,509(γ) Τεύχος 1332 Σελ. 17 Υπουργείο Δημόσιας Τάξης (Οργανικές Διατάξεις) 4.Α.α.70  β.Τριμελές υπηρεσιακό συμβούλιο για τους υπαλλήλους με βαθμό 6ο και κάτω που συντίθεται από το διευθυντή προσωπικού του κλάδου διοικητικής υποστήριξης, έναν πάρεδρο ή δικαστικό αντιπρόσωπο της διοίκησης και έναν υπάλληλο του Υπουργείου Δημόσιας Τάξης με βαθμό 2ο ή 3ο και, αν δεν υπάρχει, με βαθμό 4ο ή 5ο. γ.Τριμελές υπηρεσιακό συμβούλιο για τους κοινοτικούς φύλακες, που συγκροτείται από έναν αστυνομικό διευθυντή, έναν πάρεδρο ή δικαστικό αντιπρόσωπο της διοίκησης και έναν υπάλληλο του Υπουργείου Δημόσιας Τάξης με βαθμό 2ο ή 3ο και, αν δεν υπάρχει, με βαθμό 4ο ή 5ο. Η συγκρότηση των παραπάνω συμβουλίων γίνεται με απόφαση του Υπουργού Δημόσιας Τάξης. Με την ίδια απόφαση καθορίζονται, ύστερα από πρόταση του Αρχηγού της Ελληνικής Αστυνομίας, εκείνοι που εκτελούν χρέη εισηγητή και γραμματέα των συμβουλίων. 8.Οι τοποθετήσεις, προαγωγές, μεταθέσεις, εντάξεις, μετατάξεις, αποσπάσεις και απολύσεις του μόνιμου πολιτικού προσωπικού γίνονται με απόφαση του Υπουργού Δημόσιας Τάξηςμετά από κρίση του οικείου υπηρεσιακού συμβουλίου. 9.Οι κενές θέσεις του τακτικού πολιτικού προσωπικού πληρούνται με απόφαση του Υπουργού Δημόσιας Τάξης, που εκδίδεται μετά από πρόταση του Αρχηγού της Ελληνικής Αστυνομίας. Με την απόφαση αυτή καθορίζονται οι θέσεις που πρέπει να πληρωθούν, η διαδικασία επιλογής, τα προσόντα των υποψηφίων, η συγκρότηση της εξεταστικής επιτροπής και κάθε άλλη σχετική λεπτομέρεια. 10.Ο κανονισμός προσωπικού μπορεί να ορίζει για το πολιτικό προσωπικό, λόγω της αποστολής που υπηρετεί, υποχρεώσεις και περιορισμούς δικαιωμάτων πέραν εκείνων που προβλέπει ο υπαλληλικός κώδικας. Οι διατάξεις περί δημοσίων υπαλλήλων διέπουν το πολιτικό προσωπικό του Υπουργείου σ’ όλα τα θέματα, εκτός από εκείνα που ρυθμίζονται διαφορετικά στον παρόντα νόμο ή στις πράξεις που εκδίδονται για την εφαρμογή του. 11.Όταν κενώνονται θέσεις υπαλλήλων κλάδου ΜΕ, είναι δυνατό να προσλαμβάνονται στις θέσεις αυτές πτυχιούχοι ανώτατων εκπαιδευτικών ιδρυμάτων με μεταφορά ισάριθμων θέσεων κλάδου ΜΕ στον κλάδο ΑΤ. 12.Οι οργανικές θέσεις των κοινοτικών φυλάκων με βαθμό 12ο-10ο είναι 7.840. Ως κοινοτικοί φύλακες διορίζονται έλληνες πολίτες, που έχουν ενδεικτικό τουλάχιστον τρίτης τάξης εξαταξίου γυμνασίου ή άλλης αναγνωρισμένης ισότιμης σχολής και τα τυπικά και ουσιαστικά προσόντα που ορίζει ο κανονισμός προσωπικού. Για την πλήρωση θέσης κοινοτικού φύλακα, σε περίπτωση ίσων όρων,  προτιμάται  όποιος  κατάγεται  ή   διαμένει  Σελ.  16,510(γ) Τεύχος 1332 Σελ. 18 μόνιμα στην περιφέρεια του δήμου ή της κοινότητας, όπου υπάρχει η κενή θέση, ή αν δεν υπάρχει τέτοιος υποψήφιος, προτιμάται όποιος κατάγεται ή διαμένει μόνιμα στην περιφέρεια του νομού. Για τα λοιπά θέματα προσωπικού των κοινοτικών φυλάκων εφαρμόζονται οι διατάξεις των παρ.8, 9 και 10 αυτού του άρθρου. Με την παρ.2 άρθρ.41 Νόμ.1832/16-17 Φεβρ.1989 (ΦΕΚ Α΄54), τόμ.2 σελ.42,574, ορίστηκε, ότι οι κοινοτικοί φύλακες αποτελούν προσωπικό του Υπουργείου Εσωτερικών. Οι οργανικές τους θέσεις από 7.840 μειώθηκαν σε 6.500 και μεταφέρθηκαν από την ισχύ του άνω Νόμ.1832/89 στο Υπουργείο Εσωτερικών. Με το άρθρ. 11 του Νόμ. 2399/22-27 Μαΐου 1996, (ΦΕΚ Α΄ 90), τομ. 2Α σελ. 384,90907 ορίστηκε ότι: «1.Στο τακτικό πολιτικό προσωπικό του Υπουργείου Δημόσιας Τάξης, που προβλέπεται από το άρθρ. 25 παρ. 2 του Νόμ. 1481/1984, καθώς και στο πολιτικό προσωπικό με σχέση εργασίας ιδιωτικού δικαίου αορίστου χρόνου που αμείβεται με βάση τις διατάξεις του Νόμ. 1505/1984 (ΦΕΚ Α΄ 194) του ίδιου Υπουργείου, χορηγείται από 1.1.1996 μηνιαία ειδική αποζημίωση, ως κίνητρο παραγωγικότητας, η οποία ορίζεται σε 24.000 δρχ. για τους υπαλλήλους κατηγορίας ΠΕ και ΤΕ, σε 21.000 δρχ. για τους υπαλλήλους κατηγορίας ΔΕ και σε 18.000 δρχ. για τους υπαλλήλους ΥΕ. Η ειδική αυτή αποζημίωση υπόκειται στις κρατήσεις υπέρ φόρου εισοδήματος και νοσοκομειακής περίθαλψης και δεν λαμβάνεται υπόψη για τον υπολογισμό της Α.Τ.Α. και των επιδομάτων εορτών και αδείας. 2.Η ειδική αποζημίωση της προηγούμενης παραγράφου δεν χορηγείται στους υπαλλήλους που αποσπώνται σε υπηρεσίες άλλων υπουργείων». 4.Α.α.70 Υπουργείο Δημόσιας Τάξης (Οργανικές Διατάξεις)  ΤΜΗΜΑ Β΄ Προέλευση αστυνομικού προσωπικού Προέλευση αστυφυλάκων και αρχιφυλάκων Άρθρ.27.-1.Ως δόκιμοι αστυφύλακες γενικών και ειδικών καθηκόντων κατατάσσονται άνδρες και γυναίκες έλληνες πολίτες ή ομογενείς από την Βόρεια Ήπειρο, τη Κύπρο, την Τουρκία, ηλικίας 18-26 ετών, απόφοιτοι λυκείου ή εξαταξίου γυμνασίου ή άλλης αναγνωρισμένης ισότιμης σχολής. Από τους κατατασσόμενους μέχρι χίλιοι για κάθε χρόνο μπορεί να είναι αστράτευτοι και οι υπόλοιποι να εκπλήρωσαν τις στρατιωτικές τους υποχρεώσεις ή να έχουν απαλλαγεί νόμιμα. Ο παραπάνω αριθμός μπορεί να αυξάνεται με απόφαση του ΚΥΣΕΑ. 2.Οι αστυφύλακες μετά την ευδόκιμη αποφοίτησή τους από τη σχολή υπηρετούν για δύο χρόνια σε περιφερειακές υπηρεσίες. Κατά τη διάρκεια της φοίτησης ο δόκιμος αστυφύλακας απολύεται οποτεδήποτε με απόφαση του Αρχηγού της Ελληνικής Αστυνομίας, αν χάσει κάποιο από τα προς κατάταξη προσόντα ή για πειθαρχικούς λόγους. Οι προϋποθέσεις και η διαδικασία απόλυσης καθορίζονται με τον κανονισμό προσωπικού. Μετά τη συμπλήρωση δύο ετών δοκιμαστικής υπηρεσίας, στην οποία δεν περιλαμβάνεται ο χρόνος φοίτησής τους στη σχολή, οι αστυφύλακες υποβάλλονται σε γραπτές εξετάσεις πάνω σε πρακτικά θέματα. Στη συνέχεια το αρμόδιο συμβούλιο κρίνει για την παραμονή τους στην Ελληνική Αστυνομία με το βαθμό του αστυφύλακα ή την απόλυσή τους. Η κρίση του συμβουλίου βασίζεται στις προτάσεις των προϊσταμένων του δοκίμου, στην επίδοσή του στη σχολή και στα αποτελέσματα των εξετάσεων. Ο τρόπος διενέργειας των εξετάσεων, η εξεταστέα ύλη, η βαθμολογία, η διαδικασία των κρίσεων και κάθε άλλη σχετική λεπτομέρεια ρυθμίζονται με τον κανονισμό προσωπικού. Για όσους ενταχθούν στην Ελληνική Αστυνομία από τη Χωροφυλακή και την Αστυνομία Πόλεων εφαρμόζονται οι διατάξεις που ίσχυαν κατά το χρόνο έναρξης ισχύος του νόμου αυτού.                                       (Μετά τη Σελ.  16,510(γ) Σελ.  16,5101 Τεύχος 1332 Σελ. 19 Υπουργείο Δημόσιας Τάξης (Οργανικές Διατάξεις) 4.Α.α.70  4.Α.α.70 Υπουργείο Δημόσιας Τάξης (Οργανικές Διατάξεις)  3.Οι άνδρες και γυναίκες αρχιφύλακες γενικών καθηκόντων προέρχονται από αστυφύλακες γενικών καθηκόντων, ύστερα από προαγωγικές εξετάσεις για κάλυψη υφιστάμενων κενών οργανικών θέσεων. Τα λοιπά προσόντα των υποψηφίων και η διαδικασία διενέργειας των εξετάσεων, τα θέματα των εξετάσεων, η βαθμολογία και κάθε άλλη σχετική λεπτομέρεια ρυθμίζονται από τον κανονισμό προσωπικού.Δικαίωμα συμμετοχής στις προαγωγικές εξετάσεις για το βαθμό του αρχιφύλακα έχουν οι αστυφύλακες που συμπληρώνουν μέχρι τη χρονολογία προκήρυξης των εξετάσεων τρία χρόνια πραγματικής ευδόκιμης υπηρεσίας. Στην τριετία αυτή δεν υπολογίζεται ο χρόνος της διετούς δοκιμαστικής υπηρεσίας. Ο χρονικός αυτός περιορισμός δεν ισχύει για όσους ενταχθούν στην Ελληνική Αστυνομία από τη Χωροφυλακή και την Αστυνομία Πόλεων, για τους οποίους εφαρμόζονται οι διατάξεις που ίσχυαν κατά το χρόνο έναρξης ισχύος του νόμου αυτού. Ο αριθμός των κενών θέσεων για τις οποίες ενεργούνται οι εξετάσεις καθορίζεται με απόφαση του Αρχηγού της Ελληνικής Αστυνομίας, σύμφωνα με όσα ορίζονται στο άρθρ.41 παρ.8 του νόμου αυτού. 4.Οι αστυφύλακες του τμήματος μουσικής προέρχονται από ιδιώτες που έχουν εκπληρώσει τις στρατιωτικές τους υποχρεώσεις ή έχουν απαλλαγεί νόμιμα και έχουν τα τυπικά και ουσιαστικά προσόντα, που ορίζονται στον κανονισμό προσωπικού. Οι αρχιφύλακες του τμήματος μουσικής προέρχονται από αστυφύλακες του τμήματος μουσικής ύστερα από προαγωγικές εξετάσεις. Τα προσόντα των υποψηφίων και οι λεπτομέρειες διεξαγωγής των εξετάσεων ρυθμίζονται με τον κανονισμό προσωπικού. 5.Ο χρόνος υπηρεσίας στην Ελληνική Αστυνομία, για όσους κατατάσσονται σε αυτή πριν εκπληρώσουν τις στρατιωτικές τους υποχρεώσεις, θεωρείται χρόνος εκπλήρωσης στρατιωτικής υπηρεσίας. Σε περίπτωση απόλυσης ή αποβολής από την Ελληνική Αστυνομία εκείνων που δεν έχουν συμπληρώσει το χρόνο στρατιωτικής υποχρέωσης πριν από την παρέλευση οκταετούς πραγματικής υπηρεσίας, η υποχρέωση αυτή εκπληρώνεται στο ακέραιο στις ένοπλες δυνάμεις. Προέλευση ανθυπαστυνόμων Άρθρ.28.-1.Οι άνδρες και γυναίκες ανθυπαστυνόμοι γενικών καθηκόντων προέρχονται από αρχιφύλακες γενικών καθηκόντων, ύστερα από προαγωγικές εξετάσεις. Δικαίωμα συμμετοχής στις προαγωγικές εξετάσεις για το βαθμό του ανθυπαστυνόμου έχουν οι αρχιφύλακες που συμπληρώνουν, μέχρι τη χρονολογία προκήρυξης των εξετάσεων, 5 χρόνια ευδόκιμης πραγματικής υπηρεσίας στο βαθμό αρχιφύλακα. 2.Για τους ενωμοτάρχες και αρχιφύλακες παραγωγικών σχολών που θα ενταχθούν στην Ελληνική Αστυνομία ως αρχιφύλακες εφαρμόζονται οι διατάξεις που ίσχυαν πριν από την έναρξη ισχύος αυτού του νόμου. Τα ίδια εφαρμόζονται και για τους χωροφύλακες και αστυφύλακες που θα ενταχθούν στην Ελληνική Αστυνομία και θα εξελιχθούν στο βαθμό του αρχιφύλακα με προαγωγικές εξετάσεις. 3.Οι ανθυπαστυνόμοι του τμήματος μουσικής προέρχονται από αρχιφύλακες του τμήματος μουσικής, ύστερα από προαγωγικές εξετάσεις. 4.Τα ειδικότερα προσόντα των υποψηφίων, η διαδικασία των προαγωγικών εξετάσεων και κάθε άλλη σχετική λεπτομέρεια ρυθμίζονται από τον κανονισμό προσωπικού. Βαθμολογική εξέλιξη ανθυπαστυνόμων Άρθρ.29.-1.Για τους ανθυπασπιστές και ανθυπαστυνόμους που θα ενταχθούν στην Ελληνική Αστυνομία ως ανθυπαστυνόμοι εφαρμόζονται οι διατάξεις του Ν.Δ.649/1970, όπως τροποποιήθηκε και συμπληρώθηκε με το άρθρ.15 του Νόμ.1339/1983 (ΦΕΚ Α΄35), με τις ακόλουθες διαφοροποιήσεις: α.Όσοι αποφοιτούν ευδόκιμα από τη σχολή μετεκπαίδευσης ανθυπαστυνόμων προάγονται μετά συμπλήρωση τριών ετών από την έξοδό τους από τη σχολή στο βαθμό του υπαστυνόμου. Μετά την προαγωγή τους αυτή εφαρμόζονται οι διατάξεις του Νόμ.671/1977 (ΦΕΚ Α΄236), όπως τροποποιήθηκε ή συμπληρώθηκε μεταγενέστερα. β.Οι ίδιες διατάξεις εφαρμόζονται και για τους ενωμοτάρχες, αρχιφύλακες, χωροφύλακες και αστυφύλακες που θα ενταχθούν στην Ελληνική Αστυνομία και θα εξελιχθούν στο βαθμό του ανθυπαστυνόμου. 2.Οι ανθυπαστυνόμοι του άρθρου αυτού, που δεν εισέρχονται στη σχολή μετεκπαίδευσης ή δεν αποφοιτούν ευδόκιμα από αυτή, εξελίσσονται μόνο μισθολογικά. Με την παρ. 9 άρθρ. 2 Νομ. 2800/29-29 Φεβρ. 2000 (ΦΕΚ Α΄41), κατωτ. αριθ. 163, ορίστηκε, ότι:οι «άνω διατάξεις εφαρμόζονται και για το αστυνομικό προσωπικό, που κατατάσσεται στην Ελληνική Αστυνομία από την έναρξη εφαρμογής του πιο πάνω Νόμου, εφ΄όσον συμπληρώνει το 35ο και δεν υπερβαίνει το 48ο έτοςτης ηλικίας του την 31 Δεκεμβρίου του έτους εισαγωγής στην Σχολή.» Προέλευση αξιωματικών γενικών καθηκόντων Άρθρ.30.-Υπαστυνόμοι γενικών καθηκόντων είναι οι άνδρες και οι γυναίκες που αποφοιτούν από το τμήμα υπαστυνόμων της σχολής αξιωματικών της Ελληνικής Αστυνομίας. Στο τμήμα αυτό εισάγονται ύστερα από εξετάσεις: (Αντί για τη σελ.16,511(ε) Σελ.  16,511(ζ) Τεύχος 1332 Σελ. 21 Υπουργείο Δημόσιας Τάξης (Οργανικές Διατάξεις) 4.Α.α.70  1.Ανθυπαστυνόμοι και αρχιφύλακες γενικών καθηκόντων ηλικίας μέχρι 35 ετών κατά το χρόνο διενέργειας των εξετάσεων, που έχουν τουλάχιστον απολυτήριο λυκείου ή εξατάξιου γυμνασίου ή άλλης αναγνωρισμένης ισότιμης σχολής. 2.Αστυφύλακες ηλικίας μέχρι 35 ετών κατά το χρόνο διενέργειας των εξετάσεων, που είναι πτυχιούχοι οποιουδήποτε ανώτατου εκπαιδευτικού ιδρύματος και ιδιώτες ηλικίας μέχρι 28 ετών κατά το χρόνο διενέργειας των εξετάσεων, που έχουν πτυχίο νομικών ή πολιτικών ή οικονομικών επιστημών ή κοινωνιολογίας ελληνικού ή ισότιμου αλλοδαπού ανώτατου εκπαιδευτικού ιδρύματος. Προέλευση αξιωματικών ειδικών καθηκόντων Άρθρ.31.-«1.Οι υγειονομικοί αξιωματικοί (ιατροί και οδοντίατροι) προέρχονται: α.Από τη Στρατιωτική Σχολή Αξιωματικών Σωμάτων. Στη σχολή αυτήν εισάγονται, ειδικά για το σκοπό αυτόν και σύμφωνα με τις ισχύουσες διατάξεις, μαθητές, ο αριθμός των οποίων καθορίζεται κάθε φορά με κοινή απόφαση των Υπουργών Εθνικής Άμυνας, Δημόσιας Τάξης και Εθνικής Παιδείας και Θρησκευμάτων. Τα έξοδα εκπαίδευσης, στρατωνισμού και συντήρησης των μαθητών αυτών βαρύνουν τον προϋπολογισμό του Υπουργείου Δημόσιας Τάξης. Οι ανωτέρω υποχρεούνται να υπηρετήσουν ως υγειονομικοί αξιωματικοί στην Ελληνική Αστυνομία, τουλάχιστον επί 15 έτη οι οδοντίατροι και 18 έτη οι ιατροί των άλλων ειδικοτήτων. Σε περίπτωση αποχωρήσεως πριν από τη λήξη του υποχρεωτικού χρόνου παραμονής έχουν εφαρμογή οι διατάξεις του άρθρ.10 του Νόμ.683/1977. Οι ισχύουσες κάθε φορά διατάξεις νόμων, δ/των και κανονισμών που αφορούν τους μαθητές της Στρατιωτικής Σχολής Αξιωματικών Σωμάτων, εφαρμόζονται και γι’ αυτούς. β.Από ιδιώτες ιατρούς, ηλικίας μέχρι 40 ετών, που προσλαμβάνονται ύστερα από επιλογή, με το βαθμό του αστυνόμου Β΄, εφ’ όσον πρόκειται να καλυφθούν ανάγκες της υγειονομικής υπηρεσίας σε ιατρούς ορισμένων ειδικοτήτων. Για τον υπολογισμό του ορίου ηλικίας ως ημερομηνία γέννησης θεωρείται η 1η Ιανουαρίου του επόμενου έτους από τη γέννηση του υποψηφίου. Τα προσόντα, η διαδικασία επιλογής και κάθε άλλη σχετική λεπτομέρεια ρυθμίζονται με τον κανονισμό προσωπικού. Οι διατάξεις του Νόμ. 671/1977 (ΦΕΚ 236 Α΄), όπως εκάστοτε ισχύουν, εφαρμόζονται και για το προσωπικό της παρούσας παραγράφου». Η μέσα σε « »παρ.1 αντικαταστάθηκε ως άνω από το άρθρ.1 Νόμ. 2018/27 Φεβρ.1992 (ΦΕΚ Α΄33), κατωτ.αριθ.121. Σελ.  16,512(ζ) Τεύχος 1332 Σελ. 22 2.Η προέλευση του ιερέα υπαστυνόμου, τα ουσιαστικά και τυπικά του προσόντα και ο τρόπος επιλογής του καθορίζονται με απόφαση του Αρχηγού της Ελληνικής Αστυνομίας. 3.Οι υπαστυνόμοι του τμήματος μουσικής προέρχονται από ανθυπαστυνόμους, ύστερα από προαγωγικές εξετάσεις για κάλυψη υφισταμένων κενών οργανικών θέσεων. Τα λοιπά προσόντα των υποψηφίων και η διαδικασία διενέργειας των εξετάσεων, το αντικείμενο των εξετάσεων, η βαθμολογία και κάθε άλλη σχετική λεπτομέρεια ρυθμίζονται με τον κανονισμό προσωπικού. 4.Όσοι από τους αστυφύλακες, αρχιφύλακες ή ανθυπαστυνόμους αποκτούν το πτυχίο που ορίζεται ως τυπικό προσόν για την κατάληψη θέσης υπαστυνόμου μιάς κατηγορίας προσωπικού ειδικών καθηκόντων της Ελληνικής Αστυνομίας, προάγονται στο βαθμό του υπαστυνόμου με π.δ/γμα, που εκδίδεται με πρόταση του Υπουργού Δημόσιας Τάξης και εντάσσονται στο προσωπικό της συγκεκριμένης κατηγορίας. Αν δεν υπάρχει κενή οργανική θέση, διατηρούνται ως υπεράριθμοι μέχρι να καταλάβουν οργανική θέση. Το ίδιο εφαρμόζεται και στους αξιωματικούς, οι οποίοι όμως εντάσσονται με το βαθμό που φέρουν. Οι αξιωματικοί αυτοί εντάσσονται κατά σειρά αρχαιότητας, ύστερα από τους υπάρχοντες ομοιοβάθμους τους της ίδιας κατηγορίας κατά την ημερομηνία ένταξής τους. Με την παρ.4 άρθρ.1 του Π.Δ. 153/4-10 Απρ.1990 (ΦΕΚ Α΄57) ορίστηκε ότι: «Η μετάταξη των αστυνομικών γενικών καθηκόντων στους υγειονομικούς Αξιωματικούς, που προβλέπεται από τις διατάξεις του άρθρ.31 παρ.4 του Νόμ.1481/1984 και του άρθρ.1 παρ.1 εδάφ.β΄ του π.δ.399/1987 (Α΄178), επιτρέπεται μέχρι το βαθμό του Αστυνόμου Α΄. Η μετάταξη γίνεται των μεν Αστυφυλάκων, Αρχιφυλάκων και Ανθυπαστυνόμων με το βαθμό του Υπαστυνόμου Β΄, των δε Αξιωματικών με το βαθμό που φέρουν.» 4.Α.α.70 Υπουργείο Δημόσιας Τάξης (Οργανικές Διατάξεις)  Επισης με την παρ.5 άρθρ.1 του ίδιου Π.Δ/τος ορίστηκε ως εισαγωγικός βαθμός των Υγειονομικών Αξιωματικών του Πυροσβεστικού Σώματος ο βαθμός του Πυραγού. Οι κατά την έναρξη ισχύος του παρόντος δ/τος υπηρετούντες Υγειονομικοί Υποπυραγοί προάγονται αυτοδίκαια στο βαθμό του Πυραγού.  Με την παρ.2 του άρθρ.5 του Π.Δ.476/18-27 Δεκ.1990 (ΦΕΚ Α΄183), κατωτ. σελ.24,839, ορίστηκε ότι αστυνομικοί γενικών καθηκόντων, που αποκτούν πτυχίο οδοντιατρικής, δύνανται να μετατάσσονται μόνο σε κενές θέσεις οδοντιάτρων Υγειονομικών Αξιωματικών, με το βαθμό και τη σειρά αρχαιότητας, που καθορίζονται στην άνω παρ.4, όπως τροποποιήθηκε με το άρθρ.1 παρ.4 του Π.Δ.153/1990. 5.Για την προέλευση των αστυκτηνιάτρων εφαρμόζονται οι σχετικές διατάξεις που ίσχυαν για τους αστυκτηνιάτρους της Αστυνομίας Πόλεων. ΤΜΗΜΑ Γ΄ Διοίκηση υπηρεσιών Διοίκηση Άρθρ.32.-1.Ο Υπουργός Δημόσιας Τάξης προΐσταται όλων των υπηρεσιών του Υπουργείου και κατευθύνει, συντονίζει, εποπτεύει και ελέγχει τη δράση τους. Ο Αρχηγός ασκεί τη διοίκηση της Ελληνικής Αστυνομίας και είναι άμεσα υπεύθυνος απέναντι στον Υπουργό για την άσκηση των καθηκόντων του. Ο Αρχηγός του Πυροσβεστικού Σώματος ασκεί τη διοίκηση του Πυροσβεστικού Σώματος και είναι άμεσα υπεύθυνος απέναντι στον Υπουργό για την άσκηση των καθηκόντων του. «2.Ο Αρχηγός, οι προϊστάμενοι των κλάδων και οι διευθυντές των γενικών αστυνομικών διευθύνσεων, των αστυνομικών διευθύνσεων και των διευθύνσεων των υπηρεσιών μπορεί να μεταβιβάζουν, ύστερα από έγκριση του Υπουργού Εσωτερικών και Δημόσιας Τάξης, σε υφισταμένους τους το δικαίωμα υπογραφής με «εντολή» τους για θέματα της αρμοδιότητάς τους, εκτός από αυτά που τους μεταβίβασε με απόφασή του ο Υπουργός Εσωτερικών και Δημόσιας Τάξης ή οι προϊστάμενοί τους». Η παρ.2 αντικαταστάθηκε ως άνω από την παρ.7 άρθρ.1 Νόμ.1590/21-23 Απρ.1986 (ΦΕΚ Α΄49) (κατωτ. αριθ.75). 3.Πειθαρχική δικαιοδοσία πάνω στο προσωπικό της Ελληνικής Αστυνομίας και του Πυροσβεστικού Σώματος έχει μόνο ο Υπουργός, ο Γενικός Γραμματέας του Υπουργείου Δημόσιας Τάξης και οι αρμόδιοι βαθμοφόροι της Ελληνικής Αστυνομίας και του Πυροσβεστικού Σώματος, σύμφωνα με όσα ορίζονται στις οικείες διατάξεις αυτού του νόμου και του κεφαλαίου περί πειθαρχίας του κανονισμού προσωπικού. «4.Ο Αρχηγός της Ελληνικής Αστυνομίας και οι αντιστράτηγοι διατελούν υπό τον αποκλειστικό έλεγχο του Υπουργού Δημόσιας Τάξης, ο οποίος διατάσσει και τις διοικητικές ανακρίσεις κατ’ αυτών, που μπορούν να ενεργούνται κατά την κρίση του από δικαστικό ή εισαγγελικό λειτουργό του Αρείου Πάγου. Κατά τα λοιπά εφαρμόζονται οι σχετικές διατάξεις του Οργανισμού του Υπουργείου Δημόσιας Τάξης». Η παρ.4 προστέθηκε από την παρ.4 άρθρ.2 της Π.Ν.Π. της 24/24 Απρ.1985 (ΦΕΚ Α΄71), (κατωτ.αριθ.73). Βαθμοί διοικούντων Άρθρ.33.-(Καταργήθηκε από το άρθρ. 30 Νομ. 2800/29-29 Φεβρ. 2000,ΦΕΚ Α΄41, κατωτ, αριθ. 163).                   (Αντί για τη σελ.16,5121(α) Σελ.  16,5121(β) Τεύχος 1332 Σελ. 23  Υπουργείο Δημόσιας Τάξης (Οργανικές Διατάξεις) 4.Α.α.70  4.Α.α.70 Υπουργείο Δημόσιας Τάξης (Οργανικές Διατάξεις)  ΤΜΗΜΑ Δ΄ Καθήκοντα-δικαιώματα προσωπικού Ειδικές υποχρεώσεις προσωπικού Άρθρ.34.-1.Το αστυνομικό προσωπικό και οι κοινοτικοί φύλακες φέρουν στολή, που ο τύπος της καθορίζεται με απόφαση του Υπουργού Δημόσιας Τάξης. 2.Η διαμονή του αστυνομικού προσωπικού στα οικήματα των υπηρεσιών της Ελληνικής Αστυνομίας είναι προαιρετική. Οι προϋποθέσεις διαμονής καθορίζονται από τον κανονισμό προσωπικού. 3. (Καταργήθηκε από την παρ. 5 του άρθρ. 5 του Νόμ. 2452/30-31 Δεκεμβ. 1996, ΦΕΚ Α΄ 283, κατωτ. τόμ. 4Α σελ. 336,319). Υποχρεωτική υπηρεσία Άρθρ.35.-1.Οι αποφοιτούντες από τις σχολές του Υπουργείου Δημόσιας Τάξης υποχρεούνται να υπηρετήσουν στην Ελληνική Αστυνομία επί ορισμένο χρονικό διάστημα, χωρίς δικαίωμα παραίτησης, ως εξής: α.Οι αστυφύλακες οκτώ έτη από την κατάταξή τους, περιλαμβανομένου του χρόνου εκπαίδευσης και του χρόνου δοκιμασίας.  αστυνομικό προσωπικό:  αντιστράτηγος--Αρχηγός αντιστράτηγος αστυνομίας υποστράτηγος αστυνομίας αστυνομικός διευθυντής αστυνομικός υποδιευθυντής αστυνόμος α΄ αστυνόμος β΄ υπαστυνόμος ανθυπαστυνόμος αρχιφύλακας αστυφύλακας β.Οι υπαστυνόμοι δέκα έτη από τότε που αποφοιτούν από τη σχολή αξιωματικών. 2.Με τον κανονισμό προσωπικού είναι δυνατό να προβλέπεται χρονικό διάστημα υποχρεωτικής υπηρεσίας για όσους από το αστυνομικό προσωπικό: α.Μετεκπαιδεύονται στις σχολές του Υπουργείου Δημόσιας Τάξης. β.Εκπαιδεύονται ή μετεκπαιδεύονται στο εξωτερικό ή στο εσωτερικό εκτός των σχολών του Υπουργείου Δημόσιας Τάξης. γ.Εισέρχονται στα σώματα της Ελληνικής Αστυνομίας ως αξιωματικοί ειδικών υπηρεσιών. 3.Το προσωπικό της Ελληνικής Αστυνομίας δικαιούται να ζητήσει την έξοδό του από την υπηρεσία και πριν λήξει ο χρόνος υποχρεωτικής υπηρεσίας, εάν η παραμονή του στην υπηρεσία αποβαίνει ιδιαίτερα επαχθής για την επαγγελματική του σταδιοδρομία σε άλλους τομείς ή παρακωλύει την ελεύθερη ανάπτυξη της προσωπικότητάς του, εφόσον έχει διανύσει τα 2/3 του χρόνου υποχρεωτικής υπηρεσίας. Για τη συνδρομή ή όχι των λόγων αυτών αποφαίνεται οριστικά το κατά περίπτωση αρμόδιο συμβούλιο των άρθρ.45 και 47. Αποδοχές προσωπικού Άρθρ.36.-1.Οι αποδοχές του αστυνομικού προσωπικού καθορίζονται από το νόμο για το μισθολόγιο των στρατιωτικών. Η μισθολογική αντιστοιχία του αστυνομικού προσωπικού προς τους στρατιωτικούς του στρατού ξηράς έχει ως εξής:  προσωπικό στρατού ξηράς:  αντιστράτηγος--Αρχηγός ΓΕΣ αντιστράτηγος υποστράτηγος συνταγματάρχης αντισυνταγματάρχης ταγματάρχης λοχαγός υπολοχαγός ανθυπασπιστής αρχιλοχίας λοχίας 2.Οι αποδοχές του αστυνομικού προσωπικού υπόκεινται και στις παρακάτω κρατήσεις και μειώσεις: α.Λόγω παράνομης απουσίας από την υπηρεσία, 100% των αποδοχών που αντιστοιχούν στο χρόνο απουσίας. β.Λόγω προφυλάκισης, 50% του συνόλου των αποδοχών του χρόνου προφυλάκισης. Το ποσό αυτό επιστρέφεται σε περίπτωση αθώωσης ή απαλλαγής ή μη παραπομπής στο ακροατήριο. γ.Λόγω καταδίκης, 50% του συνόλου των αποδοχών του χρονικού διαστήματος έκτισης της ποινής. δ.Λόγω λήψης κανονικής άδειας πέραν της δικαιούμενης, 50% του συνόλου των αποδοχών του ανάλογου χρόνου. ε.Λόγω επιβολής ποινής προστίμου για πειθαρχικό παράπτωμα. στ.Λόγω ποινής αργίας με πρόσκαιρη παύση 20% του συνόλου των αποδοχών του ανάλογου χρόνου.   (Αντί για τη σελ.16,513(β) Σελ.  16,513(γ) Τεύχος 1332 Σελ. 25 Υπουργείο Δημόσιας Τάξης (Οργανικές Διατάξεις) 4.Α.α.70  ζ.Λόγω ποινής αργίας με απόλυση, 25% του συνόλου των αποδοχών του ανάλογου χρόνου. η.Υπέρ των λεσχών του προσωπικού του σώματος, σύμφωνα με όσα ορίζονται με απόφαση του Αρχηγού της Ελληνικής Αστυνομίας. θ.Λόγω διαθεσιμότητας, εκτός εκείνης για λόγους υγείας, 10% του συνόλου των αποδοχών του ανάλογου χρόνου. 3.Τα ποσά των παραπάνω κρατήσεων περιέρχονται στον οικείο φορέα ασφάλισης. 4.Οι αποδοχές των δόκιμων αστυφυλάκων κατά τη διάρκεια της εκπαίδευσής τους ορίζονται από τις διατάξεις που ίσχυαν πριν από την έναρξη ισχύος αυτού του νόμου και δεν υπόκεινται σε καμία κράτηση. 5.Οι δόκιμοι υπαστυνόμοι, που προέρχονται από πτυχιούχους ανώτατων εκπαιδευτικών ιδρυμάτων, κατά τη διάρκεια της εκπαίδευσής τους λαμβάνουν τις αποδοχές ανθυπαστυνόμου. 6.Οι εκπαιδευόμενοι και μετεκπαιδευόμενοι στην αστυνομική ακαδημία, με εξαίρεση τους δοκίμους, λαμβάνουν εκπαιδευτική αποζημίωση. Το ύψος της αποζημίωσης αυτής καθορίζεται με κοινή απόφαση των Υπουργών Οικονομικών και Δημόσιας Τάξης. 7.Οι αποδοχές του προσωπικού του εδαφ.γ΄ της παρ.3 του άρθρ.26 καθορίζονται με κοινή απόφαση των Υπουργών Οικονομικών και Δημόσιας Τάξης. Οδοιπορικά έξοδα-επίδομα ειδικών συνθηκών Άρθρ.37.-1.Το αστυνομικό προσωπικό δικαιούται οδοιπορικά έξοδα και τις συναφείς αποζημιώσεις, όταν μετατίθεται ή εκτελεί υπηρεσία εκτός έδρας, σύμφωνα με όσα ορίζονται στο Νόμ.617/1977 (ΦΕΚ 166) για το προσωπικό της Χωροφυλακής με αντίστοιχο βαθμό. 2.Οι δόκιμοι αξιωματικοί και οι δόκιμοι αστυφύλακες για τα οδοιπορικά έξοδα και τις αποζημιώσεις λογίζονται ότι φέρουν το βαθμό για τον οποίο εκπαιδεύονται. 3.Κυρώνεται και ισχύει από τότε που δημοσιεύτηκε στην Εφημερίδα της Κυβερνήσεως η 108918/ 315/25.9.80 (ΦΕΚ 1018/1980 τ.Β΄) κοινή απόφαση των Υπουργών Οικονομικών και Δημόσιας Τάξης. Το καθοριζόμενο με την απόφαση αυτή χρηματικό ποσό μπορεί να αναπροσαρμόζεται με κοινή απόφαση των Υπουργών Οικονομικών και Δημόσιας Τάξης. Υγειονομική περίθαλψη Άρθρ.38.-1.Η ιατρική και οδοντιατρική περίθαλψη του προσωπικού της ελληνικής αστυνομίας γίνεται από τους υγειονομικούς αξιωματικούς της. Οι προϋποθέσεις και η διαδικασία της περίθαλψης αυτής και κάθε σχετική λεπτομέρεια ορίζονται στον κανονισμό προσωπικού. Σελ.  16,514(γ) Τεύχος 1332 Σελ. 26 2.Όπου δεν υπάρχουν υγειονομικοί αξιωματικοί, η ιατρική και οδοντιατρική περίθαλψη γίνεται από τους υγειονομικούς αξιωματικούς των ενόπλων δυνάμεων και, όπου δεν υπάρχουν από ιατρούς δημόσιους υπάλληλους ή ιδιώτες σύμφωνα με όσα ισχύουν για τους δημόσιους υπάλληλους. 3.Για τη νοσοκομειακή και φαρμακευτική περίθαλψη του αστυνομικού προσωπικού που είναι στην ενέργεια ή έχει συνταξιοδοτηθεί και των μελών των οικογενειών τους εφαρμόζεται ό,τι ισχύει για τους πολιτικούς δημόσιους υπάλληλους. Το αστυνομικό προσωπικό νοσηλεύεται κατά προτίμηση στα στρατιωτικά νοσοκομεία. 4.Η εξέταση της σωματικής ικανότητας του προσωπικού γίνεται από τις υγειονομικές επιτροπές της Ελληνικής Αστυνομίας. Όπου δεν λειτουργούν υγειονομικές επιτροπές με υγειονομικούς αξιωματικούς της Ελληνικής Αστυνομίας, η εξέταση αυτή γίνεται από υγειονομικές επιτροπές του στρατού ξηράς. 5.Το αστυνομικό προσωπικό, που εξέρχεται, από την υπηρεσία λόγω σοβαρών τραυματικών ή άλλων παθήσεων χωρίς να συνταξιοδοτείται, νοσηλεύεται για μια διετία σε δημόσιο νοσοκομείο με δαπάνες του δημοσίου. Εάν δεν υπάρχουν διαθέσιμες κλίνες σε νοσοκομεία, καταβάλλεται για ίσο χρόνο επίδομα νοσηλείας σε βάρος του δημοσίου, το ύψος του οποίου καθορίζεται με κοινή απόφαση των Υπουργών Υγείας και Πρόνοιας και Δημόσιας Τάξης. 6.Για τη νοσοκομειακή και εξωνοσοκομειακή περίθαλψη των κοινοτικών φυλάκων εφαρμόζονται οι διατάξεις που ισχύουν κατά την ψήφιση αυτού του νόμου για το προσωπικό της αγροφυλακής. Με απόφαση των Υπουργών Δημόσιας Τάξης και Υγείας και Πρόνοιας μπορεί να καθορίζονται διαφορετικά τα θέματα νοσοκομειακής και εξωνοσοκομειακής περίθαλψης των κοινοτικών φυλάκων. 7.Όταν ύστερα από γνωμάτευση της αρμόδιας υγειονομικής υπηρεσίας της Ελληνικής Αστυνομίας επιβάλλεται η θεραπεία στην αλλοδαπή αστυνομικού που είναι στην ενέργεια ή σε σύνταξη, η έγκριση θεραπείας ενεργείται με κοινή απόφαση των Υπουργών Δημόσιας Τάξης και Υγείας και Πρόνοιας. 4.Α.α.70 Υπουργείο Δημόσιας Τάξης (Οργανικές Διατάξεις)  8.Οι προϋποθέσεις και ο τρόπος χορήγησης αναρρωτικών αδειών νοσηλείας κατ’ οίκον και αδειών ελεύθερου υπηρεσίας δια λόγους ασθενείας, όπως και οι υποχρεώσεις του προσωπικού που βρίσκεται στις καταστάσεις αυτές, ρυθμίζονται με τον κανονισμό προσωπικού. Υλικές και ηθικές αμοιβές Άρθρ.39.-1.Στο προσωπικό του Υπουργείου Δημόσιας Τάξης είναι δυνατή η χορήγηση ηθικής ή υλικής αμοιβής για εξαίρετη δραστηριότητα ή προσπάθεια. 2.Οι ηθικές αμοιβές καθορίζονται και απονέμονται σύμφωνα με τον κανονισμό προσωπικού. 3.Την υλική αμοιβή απονέμει με απόφασή του ο Υπουργός Δημόσιας Τάξης. Το ύψος της υλικής αμοιβής δεν υπερβαίνει τους δύο μηνιαίους μισθούς. Για σοβαρά τραύματα ή βλάβες ή ιδιαίτερα εξαιρετική δραστηριότητα ή πράξη μπορεί να απονεμηθεί υλική αμοιβή μέχρι πέντε μηνιαίους μισθούς. 4.Με απόφαση του Υπουργού Δημόσιας Τάξης μπορεί να χορηγείται αποζημίωση στο αστυνομικό προσωπικό και στους κοινοτικούς φύλακες για ελαφρά τραύματα ή βλάβες ή φθορές ή απώλειες ενδυμάτων ή αντικειμένων κατά την εκτέλεση των καθηκόντων τους. 5.Οι υλικές αμοιβές και αποζημιώσεις καταβάλλονται σε βάρος του προϋπολογισμού εξόδων του Υπουργείου Δημόσιας Τάξης, στον οποίο εγγράφεται ειδική πίστωση. 6.Αστυνομικοί που εξέρχονται από την υπηρεσία μετά τη συμπλήρωση 12ετούς υπηρεσίας και δεν συνταξιοδοτούνται, δικαιούνται να λάβουν αποζημίωση από το δημόσιο ίση με εκείνη που λαμβάνουν οι στρατιωτικοί που εξέρχονται με τον αντίστοιχο βαθμό. Το τελευταίο έτος λογίζεται πλήρες, αν είχαν συμπληρωθεί 6 τουλάχιστον μήνες από αυτό. Την αποζημίωση αυτή δεν δικαιούνται όσοι στερούνται του δικαιώματος σύνταξης, σύμφωνα με τις διατάξεις του συνταξιοδοτικού κώδικα, καθώς και όσοι εξέρχονται ύστερα από ποινική καταδίκη ή απόταξη εξαιτίας καταδίκης. Η αποζημίωση αυτή σε περίπτωση θανάτου του δικαιούχου καταβάλλεται στην οικογένειά του. Ο χρόνος συνολικής υπηρεσίας υπολογίζεται σύμφωνα με τις διατάξεις που ρυθμίζουν τον υπολογισμό του χρόνου υπηρεσίας για προαγωγή. «7.Ο Υπουργός Εσωτερικών και Δημόσιας Τάξης μπορεί με απόφασή του, που δημοσιεύεται στην Εφημερίδα της Κυβερνήσεως, να προκηρύσσει χρηματικές αμοιβές για παροχή στοιχείων και πληροφοριών σε οποιονδήποτε τις παρέχει, που θα  οδηγήσουν στην εξιχνίαση σοβαρών εγκλημάτων και την αποκάλυψη και σύλληψη των δραστών των εγκλημάτων αυτών». Η παρ.7 προστέθηκε από την παρ.9 του άρθρ.1 Νόμ.1590/21-23 Απρ. 1986 (ΦΕΚ Α΄49) (κατωτ. αριθ.75). Δωσιδικία αστυνομικού προσωπικού Άρθρ.40.-1.Για την εκδίκαση ποινικών αδικημάτων που διαπράττονται από το αστυνομικό προσωπικό αρμόδια είναι τα κοινά ποινικά δικαστήρια σύμφωνα με τις διατάξεις του κώδικα ποινικής δικονομίας. 2.Οι αξιωματικοί της Ελληνικής Αστυνομίας έχουν την ειδική δωσιδικία που προβλέπεται από τις διατάξεις των άρθρ.111 και 112 του κώδικα ποινικής δικονομίας. «3.Οι ποινικές και δικονομικές διατάξεις των άρθρ.145, 146, 147, 148, 149, 150, 151, 152, 154 και 163 του β.δ. της 31.12.1957/20.1.1958 (ΦΕΚ 11) διατηρούνται σε ισχύ για το αστυνομικό προσωπικό, με την επιφύλαξη άλλων ποινικών διατάξεων με τις οποίες τιμωρούνται βαρύτερα τα αδικήματα αυτά». Η παρ.3 προστέθηκε από την παρ.10 άρθρ.1 Νόμ.1590/21-23 Απρ. 1986 (ΦΕΚ Α΄49) (κατωτ. αριθ.75). ΤΜΗΜΑ Ε΄ Εκπαίδευση προσωπικού Αστυνομική ακαδημία Άρθρ.41.-1.Για την αποτελεσματική εκτέλεση της αποστολής του το προσωπικό του Υπουργείου Δημόσιας Τάξης εκπαιδεύεται, μετεκπαιδεύεται και επιμορφώνεται στην αστυνομική ακαδημία, σύμφωνα με όσα ορίζονται στον κανονισμό εκπαίδευσης. 2.Η αστυνομική ακαδημία αποτελεί υπηρεσία της διεύθυνσης εκπαίδευσης του κλάδου διοικητικής υποστήριξης του Υπουργείου Δημόσιας Τάξης και αποτελείται από τις ακόλουθες σχολές: α.Σχολή αστυφυλάκων, για την εκπαίδευση, μετεκπαίδευση και επιμόρφωση των αστυφυλάκων. Σε ειδικά τμήματα της σχολής αυτής μετεκπαιδεύονται και επιμορφώνονται οι αρχιφύλακες και οι ανθυπαστυνόμοι. β.Σχολή αξιωματικών της Ελληνικής Αστυνομίας, που απαρτίζεται από το τμήμα υπαστυνόμων για την εκπαίδευση και επιμόρφωση των υπαστυνόμων και το τμήμα μετεκπαίδευσης αξιωματικών, για τη μετεκπαίδευση και επιμόρφωση των αξιωματικών όλων των βαθμών. (Αντί για τη σελ.16,515(α) Σελ.  16,515(β) Τεύχος 1332 Σελ. 27 Υπουργείο Δημόσιας Τάξης (Οργανικές Διατάξεις) 4.Α.α.70  γ.Σχολή ξένων γλωσσών, για τη διαρκή εκπαίδευση, επιμόρφωση και εξάσκηση του προσωπικού του Υπουργείου στις ξένες γλώσσες. δ.Σχολή εκπαιδευτών Ελληνικής Αστυνομίας για την ειδική εκπαίδευση και επιμόρφωση των αξιωματικών, υπαξιωματικών και ιδιωτών που εργάζονται ως διδακτικό προσωπικό ή εκπαιδευτές στην αστυνομική ακαδημία. 3.Με τον κανονισμό εκπαίδευσης προσωπικού του Υπουργείου Δημόσιας Τάξης μπορεί να ορίζεται η λειτουργία και άλλων σχολών ή τμημάτων ή παραρτημάτων των σχολών, μέσα στα πλαίσια της αστυνομικής ακαδημίας. 4.Η σχολή αξιωματικών της Ελληνικής Αστυνομίας είναι ισότιμη με τις σχολές των ανώτατων εκπαιδευτικών ιδρυμάτων της χώρας. 5.Η φοίτηση των δόκιμων αστυφυλάκων διαρκεί ένα εκπαιδευτικό έτος. 6.Η φοίτηση των δόκιμων αξιωματικών διαρκεί τρία χρόνια και χωρίζεται σε τρία εκπαιδευτικά έτη διάρκειας μέχρι δέκα μήνες το καθένα. Ειδικά για την κατηγορία των δόκιμων αξιωματικών, που είναι πτυχιούχοι ανώτατου εκπαιδευτικού ιδρύματος, η διάρκεια της εκπαίδευσης ορίζεται σε δεκατρείς μήνες τουλάχιστον. 7.Με απόφαση του Υπουργού Δημόσιας Τάξης μπορεί να διακόπτεται η εκπαίδευση και η μετεκπαίδευση στην αστυνομική ακαδημία ή να συντέμνεται η διάρκειά της, όταν κατά την κρίση του συντρέχουν λόγοι δημόσιου συμφέροντος. 8.Ο αριθμός των δοκίμων, που εισάγονται κάθε φορά για εκπαίδευση στην οικεία σχολή της αστυνομικής ακαδημίας, καθορίζεται με απόφαση του Αρχηγού της Ελληνικής Αστυνομίας, με βάση τα κενά που υπάρχουν στους αντίστοιχους βαθμούς κατά τη χρονολογία της αποφοίτησής τους. Η απόφαση εκδίδεται υποχρεωτικά πριν από την προκήρυξη του διαγωνισμού ή την κατάταξη. Αύξηση του αριθμού των εισακτέων δεν επιτρέπεται μετά την έκδοση των αποτελεσμάτων. Ο αριθμός των γυναικών που εισάγονται ως δόκιμοι υπαστυνόμοι δεν μπορεί να υπερβαίνει το 10% του συνόλου των εισακτέων. Κατά τον καθορισμό του αριθμού που αντιστοιχεί στο ποσοστό αυτό τα κλασματικά υπόλοιπα δεν λαμβάνονται υπόψη. 9.Οι εργαζόμενοι ως καθηγητές ή εκπαιδευτές στην αστυνομική ακαδημία ανήκουν σε μία από τις εξής κατηγορίες: α.Αστυνομικό προσωπικό και πυροσβεστικό προσωπικό του Υπουργείου Δημόσιας Τάξης, που ορίζεται με απόφαση του προϊσταμένου του κλάδου διοικητικής υποστήριξης.  Σελ.  16,516(β) Τεύχος 1332 Σελ. 28 β.Δημόσιοι λειτουργοί και υπάλληλοι, υπάλληλοι ν.π.δ.δ. και ο.τ.α. και στρατιωτικοί, που υπηρετούν στην αστυνομική ακαδημία με απόσπαση ή ανάθεση καθηκόντων. γ.Διδακτικό και ερευνητικό προσωπικό των ανώτερων και ανώτατων εκπαιδευτικών ιδρυμάτων της χώρας, με ανάθεση καθηκόντων. δ.Ημεδαποί ή αλλοδαποί ιδιώτες επιστήμονες, τεχνικοί, ειδικοί και καθηγητές ξένων γλωσσών, που προσλαμβάνονται με σχέση εργασίας ιδιωτικού δικαίου ορισμένου χρόνου ή με μίσθωση έργου. 10.Ο διορισμός του διδακτικού προσωπικού της αστυνομικής ακαδημίας γίνεται με απόφαση του Υπουργού Δημόσιας Τάξης. Η αποζημίωση που καταβάλλεται στο διδακτικό προσωπικό για κάθε ώρα διδασκαλίας, προφορικών ή γραπτών εξετάσεων ή άλλης απασχόλησης, καθορίζεται με κοινή απόφαση των Υπουργών Οικονομικών και Δημόσιας Τάξης. 11.Με π.δ/τα, που εκδίδονται με πρόταση του Υπουργού Δημόσιας Τάξης, ρυθμίζονται μέσα στα πλαίσια του άρθρου αυτού η οργάνωση, η λειτουργία της αστυνομικής ακαδημίας, η διδακτέα ύλη, τα θέματα διδακτικού και διοικητικού προσωπικού, οι υποχρεώσεις και τα δικαιώματα των δοκίμων, οι εξετάσεις και οι λοιποί τρόποι ελέγχου της επίδοσης, η φοίτηση και η αποφοίτηση από τις σχολές και κάθε σχετική λεπτομέρεια. 12.Τα π.δ/τα της προηγούμενης παραγράφου κωδικοποιούνται με π.δ/γμα, που εκδίδεται ύστερα από πρόταση του Υπουργού Δημόσιας Τάξης και απαρτίζουν τον κανονισμό εκπαίδευσης προσωπικού του Υπουργείου Δημόσιας Τάξης. 4.Α.α.70 Υπουργείο Δημόσιας Τάξης (Οργανικές Διατάξεις)  Υποψήφιοι ειδικών κατηγοριών Άρθρ.42.-1.Από τον αριθμό των δοκίμων, που εισάγονται στην οικεία σχολή, ποσοστό μέχρι 10% συνολικά καλύπτεται από τις παρακάτω κατηγορίες υποψηφίων, με βάση τη σειρά επιτυχίας τους στο διαγωνισμό: α.Πολύτεκνοι και τέκνα τους. β.Τέκνα αναπήρων και θυμάτων πολέμου καθώς και αναπήρων ή θυμάτων εν ενεργεία ή εν συντάξει αστυνομικού προσωπικού ειρηνικής περιόδου. γ.Τέκνα αναγνωρισμένων βάσει της εκάστοτε ισχύουσας νομοθεσίας ως αγωνιστών της Εθνικής Αντίστασης. δ.Τέκνα ή εν χηρεία σύζυγοι αστυνομικού προσωπικού που πέθαναν κατά την εκτέλεση διατεταγμένης υπηρεσίας ή εξ αιτίας της υπηρεσίας. 2.Κατά τον καθορισμό του αριθμού που αντιστοιχεί στο ποσοστό της προηγούμενης παραγράφου δεν λαμβάνονται υπόψη τα κλασματικά υπόλοιπα. Εάν το ποσοστό δεν καλυφθεί, ο αριθμός που υπολείπεται συμπληρώνεται από υποψήφιους της γενικής κατηγορίας. 3.Η χρήση του δικαιώματος για εισαγωγή στις σχολές της αστυνομικής ακαδημίας, από αυτούς που υπάγονται σε μια από τις κατηγορίες της παρ.1, γίνεται για μία μόνο από τις σχολές αυτές. Αν κάποιος εισαχθεί με το δικαίωμα αυτό σε μία σχολή, δεν δικαιούται να κάνει χρήση του ίδιου δικαιώματος σε άλλη σχολή. Με το πρώτο εδάφ. της παρ. 1 άρθρ. 15 Νόμ. 2743/11-13 Οκτ. 1999 (ΦΕΚ Α΄ 211) τόμ. 20 σελ. 172,27, ορίστηκε , ότι: «η άνω διάταξη του άρθρ. 42 Νομ. 1481/1984 εφαρμόζεται από 1.1.1999 ανάλογα για την εισαγωγή υποψηφίων ειδικών κατηγοριών στις παραγωγικές σχολές Αξιωματικών, Υπαξιωματικών και Λιμενοφυλάκων του Λιμενικού Σώματος, όπως ισχύει κάθε φορά. Σύμφωνα δε με το ίδιο εδάφιο της παρ. 1 άρθρ. 15 ιδίου Νομ. 2743/1999 ορίστηκε, ότι όπου στο άνω άρθρ. 42 αναφέρεται αστυνομικό προσωπικό εννοείται το προσωπικό του Λιμενικού Σώματος.»                                       (Μετά τη σελ. 16,516(β) Σελ.  16,5161 Τεύχος 1332 Σελ. 29 Υπουργείο Δημόσιας Τάξης (Οργανικές Διατάξεις) 4.Α.α.70  4.Α.α.70 Υπουργείο Δημόσιας Τάξης (Οργανικές Διατάξεις)  Ειδικές εκπαιδεύσεις Άρθρ.43.-1.Το αστυνομικό προσωπικό είναι δυνατό να εκπαιδεύεται ή μετεκπαιδεύεται και εκτός της αστυνομικής ακαδημίας, είτε στο εσωτερικό είτε στο εξωτερικό, με έξοδα του ίδιου ή του Δημοσίου. Στην τελευταία περίπτωση καταβάλλεται η αποζημίωση που προβλέπεται και για τους λοιπούς δημόσιους υπάλληλους. 2.Ειδικά στο αστυνομικό προσωπικό που κατέχει πτυχίο ανώτατου εκπαιδευτικού ιδρύματος, εφόσον έχει πενταετή τουλάχιστον πραγματική υπηρεσία και δεν έχει υπερβεί το 40ό έτος της ηλικίας του, μπορεί να χορηγηθεί εκπαιδευτική άδεια μέχρι τρία χρόνια για την ημεδαπή ή την αλλοδαπή. 3.Τα προσόντα, η διαδικασία επιλογής, η διάρκεια της ειδικής εκπαίδευσης ή μετεκπαίδευσης, ή της εκπαιδευτικής άδειας, τα δικαιώματα και οι υποχρεώσεις του προσωπικού αυτού και όλα τα σχετικά θέματα ρυθμίζονται από τον κανονισμό προσωπικού. 4.Στο αστυνομικό προσωπικό μπορεί να χορηγείται υπηρεσιακή άδεια εκγυμναστή οδηγών αυτοκινήτων, η οποία ισχύει αποκλειστικά για την εκπαίδευση των υποψήφιων οδηγών υπηρεσιακών οχημάτων. Οι άδειες αυτές παύουν να ισχύουν, όταν οι κάτοχοί τους εξέλθουν από την υπηρεσία για οποιοδήποτε λόγο. Οι αρμόδιοι για τη χορήγηση της άδειας, οι προϋποθέσεις, η διαδικασία χορήγησης και κάθε σχετική λεπτομέρεια ρυθμίζονται με απόφαση του προϊσταμένου του κλάδου διοικητικής υποστήριξης. ΤΜΗΜΑ ΣΤ΄ Μεταβολές υπηρεσιακής κατάστασης Επιλογή Αρχηγού και αντιστρατήγων Άρθρ.44.-1.Ο Αρχηγός της Ελληνικής Αστυνομίας επιλέγεται μεταξύ των αντιστρατήγων και υποστρατήγων της γενικών καθηκόντων ανεξάρτητα από το χρόνο παραμονής τους στο βαθμό. Όταν κενωθεί η θέση του Αρχηγού, ο Υπουργός Δημόσιας Τάξης αποστέλλει στο Κυβερνητικό Συμβούλιο Εξωτερικής Πολιτικής και Εθνικής Άμυνας (ΚΥ.Σ.Ε.Α.) πίνακα των αντιστρατήγων και υποστρατήγων με τους ατομικούς φακέλους τους. Το ΚΥ.Σ.Ε.Α. επιλέγει τον Αρχηγό με απόλυτη διακριτική ευχέρεια χωρίς να τον συγκρίνει με τυχόν παραλειπόμενους και συντάσσει σχετικό πρακτικό. Αν επιλεγεί υποστράτηγος, προάγεται στο βαθμό του αντιστρατήγου. Οι αρχαιότεροι αυτού που επιλέγεται ως Αρχηγός αποστρατεύονται αυτεπάγγελτα. Ο Υπουργός Δημόσιας Τάξης μπορεί να υποβάλλει οποτεδήποτε στο ΚΥ.Σ.Ε.Α. πρόταση αποστρατείας του Αρχηγού. 2.Οι αντιστράτηγοι, ανεξάρτητα από το χρόνο παραμονής τους στο βαθμό, κρίνονται κατά τις τακτικές κρίσεις από συμβούλιο το οποίο συγκροτείται με απόφαση του Υπουργού Δημόσιας Τάξης και αποτελείται από τον Αρχηγό της Ελληνικής  Αστυνομίας και δύο αντιστρατήγους του στρατού ξηράς, που ορίζονται από τον Υπουργό Εθνικής Άμυνας. Κατά τις κρίσεις αυτές οι αντιστράτηγοι κρίνονται ως διατηρητέοι ή αποστρατευτέοι. Όσοι κρίνονται αποστρατευτέοι δεν έχουν δικαίωμα προσφυγής για επανάκριση. 3.Οι αντιστράτηγοι της Ελληνικής Αστυνομίας επιλέγονται μεταξύ των υποστρατήγων γενικών καθηκόντων ανεξάρτητα από το χρόνο παραμονής τους στο βαθμό. Όσοι υποστράτηγοι παραλείπονται από τις προαγωγές αποστρατεύονται ως ευδοκίμως τερματίσαντες τη σταδιοδρομία τους. Τακτικές και έκτακτες κρίσεις αξιωματικών Άρθρ.45.-1.Για τις τακτικές και έκτακτες κρίσεις των αξιωματικών της Ελληνικής Αστυνομίας συγκροτούνται με απόφαση του Υπουργού Δημόσιας Τάξης τα ακόλουθα συμβούλια: α.Ανώτατο συμβούλιο κρίσεων: Αποτελείται από τον Αρχηγό ως πρόεδρο, 2 αντιστρατήγους και 2 υποστρατήγους γενικών καθηκόντων ως μέλη. Εάν δεν υπάρχουν αντιστράτηγοι της Ελληνικής Αστυνομίας, στο συμβούλιο μετέχουν αντιστράτηγοι του στρατού ξηράς, που ορίζονται από τον Υπουργό Εθνικής Άμυνας. Το συμβούλιο αυτό κρίνει σε πρώτο βαθμό τους υποστρατήγους και σε δεύτερο βαθμό τους αξιωματικούς από το βαθμό του αστυνόμου α΄ μέχρι και του αστυνομικού διευθυντή. Όταν κρίνονται υποστράτηγοι, το συμβούλιο συνεδριάζει χωρίς τη συμμετοχή υποστρατήγων, με τριμελή σύνθεση. Αρμόδιο για την επανάκριση των υποστρατήγων, που παραλείπονται κατά τις προαγωγές, ορίζεται το συμβούλιο της παρ.2 του προηγούμενου άρθρου. β.Ανώτερο συμβούλιο κρίσεων: Αποτελείται από έναν αντιστράτηγο ως πρόεδρο και 4 υποστρατήγους γενικών καθηκόντων ως μέλη. Το συμβούλιο αυτό κρίνει σε πρώτο βαθμό τακτικά ή έκτακτα τους αξιωματικούς από το βαθμό του αστυνόμου α΄ μέχρι και του αστυνομικού διευθυντή και σε δεύτερο βαθμό τους αστυνόμους β΄ και υπαστυνόμους. Συντάσσει επίσης και τους πίνακες των αξιωματικών που κρίνονται ή παραλείπονται από τις τακτικές κρίσεις. Με την παρ.1 άρθρ.5 του Π.Δ.159/8-8 Μαΐου 1986 (ΦΕΚ Α΄61) ορίστηκε ότι στο ανώτερο συμβούλιο κρίσεων αξιωματικών του άνω εδαφ.β «τακτικά μέλη ορίζονται ένας αντιστράτηγος ως Πρόεδρος και 4 υποστράτηγοι γενικών καθηκόντων ως μέλη. Όταν δεν υπάρχουν ή κωλύονται υποστράτηγοι, αναπληρώνονται από ταξιάρχους γενικών καθηκόντων». Με την παρ.1 του άρθρ.3 του Π.Δ.537/5-6 Οκτ. 1989 (ΦΕΚ Α΄224) κατωτ. αριθ.110, ορίστηκε ότι στο ανώτερο συμβούλιο κρίσεων των Αξιωματικών συμμετέχει επιπλέον, και ο Διευθυντής της Δ/νσης Υγειονομικού όταν αυτό κρίνει Υγειονομικούς Αξιωματικούς. (Αντί για τη σελ.16,517(β) Σελ.16,517(γ) Τεύχος ΙΒ-4-2 Σελ.7 Υπουργείο Δημόσιας Τάξης (Οργανικές Διατάξεις) 4.Α.α.70  γ.Κατώτερο συμβούλιο κρίσεων: Αποτελείται από 5 υποστρατήγους γενικών καθηκόντων με πρόεδρο τον αρχαιότερο. Το συμβούλιο αυτό κρίνει σε πρώτο βαθμό τους αστυνόμους β΄ και υπαστυνόμους. Με την παρ.2 άρθρ.5 του Π.Δ.159/8-8 Μαΐου 1986 (ΦΕΚ Α΄61) ορίστηκε ότι στο κατώτερο συμβούλιο κρίσεων αξιωματικών του άνω εδαφ.γ΄ «τακτικά μέλη ορίζονται ένας υποστράτηγος ως Πρόεδρος και 4 ταξίαρχοι γενικών καθηκόντων ως μέλη». 2.Για τα λοιπά θέματα κρίσεων, προαγωγών και αποστρατείας των αξιωματικών της Ελληνικής Αστυνομίας εφαρμόζονται οι διατάξεις του Νόμ.671/ 1977, όπως τροποποιήθηκαν μεταγενέστερα, που ισχύουν για το προσωπικό της Χωροφυλακής των αντίστοιχων βαθμών, με τις εξής διαφοροποιήσεις: α.Ο Αρχηγός, οι αντιστράτηγοι και οι υποστράτηγοι δεν κρίνονται λόγω συμπλήρωσης 35ετούς πραγματικής υπηρεσίας. β.Οι υποστράτηγοι γενικών καθηκόντων αποστρατεύονται αυτεπάγγελτα κατά τις τακτικές κρίσεις σε ποσοστό ίσο προς το 1/5 τουλάχιστον των οργανικών τους θέσεων. «γ.Οι υποστράτηγοι και οι αστυνομικοί διευθυντές όταν εξέρχονται από την υπηρεσία οποτεδήποτε και για οποιοδήποτε λόγο, αποστρατεύονται με το βαθμό που φέρουν. Κατ’ εξαίρεση για τους αστυνομικούς διευθυντές, εκτός των περιπτώσεων καταδίκης ή απόταξης ύστερα από ποινική καταδίκη, αν κρίνονται ως ευδόκιμα τερματίσαντες τη σταδιοδρομία, σύμφωνα με την παρ.6 του άρθρ.46, το αρμόδιο συμβούλιο, κατά την κρίση του, συνεκτιμώμενης και της προσωπικής αντίληψης των μελών του για τον κρινόμενο, μπορεί να αποφασίσει για την προαγωγή του στο βαθμό του υποστρατήγου στην ενέργεια εκτός των οργανικών θέσεων, οπότε ύστερα από 30 ημέρες αποστρατεύονται με το βαθμό στον οποίο προήχθησαν». Το εδάφ.γ΄ αντικαταστάθηκε, ως άνω, από την παρ.1 άρθρ.2 της Π.Ν.Π. της 24/24 Απρ. 1985 (ΦΕΚ Α΄71), (κατωτ. αριθ.73). Σελ.16,518(γ) Τεύχος ΙΒ-4-2 Σελ.8  δ.Τακτικές ή έκτακτες εκθέσεις ικανότητας συντάσσονται και για τους αντιστρατήγους από τον Αρχηγό της Ελληνικής Αστυνομίας. Χρονολογία σύνταξης των τακτικών εκθέσεων όλων των αξιωματικών ορίζεται η 20ή Μαρτίου. 3.(Τροποποιείται η παρ.1 άρθρ.20 Νόμ.671/1977, κατωτ. σελ.24,5861). 4.(Αντικαθίσταται η παρ.3 άρθρ.27 Νόμ.671/ 1977, κατωτ. σελ.24,5861). 5.Στους αξιωματικούς των βαθμών αστυνομικού διευθυντή, αστυνομικού υποδιευθυντή, αστυνόμου α΄, αστυνόμου β΄ και υπαστυνόμου για τον υπολογισμό της πραγματικής υπηρεσίας, σύμφωνα με τις διατάξεις του άρθρ.31 του Νόμ.671/1977, δεν προσμετράται η υπηρεσία που παρασχέθηκε προς εκπλήρωση στρατιωτικής υποχρέωσης κληρωτού ή εφέδρου. Η υπηρεσία αυτή αναγνωρίζεται μόνο ως συντάξιμη. Η διάταξη αυτή ισχύει για το αστυνομικό προσωπικό της Χωροφυλακής και Αστυνομίας Πόλεων που θα ενταχθεί ή θα εξελιχθεί, ύστερα από την ένταξή του, στους βαθμούς αυτούς.         4.Α.α.70 Υπουργείο Δημόσιας Τάξης (Οργανικές Διατάξεις)  Τρόπος κρίσης Αξιωματικών «Άρθρ.46.-Κατά τις κρίσεις για προαγωγές οι αξιωματικοί κρίνονται ως εξής: 1.Προακτέοι κατ’ εκλογήν οι αξιωματικοί των βαθμών Αστυνόμου Β΄ και Αστυνόμου Α΄ οι οποίοι δεν διανύουν τον τελευταίο βαθμό εξέλιξης, έχουν αποφοιτήσει ευδόκιμα από τις Σχολές μετεκπαίδευσης, εκτός αν δεν φοίτησαν σ’ αυτές χωρίς δική τους υπαιτιότητα εξ υπηρεσιακών λόγων και κατά την κρίση του Συμβουλίου συγκεντρώνουν σε μεγάλο βαθμό τα προσόντα που απαιτούνται ώστε να ανταποκρίνονται απόλυτα στην άσκηση των καθηκόντων του ανώτερου βαθμού. 2.Προακτέοι κατ’ αρχαιότητα οι Αξ/κοί των βαθμών Υπαστυνόμου Β΄-Υπαστυνόμου Α΄, Αστυνόμου Β΄ και Αστυνόμου Α΄, οι οποίοι δεν διανύουν τον τελευταίο βαθμό εξέλιξης και κατά την κρίση του Συμβουλίου συγκεντρώνουν σε τουλάχιστον επαρκή βαθμό τα προσόντα που απαιτούνται, ώστε να ανταποκρίνονται ικανοποιητικά στην άσκηση των καθηκόντων του ανώτερου βαθμού. 3.Παραμένοντες στον ίδιο βαθμό οι Αξ/κοί των βαθμών Υπαστυνόμου Β΄, Υπαστυνόμου Α΄, Αστυνόμου Β΄, Αστυνόμου Α΄ και Αστυνομικού Υποδιευθυντή, οι οποίοι δεν διανύουν τον τελευταίο βαθμό εξέλιξης, δεν έχουν φοιτήσει με δική τους υπαιτιότητα ή δεν έχουν αποφοιτήσει ευδόκιμα από τις Σχολές μετεκπαίδευσης και κατά την κρίση του Συμβουλίου συγκεντρώνουν σε επαρκή βαθμό τα προσόντα για την άσκηση των καθηκόντων του βαθμού που κατέχουν, αλλά δεν θεωρούνται ικανοί για άσκηση καθηκόντων ανώτερου βαθμού. 4.Αποστρατευμένοι οι αξιωματικοί όλων των βαθμών οι οποίοι: α.Κατά την κρίση του Συμβουλίου δεν συγκεντρώνουν λόγω ουσιωδών ελλείψεων τα προσόντα σε επαρκή βαθμό, ώστε να θεωρούνται κατάλληλοι για την άσκηση των καθηκόντων του βαθμού τους ή β.Συμπληρώνουν 35ετή πραγματική και συντάξιμη υπηρεσία ή το όριο ηλικίας, αλλά κατά την κρίση του Συμβουλίου δεν συγκεντρώνουν σε επαρκή βαθμό τα προσόντα για προαγωγή τους στην ενέργεια στον επόμενο βαθμό ή γ.Κρίνονται παραμένοντες για τρίτη φορά στον ίδιο βαθμό οι Αξ/κοί των βαθμών Υπαστυνόμου Β΄, Υπαστυνόμου Α΄ και Αστυνόμου Β΄, δεύτερη φορά στον ίδιο βαθμό οι αξιωματικοί των βαθμών Αστυνόμου Α΄ και Αστυνομικού Υποδ/ντή ή τρίτη φορά σε όλη τη διάρκεια της σταδιοδρομίας τους από τις οποίες μια φορά στον κατεχόμενο βαθμό. 5.Διατηρητέοι: α.Οι αξιωματικοί των βαθμών Αστυνομικού Υποδ/ντή, Αστυν.Δ/ντή, Ταξιάρχου, Υποστρατήγου και Αντιστρατήγου, οι οποίοι κατά την κρίση του Συμβουλίου συγκεντρώνουν από τουλάχιστον επαρκή μέχρι απόλυτο βαθμό τα προσόντα που απαιτούνται για την άσκηση των καθηκόντων του βαθμού που κατέχουν. Από τους αξιωματικούς αυτούς,  ανάλογα με τις κενές οργανικές θέσεις που προκύπτουν κάθε φορά στον ανώτερο βαθμό, επιλέγονται για προαγωγή εκείνοι που θεωρούνται ότι συγκεντρώνουν σε απόλυτο βαθμό τα προσόντα για την άσκηση των καθηκόντων του βαθμού στον οποίο προάγονται. β.Οι αξιωματικοί που διανύουν τον τελευταίο βαθμό εξέλιξης και οι οποίοι κατά την κρίση του Συμβουλίου συγκεντρώνουν σε επαρκή βαθμό τα προσόντα που απαιτούνται για την άσκηση των καθηκόντων του βαθμού τους. 6.Ευδόκιμα τερματίσαντες τη σταδιοδρομία τους: α.Οι αξιωματικοί που συμπληρώνουν 35ετή πραγματική και συντάξιμη υπηρεσία, σύμφωνα με τις διατάξεις που ισχύουν κατά βαθμό ή το όριο ηλικίας και που κατά την κρίση του Συμβουλίου συγκεντρώνουν τα προσόντα σε βαθμό τουλάχιστον επαρκή. β.Οι Αστυν. Δ/ντές, Ταξίαρχοι, Υποστράτηγοι και Αντιστράτηγοι που κρίθηκαν διατηρητέοι, αλλά παραλείπονται λόγω προαγωγής νεωτέρου τους σε ανώτερο βαθμό. Για τους Αστυνομικούς Υποδ/ντές εφαρμόζεται η παρ.4 του άρθρ.14 του Νόμ.1339/ 1983. γ.Οι Αστυν.Δ/ντές, Ταξίαρχοι, Υποστράτηγοι και Αντιστράτηγοι που κατά την κρίση του Συμβουλίου θεωρούνται ότι κατά την άσκηση των καθηκόντων τους απέδωσαν όσα μπορούσαν να αποδώσουν και η παραμονή τους στην υπηρεσία δεν κρίνεται αναγκαία ή δεν προάγει το υπηρεσιακό συμφέρον. δ.Οι Ταξίαρχοι και Υποστράτηγοι που αποστρατεύονται σύμφωνα με το εδάφ.β΄ της παρ.2 του άρθρ.45. 7.Οι Αξ/κοί που κρίνονται ως ευδόκιμα τερματίσαντες τη σταδιοδρομία τους, πλην των Υποστρατήγων που αποστρατεύονται με τον ίδιο βαθμό, προάγονται στην ενέργεια στον επόμενο βαθμό ή προκειμένου περί αξ/κών της παρ.1 του άρθρ.48 του παρόντος, στο βαθμό του οποίου ο μισθός απονεμήθηκε σ’ αυτούς, εφόσον έχουν τις προϋποθέσεις της παρ.4 του ίδιου άρθρου και ύστερα από τριάντα ημέρες αποστρατεύονται με το βαθμό στον οποίο προήχθησαν. 8.Αστυν.Δ/ντές που δεν συμπληρώνουν 30ετή πραγματική υπηρεσία στο Σώμα, εάν κρίνονται διατηρητέοι, αποστρατεύονται ως ευδοκίμως τερματίσαντες τη σταδιοδρομία τους, εάν κατά την επιλογή τους για προαγωγή παραλειφθούν σε δύο συνεχείς τακτικές κρίσεις. Η διάταξη αυτή εφαρμόζεται μόνο για όσους ενταχθούν στην Ελληνική Αστυνομία από τη Χωροφυλακή και την Αστυνομία Πόλεων. «9.Οι αξιωματικοί που συμπληρώνουν το όριο ηλικίας την 31 Δεκεμβρίου του έτους των κρίσεων, κρίνονται: α.Οι με βαθμό Ταξιάρχου και άνω στις τακτικές κρίσεις ευδόκιμα τερματίσαντες τη σταδιοδρομία τους ή αποστρατευτέοι, σύμφωνα με τις διατάξεις του παρόντος άρθρου. β.Οι με βαθμό αστυνομικού διευθυντή και  κάτω,             εφόσον        υπάγονται                  στις (Αντί για τη σελ.16,5181(β) Σελ.16,5181(γ) Τεύχος 1171-Σελ.17 Υπουργείο Δημόσιας Τάξης (Οργανικές Διατάξεις) 4.Α.α.70  διατάξεις του άρθρ.21 παρ.1 και 2 εδάφ.α΄, β΄ και γ΄ του Νόμ.671/1977, στις τακτικές κρίσεις με τις γενικές διατάξεις που ισχύουν για τους λοιπούς ομοιοβάθμους συναδέλφους τους και, αν συντρέχει περίπτωση προαγωγής τους, προάγονται. γ.Έκτακτα το γ΄ 10ήμερο του μηνός Νοεμβρίου του έτους καταλήψεώς τους από το όριο ηλικίας όλοι οι αξιωματικοί μέχρι το βαθμό του αστυνομικού διευθυντή, ως ευδόκιμα τερματίσαντες τη σταδιοδρομία τους ή αποστρατευτέοι, σύμφωνα με τις διατάξεις του παρόντος άρθρου. 10.Οι αξιωματικοί μέχρι το βαθμό του αστυνομικού διευθυντή, οι οποίοι συμπληρώνουν 35ετή πραγματική υπηρεσία μέχρι τη χρονολογία των τακτικών κρίσεων του επόμενου έτους, κρίνονται: α.Στις τακτικές κρίσεις, εφόσον υπάγονται στις διατάξεις του άρθρ.21 παρ.1 και 2, εδαφ.α΄, β΄ και γ΄ του Νόμ.671/1977, με τις γενικές διατάξεις που ισχύουν για τους λοιπούς ομοιοβάθμους συναδέλφους τους και αν συντρέχει περίπτωση προαγωγής, προάγονται. β.Έκτακτα τη χρονολογία που συμπληρώνουν 35ετή πραγματική υπηρεσία, ως ευδόκιμα τερματίσαντες τη σταδιοδρομία τους ή αποστρατευτέοι, σύμφωνα με τις διατάξεις του παρόντος άρθρου. Οι διατάξεις της παρ.2 του άρθρ.8 του Νόμ.1234/82 καταργούνται». Οι παρ.9 και 10, που είχαν αντικατασταθεί από το άρθρο μόνο του Π.Δ.154/5-10 Απρ. 1990, (ΦΕΚ Α΄57), αντικαταστάθηκαν και πάλι ως άνω από το άρθρο μόνο του Π.Δ.43/6-12 Φεβρ. 1993 (ΦΕΚ Α΄14). «11.Για τον υπολογισμό της 35ετούς πραγματικής υπηρεσίας των αξιωματικών μέχρι το βαθμό του Αστυνομικού Υποδιευθυντή εφαρμόζονται οι διατάξεις της παρ.3 του άρθρ.8 του Νόμ.1234/1982 (Α΄23)». Η παρ.11, που προστέθηκε από το άρθρο μόνο του Π.Δ.66/1991 (ΦΕΚ Α΄30), αντικαταστάθηκε ως άνω από το άρθρ.1 του Π.Δ.64/20-27 Φεβρ. 1992 (ΦΕΚ Α΄32). Το άρθρ.46 αντικαστάθηκε ως άνω από το άρθρο μόνο του Π.Δ.154/5-10 Απρ. 1990 (ΦΕΚ Α΄57).  Σελ.16,5182(γ) Τεύχος 1171-Σελ.18 4.Α.α.70 Υπουργείο Δημόσιας Τάξης (Οργανικές Διατάξεις)  Συμβούλια κρίσης αστυφυλάκων, αρχιφυλάκων και ανθυπαστυνόμων Άρθρ.47.-1.Το πρωτοβάθμιο συμβούλιο κρίσης για την παραμονή των αστυφυλάκων στο σώμα συγκροτείται με απόφαση του Αρχηγού από έναν αστυνομικό διευθυντή ως πρόεδρο και δύο αστυνομικούς υποδιευθυντές ως μέλη. Πρωτοβάθμιο συμβούλιο είναι δυνατό να συγκροτηθεί και στη Θεσσαλονίκη. 2.Το δευτεροβάθμιο συμβούλιο κρίσης για την παραμονή των αστυφυλάκων στο σώμα λειτουργεί στην Αθήνα και συγκροτείται με απόφαση του Αρχηγού απο 3 υποστρατήγους, ο αρχαιότερος των οποίων ασκεί καθήκοντα προέδρου. Με το άρθρ.6 του Π.Δ.202/13-17 Απρ.1989 (ΦΕΚ Α΄97) κατωτ. σελ.24,650, ορίστηκε ότι το Δευτεροβάθμιο Συμβούλιο Κρίσης της άνω παραγράφου, αποτελείται από ένα Ταξίαρχο ως Πρόεδρο και δύο Αστυνομικούς Διευθυντές ως μέλη. 3.Τα συμβούλια των παρ.1 και 2 είναι αρμόδια να κρίνουν για τις βαθμολογικές ή μισθολογικές προαγωγές αστυφυλάκων, αρχιφυλάκων και ανθυπαστυνόμων. Ειδικές περιπτώσεις προαγωγών Άρθρ.48.-1.Οι αξιωματικοί της Ελληνικής Αστυνομίας, που προέρχονται από ανθυπαστυνόμους, εφόσον συμπληρώνουν το συνολικό χρόνο αξιωματικού των υποπαρ.1β και 1γ του άρθρ.1 του Νόμ.988/1979, στον οποίο υπολογίζεται και ο χρόνος ανθυπαστυνόμου, υπαξιωματικού και αστυφύλακα, πέρα από τα 13 χρόνια, παίρνουν οικονομική προαγωγή αστυνόμου Α΄ ή αστυνομικού υποδιευθυντή αντίστοιχα. 2.Οι ανθυπαστυνόμοι, που εξομοιώνονται βάσει του άρθρ.2 του Νόμ.988/1979 με αστυνόμο β΄, εφόσον συμπληρώνουν παραμονή 16 ετών στο βαθμό του ανθυπαστυνόμου ή συνολική πραγματική υπηρεσία αστυφύλακα, υπαξιωματικού και ανθυπαστυνόμου 28 ετών, παίρνουν οικονομική προαγωγή αστυνόμου α΄. 3.Ο χρόνος που αναγνωρίζεται με τις παρ.1 και 2, για τη λήψη οικονομικής προαγωγής, δεν δημιουργεί δικαίωμα αναδρομικής προαγωγής σε κανένα βαθμό ούτε δικαίωμα λήψης αποδοχών αναδρομικά, αλλά υπολογίζεται μόνο ως συνολικός χρόνος για τις οικονομικές προαγωγές σύμφωνα με τις διατάξεις του Νόμ.988/1979 και του Νόμ.1135/1981. 4.Για τους αξιωματικούς της παρ.1 δεν έχει εφαρμογή η παρ.2 του άρθρ.1 του Νόμ.988/1979, εκτός απο αυτούς που συμπληρώνουν 35ετία ή το όριο ηλικίας του βαθμού τους. Για τους αστυνόμους β΄ειδικά που αποστρατεύονται με αίτησή τους και παίρνουν οικονομική προαγωγή αστυνόμου α΄ ή αστυνομικού υποδιευθυντή, σύμφωνα με τις διατάξεις της παρ.1, η παρ.2 του άρθρ.1 του Νόμ.988/1979 εφαρμόζεται για προαγωγή μόνο στο βαθμό του αστυνόμου α΄. 5.Όσοι εμπίπτουν στις διατάξεις των παρ.1-4 δεν είναι δυνατό από την εφαρμογή τους να παίρνουν συνολικές αποδοχές λιγότερες από αυτές που έπαιρναν. Τυχόν διαφορά που θα προκύπτει θα χορηγείται σαν προσωρινό επίδομα, που θα καλύπτεται από βαθμολογική ή μισθολογική προαγωγή. 6.Αστυφύλακες που συμπληρώνουν 18 χρόνια υπηρεσίας από την κατάταξή τους, στην οποία προσμετράται και η προϋπηρεσία τους στη Χωροφυλακή και στην Αστυνομία Πόλεων, προάγονται ύστερα από κρίση στο βαθμό του αρχιφύλακα. Όσοι προάγονται σύμφωνα με τη διάταξη αυτή δεν επιτρέπεται να ασκούν καθήκοντα ανακριτικών υπαλλήλων, κατέχουν οργανική θέση αστυφύλακα, εκτελούν τα προηγούμενα καθήκοντά τους και δεν εξελίσσονται βαθμολογικά, εκτός αν επιτύχουν σε προαγωγικές ή εισαγωγικές εξετάσεις. Με την παρ.6 του άρθρ.1 του Π.Δ.153/4-10 Απρ.1990 (ΦΕΚ Α΄57) ορίστηκε ότι, η διάταξη της άνω παρ.6 έχει εφαρμογή και για τους μουσικούς Αστυφύλακες. 7.Για τη μισθολογική προαγωγή και τις λοιπές οικονομικές παροχές, την αποστρατεία και απόλυση των αστυφυλάκων, αρχιφυλάκων και ανθυπαστυνόμων εφαρμόζονται οι διατάξεις που είχαν ισχύ για το προσωπικό της Χωροφυλακής με αντίστοιχο βαθμό, με τις εξής διαφοροποιήσεις: α.Οι ανθυπαστυνόμοι προάγονται μισθολογικά σύμφωνα με τις διατάξεις του Νόμ.988/1979 (ΦΕΚ Α΄258). β.Οι αρχιφύλακες προάγονται μισθολογικά στο βαθμό του υπαστυνόμου, όταν συμπληρώνουν 26 χρόνια πραγματικής υπηρεσίας και στο βαθμό του αστυνόμου β΄, όταν συμπληρώνουν 28 χρόνια πραγματικής υπηρεσίας. γ.Όπου στο Νόμ.1135/1981 (ΦΕΚ Α΄60) αναφέρονται μισθολογικές προαγωγές στους βαθμούς υπενωμοτάρχη και ανθυπομοιράρχου, για τις προαγωγές αυτές λαμβάνονται στο εξής υπόψη αντιστοίχως οι βαθμοί του επιλοχία και ανθυπολοχαγού του στρατού ξηράς. δ.Όπου στο Νόμ.1135/1981 η μισθολογική προαγωγή των αρχιφυλάκων συναρτάται προς τον ελάχιστο χρόνο παραμονής τους στο βαθμό για προαγωγή, ο χρόνος αυτός ορίζεται σε 6 έτη. 8.Οι μισθολογικές προαγωγές και προσαυξήσεις, που προβλέπονται από διατάξεις νόμου, χορηγούνται ύστερα από απόφαση του υπηρεσιακού συμβουλίου που είναι αρμόδιο για τη βαθμολογική προαγωγή του δικαιούχου. Κατά την εκτίμηση των προϋποθέσεων για τη χορήγηση των μισθολογικών προαγωγών και προσαυξήσεων λαμβάνονται υπόψη, μεταξύ άλλων, η κατάσταση της υγείας καθώς και η συχνή απουσία από την υπηρεσία για λόγους ασθένειας, που επηρεάζουν την υπηρεσιακή απόδοση του προσωπικού. Κατά της απορριπτικής απόφασης δεν επιτρέπεται προσφυγή, η υπόθεση όμως εξετάζεται και πάλι ύστερα από αίτηση του ενδιαφερόμενου,  όταν   συμπληρώνεται   εξάμηνο   από   τη     χρονο- (Αντί για τις σελ.16,519 (β)-16,5201) Σελ.16,519(γ) Τεύχος ΙΒ-4-2 Σελ.11 Υπουργείο Δημόσιας Τάξης (Οργανικές Διατάξεις) 4.Α.α.70  λογία της τελευταίας απορριπτικής απόφασης. Δεν απαιτείται απόφαση συμβουλίου για μισθολογική προαγωγή εκείνων που έχουν εγγραφεί σε πίνακα προακτέων ή διατηρητέων. 9.Όσοι από το προσωπικό των Σωμάτων Ασφαλείας, που είναι στην ενέργεια, ανακηρύσσονται ολυμπιονίκες, σε επίσημους ολυμπιακούς αγώνες, προάγονται κατά ένα βαθμό. Όσοι καταλαμβάνουν την πρώτη θέση του αθλήματος προάγονται κατά δύο βαθμούς.Η ανακήρυξη των ολυμπιονικών βεβαιώνεται με επίσημο έγγραφο της αρμόδιας δημόσιας υπηρεσίας αθλητισμού. Η προαγωγή των ολυμπιονικών στους βαθμούς αρχιφύλακα, αρχιπυροσβέστη, ανθυπαστυνόμου και πυρονόμου γίνεται με απόφαση του οικείου Αρχηγού και στους βαθμούς των αξιωματικών με π.δ/γμα, ύστερα από πρόταση του Υπουργού Δημόσιας Τάξης. Ο χρόνος προαγωγής σε αυτές τις περιπτώσεις ανατρέχει στην ημέρα της ανακήρυξης των προαγόμενων ως ολυμπιονικών. 10.Το αστυνομικό τεχνικό προσωπικό, που θα ενταχθεί στην Ελληνική Αστυνομία από τη Χωροφυλακή, εφόσον διατίθεται σε υπηρεσίες της διεύθυνσης τεχνικών του κλάδου διοικητικής υποστήριξης,για τις αποδοχές και τη βαθμολογική του εξέλιξη διέπεται από τις διατάξεις που ίσχυαν πριν από την έναρξη εφαρμογής αυτού του νόμου. Οι οργανικές τους θέσεις διατηρούνται μέχρι να εξέλθουν από την υπηρεσία και καθεμία από αυτές που κενώνεται προστίθεται στις θέσεις του αστυνομικού προσωπικού των γενικών καθηκόντων. Τοποθετήσεις – μεταθέσεις Άρθρ.49.-«1.Οι τοποθετήσεις και μεταθέσεις των προϊσταμένων των κλάδων ενεργούνται με απόφαση του Υπουργού Δημόσιας Τάξης, ύστερα από εισήγηση του Αρχηγού της Ελληνικής Αστυνομίας, των δε υποστρατήγων με απόφαση συμβουλίου με πρόεδρο τον Αρχηγό και μέλη δύο αντιστρατήγους. Εάν δεν υπάρχουν ή κωλύονται αντιστράτηγοι της Ελληνικής Αστυνομίας στο συμβούλιο μετέχουν αντιστράτηγοι του Στρατού Ξηράς, που ορίζονται από τον Υπουργό Εθνικής Άμυνας. 2.Οι μεταθέσεις των λοιπών αξιωματικών εκτός νομού ή από κεντρική σε περιφερειακή υπηρεσία και αντίστροφα ενεργούνται με απόφαση τριμελούς συμβουλίου από τρείς υποστρατήγους με πρόεδρο τον αρχαιότερο. Με απόφαση του ίδιου συμβουλίου Σελ.16,520(γ) Τεύχος ΙΒ-4-2 Σελ.12  ενεργούνται και οι μεταθέσεις των αστυνόμων α΄, αστυνομικών υποδιευθυντών και αστυνομικών διευθυντών από υπηρεσία σε υπηρεσία μέσα στον ίδιο νομό ή στην ίδια κεντρική ή περιφερειακή υπηρεσία. 3.Οι μεταθέσεις των αστυφυλάκων, αρχιφυλάκων και ανθυπαστυνόμων εκτός νομού ή από κεντρική σε περιφερειακή υπηρεσία και αντίστροφα ενεργούνται με απόφαση τριμελούς συμβουλίου από δύο αστυνομικούς διευθυντές και το διευθυντή προσωπικού, με πρόεδρο τον αρχαιότερο. 4.Οι μεταθέσεις των αστυφυλάκων, αρχιφυλάκων, ανθυπαστυνόμων, υπαστυνόμων και αστυνόμων β΄ σε υπηρεσίες μέσα στον ίδιο νομό ενεργούνται με διαταγή του αστυνομικού διευθυντή του νομού. Στην περιφέρεια της γενικής αστυνομικής διεύθυνσης τις μεταθέσεις αυτές από διεύθυνση σε διεύθυνση ενεργεί με διαταγή του ο γενικός αστυνομικός διευθυντής μέσα δε στην ίδια διεύθυνση, ή υποδιεύθυνση, ο προϊστάμενος της οικείας διεύθυνσης ή υποδιεύθυνσης. Οι μεταθέσεις του προσωπικού της παραγράφου αυτής μέσα στην ίδια κεντρική ή περιφερειακή υπηρεσία ενεργούνται με διαταγή του προϊσταμένου της κεντρικής ή περιφερειακής υπηρεσίας. 5.Τα συμβούλια που προβλέπονται με το άρθρο αυτό συγκροτούνται με απόφαση του Υπουργού Δημόσιας Τάξης, ύστερα από πρόταση του Αρχηγού της Ελληνικής Αστυνομίας. Με την ίδια απόφαση ορίζονται και εκείνοι που εκτελούν χρέη εισηγητή και γραμματέα των συμβουλίων. 6.Για τα λοιπά θέματα περί τοποθετήσεων και μεταθέσεων του αστυνομικού προσωπικού εφαρμόζονται οι διατάξεις του Νομ.671/1977 και Ν.Δ.974/ 1971, όπως τροποποιήθηκαν μεταγενέστερα και διέπουν το θέμα αυτό για το προσωπικό της Χωροφυλακής με αντίστοιχο βαθμό. 7.Οι τοποθετήσεις και μεταθέσεις των παρ.1 και 2 κοινοποιούνται με διαταγή του Αρχηγού της Ελληνικής Αστυνομίας της παρ.3 με διαταγή του προϊσταμένου του κλάδου διοικητικής υποστήριξης και της παρ.4 με διαταγή του ενεργούντος τις μεταθέσεις αυτές. 8.Οι μεταθέσεις των κοινοτικών φυλάκων εκτός νομού γίνονται μόνο αμοιβαία ή για λόγους πειθαρχίας». Το άρθρ.49 αντικαταστάθηκε ως άνω από την παρ.7 άρθρ.2 της Π.Ν.Π. της 24/24 Απρ.1985 (ΦΕΚ Α΄71), (κατωτ.αριθ.73). 4.Α.α.70 Υπουργείο Δημόσιας Τάξης (Οργανικές Διατάξεις)  Αποσπάσεις-μετακινήσεις. Για τη διάρκεια των αποσπάσεων, που προβλέπονται από το παρόν άρθρ. 50, βλ. άθρ. 6 Π.Δ. 159/1986, κατωτ. αριθ. 78. Άρθρ.50.-1. Απόσπαση οποιουδήποτε αξιωματικού, υπαξιωματικού και αστυφύλακα της Ελληνικής Αστυνομίας σε υπηρεσίες εκτός αυτής, όταν προβλέπεται από τις ισχύουσες διατάξεις, ενεργείται μόνο με απόφαση του Υπουργού Δημόσιας Τάξης, εκτός από τις περιπτώσεις των αποσπάσεων για τις οποίες συγκεκριμένη διάταξη προβλέπει σύμπραξη και άλλων Υπουργών. 2.Αποσπάσεις σε υπηρεσίες της Ελληνικής Αστυνομίας επιτρέπονται να ενεργούνται για τους ακόλουθους λόγους: α.αναπλήρωση κωλυόμενου βαθμοφόρου, που διοικεί αυτοτελή υπηρεσία. β.ενίσχυση υπηρεσίας για αντιμετώπιση εποχιακών αναγκών. γ.εκτέλεση των έργων που διαλαμβάνονται στο Ν.Δ.1335/1973. δ.συγκρότηση ειδικής ομάδας δίωξης εγκλημάτων τοπικού ενδιαφέροντος (μεταβατικό απόσπασμα). ε)εκπαίδευση του αποσπώμενου. Οι αποσπάσεις αυτές γίνονται με απόφαση του Αρχηγού της Ελληνικής Αστυνομίας. Αποσπάσεις υπαξιωματικών και αστυφυλάκων στην περιφέρεια του ίδιου νομού ενεργούνται με απόφαση του αστυνομικού διευθυντή του νομού. 3.Οι παραπάνω αποσπάσεις διαρκούν για τις περιπτώσεις α, β, γ και δ μέχρι ένα μήνα για την περίπτωση γ΄ όσο προβλέπεται από το Ν.Δ.1335/1973 και για την περίπτ. ε όσο διαρκεί η εκπαίδευση. 4.Με απόφαση του Υπουργού Δημόσιας Τάξης μπορεί να αποσπάται προσωπικό του Υπουργείου Δημόσιας Τάξης σε υπηρεσίες του Ελληνικού Κράτους στο εξωτερικό ή σε υπηρεσίες διεθνών οργανισμών στο εξωτερικό, στους οποίους μετέχει και η Ελλάδα. Προσωπικό του Υπουργείου Δημόσιας Τάξης, ύστερα από απόφαση του Υπουργού Δημόσιας Τάξης, μπορεί να συμμετέχει σε ειδικές αποστολές στο εξωτερικό αρμοδιότητας του Υπουργείου Εξωτερικών σύμφωνα με τις διατάξεις του Νομ.419/1976 (ΦΕΚ Α΄221). Τα ειδικότερα καθήκοντα, η διοικητική υπαγωγή, οι αποδοχές, το ωράριο εργασίας, η διάρκεια απόσπασης στο εξωτερικό, οι σχέσεις με τους λοιπούς έλληνες υπάλληλους και όλα τα θέματα που προκύπτουν από την εφαρμογή της διάταξης αυτής ρυθμίζονται με κοινή απόφαση των Υπουργών Εξωτερικών και Δημόσιας Τάξης. 5.Για την αντιμετώπιση έκτακτων, επειγουσών και σοβαρών αναγκών τάξης και ασφάλειας επιτρέπεται με διαταγή του Αρχηγού της Ελληνικής  Αστυνομίας ή, προκειμένου για μετακίνηση μέσα στα όρια του νομού, με διαταγή του αστυνομικού διευθυντή του νομού, που γνωστοποιείται στη διεύθυνση προσωπικού του κλάδου διοικητικής υποστήριξης, η προσωρινή μετακίνηση του αστυνομικού προσωπικού, η οποία σε καμιά περίπτωση δεν μπορεί να υπερβαίνει τους τρείς μήνες. 6.Όσοι υπηρετούν στην Ελληνική Αστυνομία είναι δυνατό να ανακαλούνται προσωρινά σε μία από τις προϊστάμενες υπηρεσίες τους, όταν ενεργείται σε βάρος τους ανάκριση για σοβαρό ποινικό αδίκημα ή πειθαρχικό παράπτωμα και για όσο χρόνο διαρκεί η ανάκριση. Ανάκληση από την εφεδρεία Άρθρ.51.-1.Όσοι από το αστυνομικό προσωπικό ανεξάρτητα από το βαθμό τους είναι γραμμένοι στα στελέχη της εφεδρείας μπορεί να ανακαλούνται στην ενέργεια σε καιρό ειρήνης, γενικής ή μερικής επιστράτευσης, ή πολέμου με απόφαση του Υπουργού Δημόσιας τάξης, ύστερα από πρόταση του Αρχηγού της Ελληνικής Αστυνομίας για την αντιμετώπιση επειγουσών, ή προκειμένου για αξιωματικούς, και ειδικών υπηρεσιακών αναγκών, οι οποίες δεν μπορούν να αντιμετωπισθούν από το εν ενεργεία αστυνομικό προσωπικό. Οι ανακαλούμενοι από την εφεδρεία δεν καταλαμβάνουν οργανικές θέσεις. Η παρ. 1 αντικαταστάθηκε ως άνω από το άρθρ. 1 του Π.Δ. 254/26 Ιουν. – 4 Ιουλ. 1995, (ΦΕΚ Α΄ 141). 2.Όσοι από τους ανακαλούμενους είχαν κατά την αποστρατεία τους προαχθεί στον ανώτερο βαθμό καλούνται με το βαθμό αυτόν, αν κατά το χρόνο της ανάκλησης έχει προαχθεί νεώτερός τους. Διαφορετικά καλούνται με το βαθμό που έφεραν όταν ήταν στην ενέργεια. 3. Οι ανακαλούμενοι από την εφεδρεία στην ενέργεια αξιωματικοί της Ελληνικής Αστυνομίας προάγονται κατά δύο βαθμούς οι κατώτεροι, κατά ένα βαθμό οι ανώτεροι όχι όμως πέραν του Αστυνομικού Δ/ντή, και κατά ένα βαθμό οι Ταξίαρχοι και οι Υποστράτηγοι, εφόσον κρίνονται προακτέοι από το αρμόδιο συμβούλιο. Οι ανωτέρω αξιωματικοί προάγονται αν μετά την ανάκλησή τους έχουν συμπληρώσει το χρόνο παραμονής στο βαθμό προ προβλέπεται για τους μόνιμους εν ενεργεία ομοιόβαθμους τους και έχει προαχθεί μόνιμος ομοιόβαθμός τους, ο οποίος κατά το χρόνο αποστρατείας τους ήταν νεότερός τους. Οι κρινόμενοι ως μη προακτέοι δικαιούνται προσφυγής στο δευτεροβάθμιο συμβούλιο, σύμφωνα με όσα ισχύουν για τους μόνιμους ομοιοβάθμους τους. Η παρ. 3 αντικαταστάθηκε ως άνω από το άρθρ. ένα του Π.Δ. 254/26 Ιουν. – 4 Ιουλ. 1995, (ΦΕΚ Α΄ 141). . (Αντί για τη σελ. 16,521) Σελ.  16,521(α) Τεύχος 1332 Σελ. 31 Υπουργείο Δημόσιας Τάξης (Οργανικές Διατάξεις) 4.Α.α.70  4.Με απόφαση του Υπουργού Δημόσιας Τάξης ρυθμίζονται τα θέματα εγγραφής στα στελέχη (βιβλία) της εφεδρείας και κάθε άλλη λεπτομέρεια, που αφορά την εφαρμογή των παρ.1 και 2 του άρθρου αυτού. ΤΜΗΜΑ Ζ΄ Πειθαρχικό δίκαιο Πειθαρχικές ποινές Άρθρ.52.-1.Στο αστυνομικό προσωπικό και τους κοινοτικούς φύλακες επιβάλλονται οι ακόλουθες πειθαρχικές ποινές, οι οποίες καταχωρούνται στα ατομικά τους έγγραφα: α.παρατήρηση, β.επίπληξη, γ.πρόστιμο μέχρι ένα βασικό μισθό του τιμωρούμενου, δ.αργία με πρόσκαιρη παύση, ε.αργία με απόλυση, στ.απόταξη. 2.Η παρατήρηση, η επίπληξη και το πρόστιμο είναι κατώτερες πειθαρχικές ποινές. Οι αργίες και η απόταξη είναι ανώτερες πειθαρχικές ποινές. 3.Τα παραπτώματα, τα αρμόδια όργανα και η σχετική διαδικασία για την επιβολή των κατώτερων ποινών καθορίζονται με τον κανονισμό προσωπικού. Τα χρηματικά ποσά των ποινών προστίμου περιέρχονται στο ταμείο ασφάλισης στο οποίο ανήκει ο τιμωρούμενος. 4.Για τα παραπτώματα που επισύρουν ανώτερες πειθαρχικές ποινές και τη διαδικασία βεβαίωσης και εκδίκασής τους εφαρμόζονται οι διατάξεις των Ν.Δ.343/1969 (ΦΕΚ Α 238) και 935/1971 (ΦΕΚ Α΄149), όπως τροποποιήθηκαν μεταγενέστερα, που αφορούν το προσωπικό της Χωροφυλακής με αντίστοιχο βαθμό, με τις ακόλουθες διαφοροποήσεις: α.Ένορκη διοικητική εξέταση για τη βεβαίωση του παραπτώματος είναι δυνατό να διατάσσουν ο Υπουργός και ο Γενικός Γραμματέας του Υπουργείου Δημόσιας Τάξης, ο Αρχηγός και οι προϊστάμενοι των κλάδων της Ελληνικής Αστυνομίας, ο αστυνομικός διευθυντής του νομού και ο διευθυντής προϊστάμενος διεύθυνσης για οποιονδήποτε από τους υφισταμένους τους. β.Τα ανακριτικά (πειθαρχικά) πρωτοβάθμια και δευτεροβάθμια συμβούλια συνιστώνται για ένα έτος και λειτουργούν στην Αθήνα και τη Θεσσαλονίκη. Τα συμβούλια συγκροτούνται από αξιωματικούς με απόφαση του Υπουργού, αν παραπέμπεται αξιωματικός και του Αρχηγού για τους λοιπούς. Αν ο παραπεμπόμενος είναι αξιωματικός, τα μέλη του   Σελ.  16,522(α) Τεύχος 1332 Σελ. 32 συμβουλίου πρέπει να είναι ανώτεροί του, διαφορετικά γίνεται ανασυγκρότηση. Αν πρόκειται για παραπομπή αντιστρατήγου, το συμβούλιο είναι τριμελές και συγκροτείται με απόφαση του Υπουργού από τον Αρχηγό της Ελληνικής Αστυνομίας και δύο αντιστρατήγους των ενόπλων δυνάμεων, που ορίζονται από τον Υπουργό Εθνικής Άμυνας. Στην περίπτωση αυτή δεν επιτρέπεται δευτεροβάθμια κρίση. 5.Τα πειθαρχικά παραπτώματα, που επισύρουν κατώτερη πειθαρχική ποινή, παραγράφονται μετά ένα έτος από τότε που διαπράχθηκαν.Αυτά που επισύρουν ανώτερη πειθαρχική ποινή παραγράφονται μετά πέντε έτη από τότε που διαπράχθηκαν. Ο χρόνος ανάκρισης και εκδίκασης του παραπτώματος διακόπτει την παραγραφή το πολύ για 6 μήνες. 6.Κατά τα λοιπά ως προς την υπηρεσιακή κατάσταση του αστυνομικού προσωπικού εφαρμόζονται τα οριζόμενα στα Ν.Δ.343/1969 και 935/1971, όπως τροποποιήθηκαν μεταγενέστερα. 7.Όσοι από το αστυνομικό προσωπικό αποφυλακίζονται προσωρινά ή με εγγύηση τίθενται στην κατάσταση της αυτεπάγγελτης διαθεσιμότητας με απόφαση του Αρχηγού της Ελληνικής Αστυνομίας. 8.Το συμβούλιο του εδαφ. γ της παρ.7 του άρθρ.26 είναι και ανακριτικό συμβούλιο για τα πειθαρχικά παραπτώματα των κοινοτικών φυλάκων που επισύρουν ανώτερες πειθαρχικές ποινές. Το δευτεροβάθμιο συμβούλιο για τα ίδια πειθαρχικά παραπτώματα των κοινοτικών φυλάκων συντίθεται από έναν υποστράτηγο, ένα νομικό Σύμβουλο ή πάρεδρο της διοίκησης και έναν υπάλληλο του Υπουργείου Δημόσιας Τάξης με βαθμό 2ο ή 3ο και, αν δεν υπάρχει, με βαθμό 4ο ή 5ο, οι οποίοι πρέπει να είναι αρχαιότεροι εκείνων που συμμετείχαν κατά την πρωτοβάθμια κρίση. Κατά τα λοιπά για τα πειθαρχικά παραπτώματα των κοινοτικών φυλάκων εφαρμόζονται οι διατάξεις αυτού του άρθρου, της παρ.6 του άρθρ.26 αυτού του νόμου και οι διατάξεις του Ν.Δ.935/1971. 4.Α.α.70 Υπουργείο Δημόσιας Τάξης (Οργανικές Διατάξεις)  Κανονισμός προσωπικού Υπουργείου Δημόσιας Τάξης Άρθρ.53.-1.Με π.δ/τα, που εκδίδονται με πρόταση του Υπουργού Δημόσιας Τάξης, καθορίζονται, μέσα στα πλαίσια αυτού του νόμου, τα ειδικότερα θέματα που αναφέρονται στην προέλευση και τα προσόντα του προσωπικού του Υπουργείου, την εξέλιξή του, τον έλεγχο και τη βαθμολογία της απόδοσής του, τις μεταβολές της υπηρεσιακής του κατάστασης και τη διαδικασία των κρίσεων, τις υποχρεώσεις και τα δικαιώματά του, το πειθαρχικό δίκαιο και την αποχώρησή του από την υπηρεσία. Όταν με τα δ/τα αυτά ρυθμίζονται θέματα που έχουν μισθολογικές ή ασφαλιστικές συνέπειες, συναρμόδιοι για την πρόταση έκδοσής τους είναι και οι Υπουργοί Οικονομικών και Κοινωνικών Ασφαλίσεων. 2.Τα π.δ/τα της προηγούμενης παραγράφου κωδικοποιούνται με π.δ/γμα, που εκδίδεται με πρόταση του Υπουργού Δημόσιας Τάξης και απαρτίζουν τον κανονισμό προσωπικού του Υπουργείου Δημόσιας Τάξης.                                          (Μετά τη σελ. 16,522(α) Σελ.  16,5221 Τεύχος 1332 Σελ. 33 Υπουργείο Δημόσιας Τάξης (Οργανικές Διατάξεις) 4.Α.α.70  4.Α.α.70 Υπουργείο Δημόσιας Τάξης (Οργανικές Διατάξεις)  ΜΕΡΟΣ ΤΡΙΤΟ ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Κατάργηση Σωμάτων και Υπηρεσιών. Άρθρ.54.-1.Από την έναρξη ισχύος του νόμου αυτού καταργούνται τα σώματα Χωροφυλακής και Αστυνομίας Πόλεων καθώς και η διεύθυνση Αγροφυλακής με τις υπηρεσίες τους σε όλη τη χώρα και με ταυτόχρονη κατάργηση των οργανικών θέσεων του προσωπικού τους. Καταργούνται επίσης το συντονιστικό επιτελείο του Υπουργείου Δημόσιας Τάξης, η Υπηρεσία Εθνικής Ασφάλειας (ΥΠ.Ε.Α.), η Διεύθυνση Εγκληματολογικών Υπηρεσιών (Δ.Ε.Υ.) και η Υπηρεσία Πολιτικής Σχεδίασης ΄Εκτακτης Ανάγκης (Π.Σ.Ε.Α). 2.Οι αρμοδιότητες της υπηρεσίας Π.Σ.Ε.Α. περιέρχονται στον κλάδο πολιτικής άμυνας της Ελληνικής Αστυνομίας. Οι αρμοδιότητες της Υπηρεσίας Εθνικής Ασφάλειας και της Διεύθυνσης Εγκληματολογικών Υπηρεσιών περιέρχονται στόν κλάδο ασφάλειας της Ελληνικής Αστυνομίας. Οι αρμοδιότητες της διεύθυνσης Αγροφυλακής και των υπηρεσιών της περιέρχονται στον κλάδο αστυνομίας τάξης της Ελληνικής Αστυνομίας. Ο τρόπος άσκησης και η κατανομή των αρμοδιοτήτων στα επιμέρους όργανα καθορίζεται με τον εσωτερικό κανονισμό. 3.Τα καταργούμενα σώματα και υπηρεσίες του Υπουργείου Δημόσιας Τάξης εξακολουθούν να λειτουργούν σύμφωνα με τις διατάξεις που ίσχυαν πριν από την έναρξη ισχύος του νόμου αυτού, μέχρι την ανάληψη των αρμοδιοτήτων τους από τις υπηρεσίες που προβλέπει ο νόμος αυτός. Οι νέες υπηρεσίες συνιστώνται και αρχίζουν να λειτουργούν σύμφωνα με τις διατάξεις του άρθρ. 11. Το προσωπικό των σωμάτων και των υπηρεσιών που καταργούνται,μέχρι να ενταχθεί στο Υπουργείο Δημόσιας Τάξης, εξακολουθεί να ασκεί τα καθήκοντά του και να διέπεται από τις διατάξεις που ίσχυαν πριν από την έναρξη ισχύος του νόμου αυτού. Το προσωπικό εξακολουθεί να φέρει τη στολή που έφερε πριν από την έναρξη στην Ελληνική Αστυνομία, μέχρις ότου εφοδιασθεί με νέα στολή. Με το άρθρ.1 του Π.Δ. 582/20-21Δεκ. 1984(ΦΕΚ Α΄208), (κατωτ.αριθ.71), από την έναρξη ισχύος του, παύει η προσωρινή λειτουργία των Σωμάτων Χωροφυλακής και Αστυνομίας Πόλεων, της Δ/νσης Αγροφυλακής, της Υπηρεσίας Εθνικής Ασφάλειας και της Δ/νσης Εγκληματολογικών Υπηρεσιών, που είχαν καταργηθεί από τις 8-10-1984. 4.Τα ακίνητα, τα μέσα, ο οπλισμός και το κάθε μορφής υλικό που κατέχονται από τα σώματα και τις υπηρεσίες της παρ. 1 του άρθρου αυτού περιέρχονται στην κυριότητα της Ελληνικής Αστυνομίας. 5.Οι επιμέρους προϋπολογισμοί των καταργούμενων σωμάτων και υπηρεσιών και του Πυροσβεστικού Σώματος, που βρίσκονται σε εκτέλεση, ενοποιούνται σε ενιαίο προϋπολογισμό, ο οποίος εκτελείται ως προϋπολογισμός του Υπουργείου Δημόσιας Τάξης. Οι λεπτομέρειες εφαρμογής αυτής της παραγράφου ρυθμίζονται με απόφαση των Υπουργών Οικονομικών και Δημόσιας Τάξης. 6.Με π.δ/γμα, που εκδίδεται με πρόταση του Υπουργού Δημόσιας Τάξης, κωδικοποιούνται και ενσωματώνονται σε ενιαίο κείμενο με τίτλο «Οργανισμός Υπουργείου Δημόσιας Τάξης» οι διατάξεις του νόμου αυτού, οι διατάξεις των Νόμ.671/1977, Νόμ.988/1979, Ν.Δ.974/1971, Ν.Δ.935/1971, Νόμ. 617/1977, Νόμ.1135/1981, Νόμ.1145/1981, Νόμ. 1234/1982 (ΦΕΚ Α΄23) Νόμ.1339/1983, όπως τροποποιήθηκαν μεταγενέστερα, καθώς και όλες οι διατάξεις νόμων που ισχύουν για τη Χωροφυλακή και την Αστυνομία Πόλεων μέχρι την έναρξη της ισχύος του παρόντος νόμου και δεν καταργούνται με το νόμο αυτόν. ΄Οπου από τις διατάξεις αυτές προκύπτει διαφορετική ρύθμιση για τα ίδια θέματα, ισχύουν οι ευμενέστερες διατάξεις για το προσωπικό και τους πολίτες, οι οποίες και περιλαμβάνονται στην κωδικοποίηση. Κατά την κωδικοποίηση αυτή επιτρέπεται η αλλαγή της σειράς των άρθρων,η παράλειψη διατάξεων που δεν εναρμονίζονται στις ρυθμίσεις αυτού του νόμου, καθώς και η προσαρμογή της ορολογίας στα πλαίσια αυτού του νόμου. Ένταξη προσωπικού Άρθρ.55.-1.Το αστυνομικό και πολιτικό προσωπικό των καταργούμενων με το νόμο αυτόν σωμάτων Χωροφυλακής και Αστυνομίας Πόλεων και της Αγροφυλακής εντάσσεται σε θέσεις του αντίστοιχου βαθμού του προσωπικού του Υπουργείου Δημόσιας Τάξης, εφόσον, μέσα σε ανατρεπτική προθεσμία 20 ημερών από την έναρξη ισχύος αυτού του νόμου, δηλώσει εγγράφως στην υπηρεσία στην οποία ανήκει οργανικά ή υπηρετεί ότι επιθυμεί την ένταξή του. ΄Οσοι δηλώσουν ότι δεν επιθυμούν την ένταξή τους, με την επιφύλαξη της παρ.7 και για όσους περάσει άπρακτη η παραπάνω προθεσμία λογίζεται ότι έχουν υποβάλει αίτηση εξόδου από την υπηρεσία από την οποία εξέρχονται σύμφωνα με τις διατάξεις που ίσχυαν πριν από την έναρξη ισχύος του νόμου αυτού. (Αντί για τη σελ.16,523) Σελ.16,523(α) Τεύχος Ζ121-Σελ.21 Υπουργείο Δημόσιας Τάξης (Οργανικές Διατάξεις) 4.Α.α.70  Οι κατέχοντες το βαθμό του συνταγματάρχη ή αστυνομικού διευθυντή α΄ και άνω πρέπει να υποβάλουν τη σχετική δήλωση εντός πέντε ημερών από την έναρξη ισχύος αυτού του νόμου. Η ένταξη του κάθε κατηγορίας προσωπικού της Χωροφυλακής, της Αστυνομίας Πόλεων και της Αγροφυλακής στο προσωπικό του Υπουργείου Δημόσιας Τάξης διαπιστώνεται με απόφαση του Υπουργού Δημόσιας Τάξης, η οποία ρυθμίζει και κάθε σχετική με το θέμα αυτό λεπτομέρεια. 2.Κατά την πρώτη εφαρμογή αυτού του νόμου  διατηρούνται δύο αρχηγοί για χρονικό διάστημα, που δεν μπορεί να υπερβεί τους έξι μήνες, οι οποίοι καταλαμβάνουν τις δύο από τις οργανικές  θέσεις αντιστρατήγων. Τα καθήκοντα που  ασκεί      καθένας        από        τους           αρχηγούςκαθορίζονται με απόφαση του Υπουργού Δημόσιας Τάξης. Μετά την υποβολή της δήλωσης ότι επιθυμούν να ενταχθούν στο προσωπικό του Υπουργείου Δημόσιας Τάξης: α.Τις λοιπές τρείς θέσεις αντιστρατήγων καταλαμβάνουν με επιλογή αξιωματικοί που έφεραν πριν από την ένταξή τους βαθμό υποστρατήγου- υπαρχηγού ή ταξίαρχου-γενικού αστυνομικού διευθυντή ύστερα από προαγωγή τους με επιλογή. Από τις θέσεις αυτές δύο καταλαμβάνονται από αξιωματικούς που προέρχονται από τη Χωροφυλακή και μια από αξιωματικό που προέρχεται από την Αστυνομία Πόλεων. β.Τις θέσεις των 21 υποστρατήγων καταλαμβάνουν με επιλογή αξιωματικοί που έφεραν πριν από την ένταξή τους βαθμό υποστρατήγου- υπαρχηγού ή ταξιάρχου-γενικού αστυνομικού διευθυντή ή συνταγματάρχη-αστυνομικού διευθυντή α΄ ύστερα από προαγωγή τους με επιλογή. Από τις θέσεις αυτές οι 15 καταλαμβάνονται από αξιωματικούς που προέρχονται από τη Χωροφυλακή και οι 6 από αξιωματικούς που προέρχονται από την Αστυνομία Πόλεων. γ.Τις θέσεις των 125 αστυνομικών διευθυντών καταλαμβάνουν αξιωματικοί που έφεραν πριν από την ένταξή τους το βαθμό συνταγματάρχη- αστυνομικού διευθυντή α΄ ή το βαθμό αντισυνταγματάρχη, αστυνομικού διευθυντή β΄ ύστερα από προαγωγή τους με επιλογή. Από τις θέσεις αυτές οι 91 καταλαμβάνονται από αξιωματικούς που προέρχονται απο τη Χωροφυλακή και οι 34 από αξιωματικούς που προέρχονται από την Αστυνομία Πόλεων. δ.Τις θέσεις των αστυνομικών υποδιευθυντών και κατωτέρων καταλαμβάνουν, χωρίς προηγούμενη κρίση, κατά αντίστοιχους βαθμούς αντισυνταγματάρχες-αστυνομικοί διευθυντές β΄ και κατώτεροι αυτών. ε.Οι ανθυπομοίραρχοι και υπαστυνόμοι β΄ προάγονται αυτοδίκαια, χωρίς κρίση, στον επόμενο βαθμό και εντάσσονται ως υπαστυνόμοι. Σελ.16,524(α) Τεύχος Ζ121-Σελ.22  στ.Οι υπενωμοτάρχες και υπαρχιφύλακες προάγονται αυτοδίκαια, χωρίς κρίση, στον επόμενο βαθμό και εντάσσονται ως αρχιφύλακες. ζ.Οι αγροφύλακες εντάσσονται στις θέσεις κοινοτικών φυλάκων και οι αρχιφύλακες Αγροφυλακής σε θέσεις πολιτικού προσωπικού κλάδου ΜΕ1 διοικητικού. η.Οι υγειονομικοί αξιωματικοί εντάσσονται σε θέσεις υγειονομικών αξιωματικών. θ.Το προσωπικό των ειδικών υπηρεσιών, που καταργούνται με το νόμο αυτόν, εντάσσεται σε θέσεις αντιστοίχου βαθμού του προσωπικού των γενικών υπηρεσιών. 3.Το μόνιμο πολιτικό προσωπικό της Χωροφυλακής, της Αστυνομίας Πόλεων, του Πυροσβεστικού και της Αγροφυλακής εντάσσεται σε θέσεις μόνιμου πολιτικού προσωπικού αντίστοιχου κλάδου και βαθμού του Υπουργείου Δημόσιας Τάξης. Το πολιτικό προσωπικό που υπηρετεί κατά τη δημοσίευση του παρόντος νόμου στο Υπουργείο Δημόσιας Τάξης, τα Σώματα Ασφαλείας και την Αγροφυλακή με σχέση εργασίας ιδιωτικού δικαίου ορισμένου ή αορίστου χρόνου, εκτός των μαγείρων, βοηθών μαγείρων, τραπεζοκόμων και κουρέων, εντάσσεται και μονιμοποιείται σε θέσεις μόνιμου πολιτικού προσωπικού του Υπουργείου Δημόσιας Τάξης, σε κλάδο και βαθμό ανάλογο με τα τυπικά προσόντα και τα χρόνια υπηρεσίας που διαθέτει. Οι διατάξεις του άρθρ.3 του Νόμ.1476 (ΦΕΚ Α΄136) έχουν ανάλογη εφαρμογή και για το παραπάνω προσωπικό. Κατ’ εξαίρεση οι υπηρετούντες σε θέσεις ειδικών συμβούλων, ειδικών συνεργατών της ΥΠ.Ε.Α., βοηθητικού προσωπικού και καθαριστριών εντάσσονται αντίστοιχα σε θέσεις των εδαφ.α, β ,δ και ε της παρ. 3 του άρθρ. 26 του παρόντος και εξακολουθούν να διέπονται από τις διατάξεις, που ίσχυαν πριν από την έναρξη ισχύος του παρόντος. 4.Αν κατά την ένταξη του προσωπικού των Σωμάτων Χωροφυλακής, Αστυνομίας Πόλεων και του πολιτικού προσωπικού του Πυροσβεστικού Σώματος και της Αγροφυλακής στο προσωπικό του Υπουργείου Δημόσιας Τάξης προκύψουν υπεράριθμοι σε κάποιο βαθμό, καταλαμβάνουν προσωρινές θέσεις. Το προσωπικό αυτό καταλαμβάνει τις πρώτες οργανικές θέσεις του κλάδου και του βαθμού του που θα κενωθούν και οι προσωρινές τους θέσεις καταργούνται. 5.Το προσωπικό που εντάσσεται στο Υπουργείο Δημόσιας Τάξης εξακολουθεί να διέπεται από το συνταξιοδοτικό δίκαιο πού ίσχυε κατά το χρόνο της ένταξής του. 6.Κατά την πρώτη εφαρμογή αυτού του νόμου για τις προαγωγές που θα γίνουν για την κατάληψη των θέσεων των εδαφ. α, β και γ της παρ. 2 δεν απαιτείται χρόνος παραμονής στον κατεχόμενο βαθμό.  4.Α.α.70 Υπουργείο Δημόσιας Τάξης (Οργανικές Διατάξεις)  7.Οι υπάλληλοι ΑΤ της Αγροφυλακής, που δεν θα ζητήσουν τήν ένταξή τους στο Υπουργείο Δημόσιας Τάξης σύμφωνα με τις διατάξεις αυτού του νόμου, μπορούν να ζητήσουν μέσα στην ανατρεπτική προθεσμία των 20 ημερών της παρ.1 τη μετάταξή τους στα Υπουργεία Εσωτερικών και Γεωργίας. Η μετάταξη είναι υποχρεωτική για τη διοίκηση και ενεργείται με κοινή απόφαση των συναρμόδιων Υπουργών σε υπάρχουσες κενές θέσεις ή σε προσωρινές θέσεις αντίστοιχου κλάδου και προσόντων, που συνιστώνται με την απόφαση αυτή. Καθορισμός αρχαιότητας Άρθρ.56.-1.Η αρχαιότητα για τους αξιωματικούς καθορίζεται με βάση το ημερολογιακό έτος προαγωγής τους στο βαθμό που έφεραν πριν από την ένταξή τους. 2.Μεταξύ ομοιοβάθμων αξιωματικών, που προήχθησαν το ίδιο ημερολογιακό έτος, η αρχαιότητα υπολογίζεται με βάση τον ακόλουθο μαθηματικό τύπο: Νέα σειρά ίσον Ν επί, ανοίγει παρένθεση, κλάσμα Χ δια Ψ, κλείνει η παρένθεση, στην Κ δύναμη. Νέα σειρά = N.(Χ/ Ψ)Κ Όπου Ν η σειρά που είχε ο αξιωματικός στο σώμα από το οποίο προέρχεται μεταξύ των ομοιοβάθμων του που προήχθησαν στο βαθμό που κατέχουν κατά το ίδιο ημερολογιακό έτος, Χ το σύνολο των αξιωματικών Χωροφυλακής, που προήχθησαν στο βαθμό που κατέχουν το ίδιο ημερολογιακό έτος, Ψ το σύνολο των αξιωματικών της Αστυνομίας Πόλεων που προήχθησαν στο βαθμό που κατέχουν κατά το ίδιο ημερολογιακό έτος και Κ ίσο με το μηδέν (0) όταν πρόκειται για αξιωματικούς Χωροφυλακής και ίσο με ένα (1), όταν πρόκειται για αξιωματικούς της Αστυνομίας Πόλεων.    Μεταξύ δύο αξιωματικών αρχαιότερος λογίζεται εκείνος που η νέα σειρά του έχει μικρότερη τιμή. Σέ περίπτωση ίσων τιμών νέας σειράς, αρχαιότερος λογίζεται ο αξιωματικός της Χωροφυλακής. Ειδικότερα για τους βαθμούς αστυνομικού διευθυντή και άνω αρχαιότερος λογίζεται εκείνος που προήχθη στο βαθμό που έφερε πρίν από την ένταξη ένα τρίμηνο τουλάχιστον ενωρίτερα 3.Από την έναρξη ισχύος αυτού του νόμου η σειρά αρχαιότητας των εξερχόμενων από το τμήμα υπαστυνόμων της σχολής αξιωματικών Ελληνικής Αστυνομίας καθορίζεται με βάση τη σειρά εξόδου από τη σχολή, ανεξάρτητα από το σώμα προέλευσής τους. 4.Οι προαγωγές για κάλυψη κενών οργανικών θέσεων, μετά την ένταξη και τη διαμόρφωση της σειράς αρχαιότητας σύμφωνα με το άρθρο αυτό, ενεργούνται κατά τις διατάξεις του Νόμ. 671/1977, όπως ισχύουν για τη Χωροφυλακή, ανεξάρτητα από το σώμα προέλευσης των αξιωματικών. 5.Η αρχαιότητα των αξιωματικών του Ν.Δ. 649/1970, των ανθυπαστυνόμων, των αρχιφυλάκων και των αστυφυλάκων καθορίζεται βάσει της παρ.1 και 2 του παρόντος άρθρου. 6.Η αρχαιότητα του πολιτικού προσωπικού που θα ενταχθεί στο Υπουργείο Δημόσιας Τάξης θα καθοριστεί με π.δ/γμα, που εκδίδεται με πρόταση των Υπουργών Προεδρίας της Κυβέρνησης και Δημόσιας Τάξης. Αντιστοιχία ένταξης Άρθρ.57.-1.Για την ένταξη του προσωπικού της Χωροφυλακής και της Αστυνομίας Πόλεων στο αστυνομικό προσωπικό της Ελληνικής Αστυνομίας, σύμφωνα με το προηγούμενο άρθρο λαμβάνεται υπόψη η εξής βαθμολογική αντιστοιχία:   Χωροφυλακή:   Αστυνομία Πόλεων :  Ελληνική Αστυνομία:  αντιστράτηγος   Αρχηγός    αντιστράτηγος αστυνομίας υποστράτηγος   υπαρχηγός   υποστράτηγος αστυνομίας συνταγματάρχης   αστυνομικός διευθυντής α΄  αστυνομικός διευθυντής αντισυνταγματάρχης  αστυνομικός διευθυντής β΄  αστυνομικός υποδιευθυντής ταγματάρχης   αστυνόμος α΄   αστυνόμος α΄ μοίραρχος   αστυνόμος β΄   αστυνόμος β΄ υπομοίραρχος   υπαστυνόμος α΄   υπαστυνόμος ανθυπασπιστής   ανθυπαστυνόμος   ανθυπαστυνόμος ενωμοτάρχης   αρχιφύλακας   αρχιφύλακας χωροφύλακας   αστυφύλακας   αστυφύλακας   2.΄Οπου στην ισχύουσα νομοθεσία αναφέρονται βαθμοί, ή βαθμοφόροι της Χωροφυλακής και της Αστυνομίας Πόλεων, η αναφορά νοείται ότι γίνεται στούς αντίστοιχους βαθμούς ή βαθμοφόρους της Ελληνικής Αστυνομίας, με βάση την αντιστοιχία, που καθορίζεται στο νόμο αυτόν. Όπου αναφέρονται οι βαθμοί υπενωμοτάρχη, ανθυπομοίραρχου, ταξίαρχου και οι αντιστοίχοί τους νοούνται αντίστοιχα οι βαθμοί αρχιφύλακα, υπαστυνόμου και υποστρατήγου της Ελληνικής Αστυνομίας. Τα ειδικότερα θέματα της αντιστοιχίας προσωπικού και υπηρεσιών ρυθμίζονται με τον κανονισμό προσωπικού.      (Μετά τη σελ.16,524) Σελ.16,525 Τεύχος ΣΤ123-Σελ.29   Υπουργείο Δημόσιας Τάξης (Οργανικές Διατάξεις) 4.Α.α.70   Επιλογή ηγεσίας της Ελληνικής Αστυνομίας Άρθρ.58.-1.Αν οι αρχηγοί Χωροφυλακής και Αστυνομίας Πόλεων δεν δηλώσουν ένταξη στην Ελληνική Αστυνομία ή εξέλθουν από την υπηρεσία, για οποιοδήποτε λόγο, κατά τη διάρκεια της μεταβατικής περιόδου της παρ.2 του άρθρ.55, η πλήρωση της κενής ή των κενών θέσεων γίνεται, όπως ορίζει η παρ.1 του άρθρ.44. Εάν το ΚΥ.Σ.Ε.Α. κρίνει αναγκαία τη διατήρηση δύο αρχηγών, η μία θέση καταλαμβάνεται από αξιωματικό προερχόμενο από τη Χωροφυλακή και η άλλη από αξιωματικό προερχόμενο από την Αστυνομία Πόλεων και η αρχαιότητα του επιλεγομένου έχει συνέπειες μόνο για τους αξιωματικούς που προέρχονται από το ίδιο σώμα 2.Μετά την επιλογή των αρχηγών, για την επιλογή των αξιωματικών που θα καταλάβουν τις θέσεις των αντιστρατήγων και υποστρατήγων ακολουθείται η εξής διαδικασία: α.Ο Υπουργός Δημόσιας Τάξης με απόφασή του συγκροτεί τριμελές συμβούλιο με μέλη δύο αντιστρατήγους του Στρατού Ξηράς, που ορίζονται από τον Υπουργό Εθνικής Άμυνας και τον Αρχηγό που προέρχεται από τη Χωροφυλακή ή τον Αρχηγό που προέρχεται από την Αστυνομία Πόλεων, ανάλογα με την προέλευση των επιλεγόμενων αξιωματικών. Καθήκοντα Προέδρου ασκεί ο αρχαιότερος. β.Το συμβούλιο κρίνει εκτάκτως όλους τους υποστρατήγους Χωροφυλακής και τους υπαρχηγούς της Αστυνομίας Πόλεων, τους ταξιάρχους Χωροφυλακής και τους γενικούς αστυνομικούς διευθυντές , ανεξάρτητα από το χρόνο προαγωγής τους στο βαθμό και επιλέγει αυτούς που κρίνονται κατάλληλοι για την πλήρωση των θέσεων αντιστρατήγων και υποστρατήγων. γ.Οι υποστράτηγοι Χωροφυλακής και οι υπαρχηγοί Αστυνομίας Πόλεων,που δεν επιλέγονται για το βαθμό του αντιστρατήγου ή παραλείπονται λόγω προαγωγής νεωτέρου τους, αποστρατεύονται αυτεπαγγέλτως και θεωρούνται ότι τερμάτισαν τη σταδιοδρομία τους ευδόκιμα. δ.Οι ταξίαρχοι και οι γενικοί αστυνομικοί διευθυντές, εάν επιλεγούν για το βαθμό του υποστρατήγου, προάγονται αμέσως στο βαθμό αυτόν. Εάν επιλεγούν για το βαθμό του αντιστρατήγου,προάγονται αμέσως στο βαθμό του υποστρατήγου, καθίστανται αρχαιότεροι των λοιπών ομοιοβάθμων τους και μετά ένα μήνα από την προαγωγή τους αυτή προάγονται χωρίς άλλη κρίση στο βαθμό του αντιστρατήγου. Σελ.16,526 Τεύχος ΣΤ123-Σελ.30 3.Εάν κατά τις κρίσεις της προηγούμενης παραγράφου δεν πληρωθούν όλες οι θέσεις των υποστρατήγων, μπορεί να γίνεται κρίση των συνταγματαρχών και αστυνομικών διευθυντών α΄, κατά την οποία κρίνονται από το συμβούλιο αυτού του άρθρου ανεξάρτητα από το χρόνο παραμονής τους στο βαθμό. 4.Όσοι από τους ταξιάρχους και τους γενικούς αστυνομικούς διευθυντές δεν επιλεγούν για προαγωγή προάγονται εκτός οργανικών θέσεων στο βαθμό του υποστρατήγου και μετά ένα μήνα αποστρατεύονται αυτεπάγγελτα θεωρούμενοι ότι τερμάτισαν ευδόκιμα τη σταδιοδρομία τους. Με την επιφύλαξη της παρ.8 του άρθρ.46 του παρόντος, οι συνταγματάρχες και αστυνομικοί διευθυντές α΄, αν παραλειφθούν λόγω προαγωγής νεωτέρου τους στο βαθμό του υποστρατήγου, προάγονται στο βαθμό αυτόν και μετά ένα μήνα αποστρατεύονται αυτεπάγγελτα. Όσοι από τους συνταγματάρχες και τους αστυνομικούς διευθυντές  α΄ δεν παραλείπονται κατά τις προαγωγές για το βαθμό του υποστρατήγου καταλαμβάνουν αυτοδίκαια κενές οργανικές θέσεις του βαθμού αστυνομικού διευθυντή. 5.Η επιλογή των αντισυνταγματαρχών και αστυνομικών διευθυντών β΄ για τις θέσεις αστυνομικού διευθυντή, που θα παραμείνουν κενές μετά την ένταξη των συνταγματαρχών-αστυνομικών διευθυντών α΄, γίνεται από συμβούλιο που αποτελείται από έναν αντιστράτηγο ως πρόεδρο και δύο υποστρατήγους ως μέλη, προερχόμενους από τη Χωροφυλακή ή την Αστυνομία Πόλεων, ανάλογα με την προέλευση των επιλεγόμενων αξιωματικών.  4.Α.α.70 Υπουργείο Δημόσιας Τάξης (Οργανικές Διατάξεις)   91 Ειδικές περιπτώσεις μεταθέσεων Άρθρ.59.-1.Για μία πενταετία από την έναρξη ισχύος αυτού του νόμου, όσοι ενταχθούν στην Ελληνική Αστυνομία από την Αστυνομία Πόλεων με το βαθμό του αστυφύλακα μέχρι και το βαθμό του αστυνόμου α΄ δεν μετατίθενται σε υπηρεσία εκτός των πόλεων Αθηνών, Πειραιώς, Πατρών και Κέρκυρας, εκτός αν το ζητήσουν με αίτησή τους ή τιμωρηθούν για πειθαρχικούς λόγους. Κατεξαίρεση, για μεταθέσεις του παραπάνω αστυνομικού προσωπικού εντός του νομού Αττικής ο περιορισμός ισχύει για δύο έτη από τη δημοσίευση του νόμου υτού. 2.Τις μεταθέσεις της προηγούμενης παραγράφου ενεργούν τα συμβούλια που προβλέπει το άρθρ.49 του νόμου αυτού. Τη μετάθεση ύστερα από επιβολή πειθαρχικής ποινής αποφασίζει συμβούλιο, που απαρτίζεται από τον Αρχηγό της Ελληνικής Αστυνομίας ως Πρόεδρο και μέλη τον προϊστάμενο του οικείου κλάδου και το διευθυντή της διεύθυνσης προσωπικού του κλάδου διοικητικής υποστήριξης. Κατά το χρονικό διάστημα που θα υπάρχουν δύο αρχηγοί, στο παραπάνω συμβούλιο μετέχουν και οι δύο. 3.Για ένα χρόνο από την έναρξη εφαρμογής αυτού του νόμου, οι τοποθετήσεις και μεταθέσεις των υποστρατήγων ενεργούνται με απόφαση του Υπουργού Δημόσιας Τάξης, ύστερα από εισήγηση του Αρχηγού ή των Αρχηγών της Ελληνικής Αστυνομίας. Ασφάλιση προσωπικού Άρθρ.60.-1.Το αστυνομικό προσωπικό που θα ενταχθεί στην Ελληνική Αστυνομία εξακολουθεί να ασφαλίζεται στους φορείς ασφάλισης, στους οποίους ασφαλιζόταν πριν από την ένταξή του. Στους ίδιους φορείς ασφαλίζεται και το αστυνομικό προσωπικό που εισέρχεται στην Ελληνική Αστυνομία μετά την έναρξη της ισχύος του παρόντος νόμου. 2.Η κατανομή στα υπάρχοντα ταμεία των κοινοτικών πόρων, που προβλέπονται από την ισχύουσα νομοθεσία και η ασφάλιση του προσωπικού που εισέρχεται στην Ελληνική Αστυνομία μετά την έναρξη της ισχύος αυτού του νόμου σε υπάρχοντες φορείς ασφάλισης του προσωπικού των σωμάτων και υπηρεσιών, που καταργούνται με το νόμο αυτόν, ρυθμίζονται με π.δ/γμα, που εκδίδεται με πρόταση των Υπουργών Εθνικής Άμυνας, Κοινωνικών Ασφαλίσεων και Δημόσιας Τάξης. Διαχείριση εκκρεμών υποθέσεων Άρθρ.61.-1.Εκκρεμείς υποθέσεις κατά το χρόνο έναρξης της ισχύος αυτού του νόμου, που αφορούν την υπηρεσιακή κατάσταση του εν ενεργεία προσωπικού Χωροφυλακής, Αστυνομίας Πόλεων και Αγροφυλακής, εξακολουθούν να διέπονται μέχρι την οριστικοποίησή τους από το δίκαιο που ίσχυε πριν από το χρόνο έναρξης ισχύος του νόμου αυτού, εφόσον εκείνος τον οποίο αφορά η εκκρεμότητα δεν εντάσσεται στην Ελληνική Αστυνομία. 2.Εκκρεμείς υποθέσεις κατά το χρόνο έναρξης ισχύος του νόμου αυτού, που αφορούν την υπηρεσιακή κατάσταση του προσωπικού Χωροφυλακής, Αστυνομίας Πόλεων και Αγροφυλακής, που έχει εξέλθει από την υπηρεσία, εξακολουθούν να διέπονται από το δίκαιο που διείπε τα καταργούμενα σώματα και υπηρεσίες. 3.Οι υποθέσεις των παρ.1 και 2 αυτού του άρθρου κρίνονται κατά βαθμό και περίπτωση από τα συμβούλια που προβλέπονται από αυτόν το νόμο. 4.Για τις εκκρεμείς υποθέσεις που αφορούν την υπηρεσιακή κατάσταση του προσωπικού που εντάσσεται στην Ελληνική Αστυνομία, εφαρμόζονται τόσο για τα ουσιαστικά όσο και για τα διαδικαστικά θέματα οι διατάξεις αυτού του νόμου. «5.Υποθέσεις που αφορούν εγκλήματα, τα οποία τελέσθηκαν από προσωπικό της Χωροφυλακής πριν να ισχύσει ο παρών νόμος, εφόσον δεν εκδικάσθηκαν από τα στρατοδικεία, διαβιβάζονται στα τακτικά δικαστήρια, ανεξάρτητα αν το προσωπικό αυτό εντάχθηκε ή δεν εντάχθηκε στην Ελληνική Αστυνομία». Η παρ.5 αντικαταστάθηκε ως άνω από τότε που ίσχυσε από το άρθρ.7 Νόμ.1590/21-23 Απρ.1986 (ΦΕΚ Α΄49) (κατωτ. αριθ.75). Καταργούμενες και διατηρούμενες διατάξεις Άρθρ.62.-1.Από την έναρξη της ισχύος του νόμου αυτού καταργούνται τα άρθρ.11 και 18 παρ.4 του Νόμ.671/1977. 2.Επίσης καταργείται κάθε γενική ή ειδική διάταξη που αντίκειται στις διατάξεις αυτού του νόμου. 3.Θέματα που αφορούν το Πυροσβεστικό Σώμα και το προσωπικό του, τα οποία δεν ρυθμίζονται από αυτόν το νόμο, εξακολουθούν να διέπονται από τις διατάξεις που ίσχυαν πριν από την έναρξη ισχύος αυτού του νόμου. (Αντί για τη σελ.16,527(α) Σελ.16,527(β) Τεύχος 1171-Σελ.19 Υπουργείο Δημόσιας Τάξης (Οργανικές Διατάξεις) 4.Α.α.70   92 4.Μέχρι να εκδοθούν τα δ/τα, οι κανονισμοί, οι αστυνομικές διατάξεις και οι αποφάσεις που προβλέπονται από το νόμο αυτόν εξακολουθούν να εφαρμόζονται οι ισχύουσες σχετικές διατάξεις που ρυθμίζουν τα συναφή θέματα. «Μέχρι να εκδοθούν οι κανονισμοί που προβλέπονται με το Νόμ.1481/1984, ο Υπουργός Εσωτερικών και Δημόσιας Τάξης μπορεί με απόφασή του να καθορίζει ποιός από τους αντίστοιχους κανονισμούς της πρώην Χωροφυλακής ή Αστυνομίας Πόλεων θα εφαρμόζεται». Η παρ.4 συμπληρώθηκε ως άνω με τις μέσα σε « » διατάξεις από την παρ.1 άρθρ.4 Νόμ.1590/21-23 Απρ.1986 (ΦΕΚ Α΄49) (κατωτ. άριθ.75). «5.Κάθε γενική ή ειδική διάταξη, που επιτρέπει τη χρήση σκύλων καταργείται. Η χρήση αστυνομικών σκύλων επιτρέπεται για τον εντοπισμό και δίωξη ναρκωτικών, την ανακάλυψη εκρηκτικών υλών, την αναζήτηση εξαφανισθέντων ατόμων και τη φύλαξη προσώπων και πραγμάτων. Το Πυροσβεστικό Σώμα επιτρέπεται να χρησιμοποιεί ειδικά εκπαιδευμένους σκύλους για τον εντοπισμό παγιδευμένων και αναζήτηση εξαφανισθέντων ατόμων. Οι διατάξεις του Νόμ.1024/1980 (ΦΕΚ 47Α΄), που αφορούν στους αστυνομικούς σκύλους, εφαρμόζονται ανάλογα και για τους σκύλους του Πυροσβεστικού Σώματος». Η μέσα σε « » παρ.5 αντικαταστάθηκε ως άνω από το άρθρ.2 του Νόμ.2018/27 Φεβρ.1992 (ΦΕΚ Α΄33) κατωτ. αριθ.121. Έναρξη ισχύος Άρθρ.63.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως.  Σελ.16,528(β) Τεύχος 1171-Σελ.20 4.Α.α.70 Υπουργείο Δημόσιας Τάξης (Οργανικές Διατάξεις)   93